- ROM
- ←
- ۱۱
- →

۱۱
تارينين اؤزو اوچون آييرديغي آداملار ۱ بلجه، سوروشورام: مگر تاري اؤز خالقيني ردّ ادئب؟ اصلا! چونکي من ده ائبراهئمئن نسلئندن، بنيامئن قبئله​سئندن اولان بئر ائسرايئللي‌يَم. ۲ تاري اوّلجه​دن تانيديغي اؤز خالقيني ردّ اتمه‌يئب. مگر سئز موقدّس يازينين ائليا حاقّيندا نه ددئيئني بئلمئرسئنئز؟ ائليا ائسرايئلدن تارييا شئکايت ادئب ديئر: ۳ “يارب! سنئن پيغمبرلرئني اؤلدوروبلر، سنئن قوربانگاهلاريني ييخيبلار و من تک قالميشام. منئم ده جانيمي آختاريرلار.” ۴ لاکئن تاريدان اونا گلن جاواب نه‌دئر؟ “من اؤزوم اوچون يدّي مئن نفر ساخلاميشام کي، بَعَل قاباغيندا دئز چؤکمه‌يئبلر.” ۵ بلجه، ائندئکي واختدا دا، تارينين فيضي ائله سچئلن بئر «قالانلار» وار. ۶ لاکئن اگر فيضله‌​دئر، آرتيق عمللره باغلي ديئلدئر؛ يوخسا فيض آرتيق فيض اولماز. ۷ بس نه دئيک؟ ائسرايئل آختارديغينا نايئل اولمادي؛ سچئلمئشلر نايئل اولدولار، قالانلاري برکئدئلر. ۸ نجه کي، يازيليب:
“تاري اونلارا بو گونه کئمي يوخولوق روحونو ورئب؛
گورمه‌ين گؤزلر،
اشئتمه‌ين قولاقلار. ۹ و داوود ديئر:
قوي اونلارين سوفره​سي اؤزلري اوچون کمنده، تله​يه،
بودره​مه داشينا و جزايا دؤنسون. ۱۰ قوي گؤزلري قارالسين کي، گؤرمه‌سئنلر،
بللرئني همئشه​لئک اَي. ۱۱ بلجه ديئرم: مگر اونلار ييخيلماق اوچون بودره​دئلر؟ اصلا! آمّا اونلارين تقصئري قيري‌​يهودئلرئن نئجاتينا سبب اولدو کي، اونلاري قيرته گتئرسئن. ۱۲ و اگر اونلارين تقصئري دونيايا دؤولت، اونلارين قوصورو قيري‌يهودئلره دؤولتلئک اولدو، گؤر اونلارين کامئلّئيي نه قدر آرتيق دؤولتلئک گتئره​جک! ۱۳ لاکئن سئزه اي قيري‌يهودئلر ديئرم: من قيري‌يهودئلرئن حوارئسي اولدوغوما گؤره، اؤز خئدمتئمي عئزّتلي ساييرام ۱۴ کي، بلجه بلکه همعئرقلرئمي قيرته گتئرئب، اونلاردان بعضئسئنه نئجات وِرَم. ۱۵ چونکي اگر اونلارين ردّ اولونماسي دونيانين باريشماسي اولدو، قبول اولونمالاري اگر اؤلولرئن حياتا دؤنمه‌سي ديئل، بس نه‌دئر؟ ۱۶ اگر خمئرئن ائلک حئصّه​سي موقدّسدئر، بوتون خمئر ده موقدّسدئر؛ و اگر کؤک موقدّسدئر، بوداقلار دا موقدّسدئرلر. ۱۷ لاکئن اگر بوداقلاردان بعضئسي قوپاريلديلار، و سئز کي، چؤل زيتون آغاجي ائدئنئز، اونلارين يرئنه پيوند اولونوب، زيتون آغاجينين کؤکونه و شئره‌سئنه شرئک اولوبسونوز، ۱۸ بوداقلارا فخر اتمه‌يئن، فخر اده​سئنئز، يادينيزا سالين کي، سئز کؤکو يوخ، کؤک سئزي داشي‌يير. ۱۹ او زامان دئيه​جکسئنئز: “بوداقلار قوپاريلديلار کي، من اونلارين يرئنه پيوند اولوم.” ۲۰ دوغرودور. اونلار ائمانسيزليقلاري اوچون کسئلدئلر، آمّا سن ائمانينا گؤره يرئنده دورورسان. تکبّورلَنمه، لاکئن قورخ! ۲۱ چونکي اگر تارينين طبئعي بوداقلارا حيفي گلمه‌دي، سنه ده حيفي گلمه‌يه​جک. ۲۲ باخ ائندي تارينين مهرئبانليق و شئدّتئنه: ييخيلانلارا اولان شئدّته، لاکئن سنه اولان مهرئبانليغا، اگر اونون مهرئبانليغيندا قالاسان؛ يوخسا سن ده کسئله‌جکسن. ۲۳ اونلار دا اگر ائمانسيزليقلاريندا قالماسالار، پيوند اولونارلار. چونکي تاري قادئردئر کي، اونلاري گئنه پيوند اتسئن. ۲۴ چونکي اگر سن او طبئعتن وحشي اولان زيتون آغاجيندان کسئلئب، طبئعتئنه ضئدّ اولان ياخشي زيتون آغاجينا پيوند اِدئلدئن، اصل بوداقلار اؤز زيتون آغاجينا داها نه‌قدر چوخ پيوند اولوناجاقلار! ۲۵ چونکي اي قارداشلار، ائسته‌مئرم کي، بو سئرّدن بئخبر اولاسينيز، اِله کي، اؤز اؤزونوزو عالئم ساياسينيز: قيري‌يهودئلردن خئلاص اولانلارين سايي تاماملاشانا قدر، ائسرايئلدن بئر حئصّه​نئن اوره‌يي برکله‌يئب. ۲۶ و بلجه بوتون ائسرايئل خئلاص اولاجاق، نجه کي، يازيليب:
“قورتاريجي صحيوندان گله​جک،
و دئنسئزلئيي يعقوبدان گؤتوره​جک. ۲۷ اونلارين گوناهلاريني گؤتوره​جه‌يئم زامان،
اونلارلا کسه​جه‌يئم عهد بودور.” ۲۸ ائنجئله گؤره اونلار سئزئن اوچون دوشمندئرلر؛ لاکئن سچئلمه‌يه گؤره اجدادلارينين خاطئرئنه گؤره تارينين عزئزلري​دئرلر. ۲۹ چونکي تارينين عطا اتدئکلري و دعوتي گري آلينماز. ۳۰ نجه سئز بئر زامانلار تارييا ائطاعتسئز ائدئنئز و ائندي اونلارين ائطاعتسئزلئيي اوزوندن مرحمت تاپيبسينيز، ۳۱ اله‌جه ده اونلار ائندي ائطاعتسئز اولوبلار کي، سئزئن تاپديغينيز مرحمتئن سببئنه گؤره، اؤزلري ده مرحمت تاپسينلار. ۳۲ چونکي تاري هاميني ائطاعتسئزلئيه اسئر ادئب، اله کي، هامييا مرحمت گؤرسدسئن. ۳۳ باخ تارينين دؤولتئنئن درئنلئيئنه،
اونون هم حئکمت، هم ده معرئفتئنه!
اونون حؤکملري نه درجه​ده آغيلاسيغمازدير،
يوللاري دا نه درجه​ده باشا دوشولمزدئر! ۳۴ چونکي ربّئن دوشونجه​سئني کئم بئلئب؟
و يا کئم اونا موشاوئر اولوب؟ ۳۵ کئم اونا اوّلجه بئر شي ورئب کي،
اؤزونه گئنه گري ورئلسئن؟ ۳۶ چونکي هر شي اوندان، اونون واسئطه‌سئله و اونون اوچوندور. اونا ابده کئمي عئزّت اولسون! آمئن.

- ROM
- ←
- ۱۱
- →

© 2008 Bible Society of Azerbaijan