- MIC
- ←
- ۱
- →

MIC
۱
سامئره و اورشَلئم اوچون مرثئيه ۱ يهودا پادشاهلاري يوتام، آحاز و خئزقئيانين دؤورونده، سامئره و اورشَلئم باره‌سئنده، مورِشِتلي مئکايا رؤيا واسئطه‌سئله ربّئن بو سؤزو نازئل اولدو. ۲ اِشئدئن، سئز، ای بوتون خالقلار،
قولاق آسين، ای ير اوزو و اورادا ياشايانلار!
قوي پروردئگار رب سئزئن ضئدّئنئزه شهادت ورسئن؛
پروردئگار موقدّس معبدئندن. ۳ چونکي باخ، رب يِرئندن چيخيب گلئر،
او يِر اوزونه اِنه‌جک،
داغلارين زئروه‌لرئنده يِرئيه‌جک. ۴ داغلار اونون آياقلاري آلتيندا
اود يانيندا اَرئيَن موم کئمي اَرئيه‌جکلر،
دره‌لر، تپه‌لردن آشاغي آخان سِللر کئمي، ياريلاجاق. ۵ بوتون بونلار يعقوب اؤولادلارينين عاصئلئيئنه،
ائسرايئل خالقينين گوناهلارينا گؤره‌دئر.
يعقوب اؤولادلارينين عاصئلئيي نه‌دئر؟
مگر سامئره ديئل؟!
يهودانين بوت پرستئشگاهي نه‌دئر؟
مگر اورشَلئم ديئل؟! ۶ “بونا گؤره من سامئره‌ني يِرله بئر اده‌جيم،
يِرئنده اوزوملوک ساليناجاق.
داشلاريني دره‌يه تؤکه‌جيم،
بونؤوره‌لرئني آچيق قوياجاغام. ۷ سامئره‌نئن بوتون بوتلري پارچا-پارچا قيريلاجاق،
معبدئنه ورئلَن هدئيّه‌لر يانديريلاجاق،
بوتون تئمثال‌لاريني داغيداجاغام.
بو هدئيّه‌لر فاحئشه‌لئک موزدو ائله ييغيلديغينا گؤره،
گئنه ده فاحئشه‌لر اوچون ائشله‌دئله‌جک.” ۸ بونا گؤره ده من مئکا، گرک آغلاييب گؤزياشي تؤکوم،
آياق‌يالين، لوت-عوريان گَزئم،
چاقّال کئمي اولاييم،
بايقوش کئمي شئون چکئم. ۹ چونکي سامئره‌نئن يارالاري صاغالان ديئل،
يهوداياجاق ياييليب،
خالقيمين دروازالاريناجاق،
حتّا اورشَلئمه‌جک چاتيب.
يهودا شهرلرئنئن جزالانماسي ۱۰ بونو گَتده بئلدئرمه‌يئن،
اصلا آغلامايين.
بِيت‌عوفرادا
توز-تورپاقدا يووارلانين. ۱۱ سئز ای شافئر ساکئنلري،
لوت-عوريان، خجالت ائچئنده کِچئب گدئن!
صَعَناندا
ياشايانلار اورادان قاچا بئلميه‌جکلر.
بِيت‌اِصِل
اَهلي ياس توتاجاق؛
او، کؤمه‌يئني سئزدن کَسه‌جک. ۱۲ ماروت اهالئسي ياخشيليق آرزولاياراق،
ضعئف اولورلار،
چونکي رب اورشَلئمئن دروازاسينا بلا ساليب. ۱۳ ای لاکئش ساکئنلري، آتلارينيزي
دؤيوش عاربا‌لارينا قوشون.
صحيون قيزيني سئز گوناها باتيردينيز،
چونکي سئزده ائسرايئلئن عاصئلئيي تاپيلدي! ۱۴ بونا گؤره مورِشِت‌گَته آيريلماق هدئيّه‌‌لري وره‌جکسئنئز،
اَکزئب
شهري ائسرايئل پادشاهلاريني آلداداجاق. ۱۵ ای مارِشا ساکئنلري،
رب اوستونوزه گئنه ائستئلاچي گتئره‌جک،
عَدولّام ماغاراسينا ائسرايئلئن آدلي-سانلي آداملاري سيغيناجاق. ۱۶ ای يهودا، عَزئز بالالاريندان اؤتري ساچيني قيرخ،
قوي باشين کَرکس باشي کئمي کِچَل اولسون،
چونکي اؤولادلارين اسئرلئيه آپاريلاجاق!

- MIC
- ←
- ۱
- →

© 2008 Bible Society of Azerbaijan