- PRO
- ←
- ۵
- →

۵
عئفّتسئز آرواددان اوزاق دورماق ۱
اوغلوم، حئکمتئمه دئقّت ات.
فراستئمه قولاق آس، ۲ اوندا دوشونجه‌ني حئفظ ادرسن،
دوداقلارين معرئفتي ساخلار. ۳ چونکي عئفّتسئز آروادين دوداقلاري بال داميزديرير،
دئلي شئرئن، ياغدان يومشاقدير؛ ۴ آمّا عاقئبتي يووشان اوتو کئمي آجي‌دير،
ائکي آغيزلي قيلينج کئمي ائتئدئر. ۵ اونون آياقلاري اؤلومه اِنئر،
قدملري اؤلولر دئيارينا آپارير. ۶ حيات طرئقئني آراشديرمير،
يوللاري دولاشيقدير، اوزو ده بئلمئر. ۷ ائندي، اي اوغوللار، منه قولاق آسين،
آغيزيمدان چيخان سؤزلردن دؤنمه‌يئن. ۸ بله آرواددان اوزاق اول.
اونون اِوئنئن قاپيسينا ياخينلاشما. ۹ يوخسا شرفئني اؤزگه‌لره،
عؤمور ائللرئني قدّار آداما وررسن. ۱۰ يادلار سنئن ماليندان وارلي اولارلار،
قازانجين اؤزگه‌نئن اِوئنه گدر. ۱۱ عؤمرونون آخيري چاتاندا،
جانيندا طاقت قالماياندا، ۱۲ ناله ادئب دئيرسن:
نجه تربئيه‌دن نئفرت اتدئم!
نجه اوره‌يئم تأدئبي اله سالدي! ۱۳ نه موعلّئملرئمئن سسئني اشئتدئم،
نه ده مني اؤيره‌دنلرئن سؤزلرئنه قولاق آسديم. ۱۴ خالق آراسيندا، جاماعات گؤزونده آز قالدي کي،
کامئل موصئبته دوچار اولوم. ۱۵ اؤز سو آنباريندان،
ائچمه‌لي اولان سويو، اؤز قويوندان ائچ. ۱۶ نئيه سنئن بولاقلارين کوچه‌لره،
سو آرخلارين ميدانلارا آخسين؟ ۱۷ قوي اونلار آنجاق سنئن اولسون،
يادلارا پايلاما! ۱۸ قوي سنئن چشمه‌ن برکتلي اولسون،
جاوانليغينين آروادي ائله خوشبخت ياشا. ۱۹ او سوئملي مارالين‌دير، گؤزل جيرانين‌دير،
قوي همئشه اونون دؤشلري سني دويورسون،
همئشه اونون سوگئسي ائله مست اول. ۲۰ اوغلوم، نئيه عئفّتسئز آروادين مستي اولاسان؟
نئيه ياد بئر آروادي قوينونا آلاسان؟ ۲۱ چونکي ائنسانين يوللاري ربّئن گؤزونون قاباغيندادير،
رب اونون بوتون طرئقلرئني محک وورور. ۲۲ پئس آدامي اله اؤز پئسلئيي توتار،
گوناهينين کمندئنه توتولار. ۲۳ تربئيه‌سئزلئيي اوزوندن اؤلر،
سفه‌لئيئنئن چوخلوغوندان آزار.

- PRO
- ←
- ۵
- →

© 2008 Bible Society of Azerbaijan