- EXO
- ←
- ۳۵
- →

۳۵
سَبّت گونو اوچون قانون ۱ موسا ائسرايئل اؤولادلارينين بوتون جاماعاتينی ييغيب اونلارا ددي: “رب سئزه امر اتدی کی، بو شيلره عمل اده‌سئنئز. ۲ آلتي گون ائش گؤرولسون، آمّا يدّئنجی گون سئزئن رب اوچون موقدّس سَبّتئنئز، ائستئراحت گونونوزدور. او گون ائش گؤرَن هر کس اؤلدورولسون. ۳ سَبّت گونو ياشاديغينيز هچ بئر يرده اود يانديرمايين.”
ربّئن مسکني اوچون هدئيّه‌لر ۴ موسا ائسرايئل اؤولادلارينين بوتون جاماعاتينا ددي: “ربّئن امر اتدئيي ائش بودور: ۵ اؤز آرانيزدان ربّه بئر هدئيّه ييغين. قوي گؤيلو ائسته‌ين هر کس ربّه بله هدئيّه گتئرسئن: قيزيل، گوموش، بورونج، ۶ لاجورد، ارغواني و قيرميزي پارچا، نازئک کتان، کچي توکو، ۷ قيرميزي بويانميش قوچ دَرئلري، سو ائتي دَرئلري، اَقاقئيا آغاجي، ۸ چيراق اوچون ياغ، مسح ياغي و عطئرلي بوخور اوچون اَدوئيّه‌لر، ۹ اِفودلا دؤشلويون اوستونه تاخيلان دامارلي عقئق و ساغاناق داشلاري. ۱۰ آرانيزداکي اوره‌يي حئکمتله دولو هر آدام گلئب ربّئن نه امر اتدئيئني دوزلتسئن: ۱۱ خيمه‌ني، اونون چاديريني، اؤرتويونو، گئره‌لرئني، چَرچئوه‌لرئني، دئرَکلرئني، سوتونلاريني و آلتليقلاريني؛ ۱۲ سانديغي و اونون دئرَکلرئني؛ کفّاره قاپاغيني، آراکَسمه پرده‌ني؛ ۱۳ مئزي، اونون دئرَکلرئني و بوتون لوازئماتيني؛ تقدئس چؤرکلرئني؛ ۱۴ ائشيق ورن چيراقداني، اونون لوازئماتيني، چيراقلاريني و ائشيق ياغيني؛ ۱۵ بوخور قوربانگاهيني و دئرَکلرئني؛ مسح ياغيني، عطئرلي بوخورو؛ خيمه‌نئن گئرئشي اوچون آراکَسمه‌ني؛ ۱۶ يانديرما قوربانلاري اوچون قورولان قوربانگاهي، اونون اوچون بورونج تورو، دئرَکلرئني و بوتون لوازئماتيني؛ بؤيوک لَيَني و اونون آلتليغيني؛ ۱۷ حيطئن پرده‌لرئني، سوتونلاريني و آلتليقلاريني؛ حيطئن دروازاسي اوچون آراکَسمه‌ني؛ ۱۸ خيمه‌نئن ميخلاريني؛ حيطئن ميخلاريني؛ اونلارين ائپلرئني؛ ۱۹ موقدّس يرده خئدمت اوچون توخونموش پالتارلاري: کاهئن هارونون موقدّس پالتارلاريني و اوغوللارينين کاهئنلئک اتمه پالتارلاريني.” ۲۰ ائسرايئللی‌لرئن بوتون جاماعاتي موسانين يانيندان چيخدي. ۲۱ اوره‌يئنه قويولان و گؤيلو ائسته‌ين هر آدام گلئب حوضور چاديرينداکي ائش اوچون، اونون بوتون خئدمتي و موقدّس پالتارلار اوچون ربّه هدئيّه گتئردي. ۲۲ کئشئلر و آروادلار، گؤيلو ائسته‌يَنلرئن هاميسي بزکلي سانجاقلار، گوشوارالار، اوزوکلر، گردنبندلر کئمي بوتون قيزيل اشيالاريني، ربّه تقدئم کئمي گتئردئلر. ربّه هدئيّه قيزيل تقدئم ادن هر کس ۲۳ کئمده لاجورد، ارغواني و قيرميزي پارچا، نازئک کتان، کچي توکو، قيرميزي بويانميش قوچ دَرئلري و سو ائتي دَرئلري وار ائدي، بونلاري تقدئم اتدي. ۲۴ ربّه هدئيّه اولاراق گوموش و بورونج گتئرن هر کس ده اونو تقدئم اتدي؛ کئمده اَقاقئيا آغاجي وار ائدي، اونو خئدمت ائشي اوچون تقدئم اتدي. ۲۵ اوره‌يي حئکمتله دولو بوتون آروادلار اؤز اللري ائله اَيئردئيي لاجورد، ارغواني و قيرميزي ائپلئک و نازئک کتان ائپلئيي تقدئم اتدئلر؛ ۲۶ اورَکلردن بو ائشي گؤرمک ائسته‌ين باجاريقلي آروادلار کچي توکو اَيئردئلر. ۲۷ خالقين باشچيلاري بونلاري تقدئم اتدئلر: اِفودلا دؤشلويون اوستونه تاخيلان دامارلي عقئق و ساغاناق داشلاريني، ۲۸ چيراق، مسح ياغي و عطئرلي بوخور اوچون اَدوئيّه‌لر و ياغي. ۲۹ ائسرايئل اؤولادلاريندان هر کئشي و آرواد کي، ربّئن موسا واسئطه‌سئله امر اتدئيي نه ائش اوچون تقدئم اتمک ائسته‌يئردي، ربّه اؤز گؤيلو ائله تقدئم گتئردي.
خيمه اوچون اوستالار ۳۰ موسا ائسرايئل اؤولادلارينا ددي: “باخين، رب يهودا قبئله‌سئندن خور اوغلو اوري اوغلو بِصه‌لِه‌لي آدي ائله چاغيريب ۳۱ و اونو تارينين روحو ائله، باجاريق، فراست، بئلئک و هر جور مهارتله دولدورموشدور کي، ۳۲ او، قيزيللا، گوموشلا، بورونجله باجاريقلا ائشله‌سئن، ۳۳ سيغيناقلار اوچون داش-قاش يونسون، آغاج اويسون، هر جور مهارتله باجاريق گؤرسده بئلسئن. ۳۴ رب اونون و دان قبئله‌سئندن اَخئساماک اوغلو اوهولئبانين اورَکلرئنه باشقالاريني اؤيرَتمَک باجاريغيني قويموش، ۳۵ اورَکلرئني حئکمتله دولدورموشدور کي، اويماچيليق، ناخيشچيليق، لاجورد، ارغواني و قيرميزي پارچادا و نازئک کتاندا ناخيش تئکمه‌سي، توخوجولوق، هر جور صَنَت باجارا بئلسئنلر.

- EXO
- ←
- ۳۵
- →

© 2008 Bible Society of Azerbaijan