- LEV
- ←
- ۱۹
- →

۱۹
موقدّسلئک و عدالت ۱ رب موسايا دانيشيب ددي: ۲ “بوتون ائسرايئل اؤولادلارينين جاماعاتينا دانيش و اونلارا دِه: «موقدّس اولون، چونکي من تارينيز رب موقدّسم. ۳ سئزدن هر کس آتاسينا و آناسينا حؤرمت اتسئن و منئم سَبّت گونلرئمي ساخلايين. تارينيز رب منم. ۴ بوتلره طرف دؤنمه‌يئن و اؤزونوزه تؤکمه آللاهلار دوزلتمه‌يئن. تارينيز رب منم. ۵ ربّه باريش قوربانلاري گتئرنده، اله گتئرئن کي، قوربانينيز قبول ادئلسئن. ۶ قوربانينيز، کسئلن گون و يا صاباحيسي يِيئلسئن، لاکئن اوچونجو گونه قالان حئصّه گرک اوددا يانديريلسين. ۷ اگر اوندان اوچونجو گون يِيئلسه، ائيرنج ساييلار و او قوربان قبول اولونماز. ۸ او قورباني يئين آدام ربّئن موقدّس يِمه‌يئني نجئس اتدئيئنه گؤره تقصئرکار قالار. او آدام، خالقي آراسيندان گرک قووولسون. ۹ تورپاغينيزدا محصول بئچَنده، زمئنئن قيراقلاريني بئچمه‌يئن و بئچئندن تؤکولن سونبول‌لري ده ييغمايين. ۱۰ اوزوم باغيندا دا تَنَکلري کامئل تمئزلمه‌يئن، يره دوشَن سالخيملاري دا ييغمايين. اونلاري کاسيبلار و قرئبلر اوچون بوراخين قالسين. تارينيز رب منم. ۱۱ اوغورلامايين، بئربئرئنئزئن باشينا بؤرک قويمايين، بئربئرئنئزه يالان دا دمه‌يئن. ۱۲ منئم آديما يالاندان آند ائچمه‌يئن، اله کي، تارينيزين آديني لکه‌ليه‌سئنئز. رب منم. ۱۳ قونشونوزا ظولم اتمه‌يئن، اونو سويمايين؛ موزدلو ائشچئنئن زحمت حاقّيني آخشامدان سحره‌جک يانينيزدا ساخلامايين. ۱۴ کار آدامي سؤيمه‌يئن و کور آدامين موقابئلئنه ده بودره‌دن هچ بئر شي قويمايين. تارينيزا حؤرمت ادئن. رب منم. ۱۵ قضاوت ادنده حاقسيزليق اتمه‌يئن. نه يوخسولا طرفدار اولون، نه ده وارليني اوستون توتون. قونشونوزا عدالتله قضاوت ادئن. ۱۶ خالقينيز آراسيندا خبرچئلئک اتمه‌يئن؛ قونشونوزون جانينا ضرر ورمک ائستمه‌يئن. رب منم. ۱۷ اوره‌يئنئزده وطنداشينيز حاقّيندا نئفرت ساخلامايين. قونشونو گرک نصئحت اده‌سئنئز، مبادا سئز ده اوندان اؤتري گوناها باتاسينيز. ۱۸ اؤز خالقينيزين آراسيندا هچ کسدن قئصاص آلمايين، هچ کئمدن کئن ساخلامايين. آنجاق قونشونوزو اؤزونوز کئمي سِوئن. رب منم. ۱۹ منئم قايدالاريمي ساخلايين. فرقلي جئنسدن اولان مال-حيواني جوتلَشدئرمه‌يئن. زمئنئزده ائکي جور توخوم اَکمه‌يئن. اَينئنئزه ائکي جور ساپدان توخونموش پالتار گِيمه‌يئن. ۲۰ اگر بئر کئشي آيري بئر کئشئنئن نئشانلي‌سي اولان کنئزله کي، حله قئيمتي حقئقتن ورئلمه‌مئش، آزاد دا اولونماميشدير، ياتسا، اونا جزا ورئلسئن. آمّا اونلار اؤلدورولمه‌سئنلر، چونکي آرواد آزاد ديئلمئش. ۲۱ او کئشي ربّئن حوضورونا، حوضور چاديرينين گئرئشئنه تقصئر قورباني اولاراق بئر قوچ گتئرسئن. ۲۲ کاهئن او کئشئنئن ائشلَتدئيي گوناهيني، تقصئر قورباني اولان قوچلا ربّئن حوضوروندا کفّاره اتسئن و ائشلَتدئيي گوناه اونا باغيشلانار. ۲۳ کَنَعان تورپاغينا گئرئب، يمک اوچون هر مئيوه آغاجيني اَکه‌سئز، مئيوه‌سي سئزئن اوچون حارام ساييلير. بو مئيوه سئزئن اوچون اوچ ائل حارام اولاجاق. اونو يمه‌يئن. ۲۴ دؤردونجو ائلده اونون بوتون مئيوه‌سي شوکور تقدئمي اولاراق رب اوچون موقدّس ساييلسين. ۲۵ بشئنجي ائلده او آغاجين مئيوه‌سئني يئيه بئلرسئنئز. بونو ادئن کي، محصولو سئزئن اوچون آرتسين. تارينيز رب منم. ۲۶ هچ بئر اَتي قانلي-قانلي يمه‌يئن. باخيجيليق و فالچيليق اتمه‌يئن. ۲۷ باشينيزين يان طرفئنده‌کي ساچلاري قيرخمايين، ساقّاللارينيزين کنارلاريني کسمه‌يئن. ۲۸ اؤلولره گؤره بدنئنئزه يارا وورمايين، بدنئنئزه هچ بئر شکئل دؤيدورمه‌يئن. رب منم. ۲۹ قيزينيزي فاحئشه‌لئيه چکئب اونو لَکَلَمه‌يئن، اله کي، فاحئشه‌لئک اؤلکه‌يه ياييلماسين و اؤلکه عئفّتسئزلئکله دولوب داشماسين. ۳۰ سَبّت گونلرئمي ساخلايين. موقدّس مکانيما دا حؤرمت ادئن. رب منم. ۳۱ جئنچئلره و روح چاغيرانلارا طرف دؤنمه‌يئن، اونلارلا دانيشمايين، يوخسا اونلاردان نجئسلَنَرسئنئز. تارينيز رب منم. ۳۲ ياشلي‌لارين قاباغيندا آياغا دورون، آغساقّاللارا احتئرام قويون. تارينيزا حؤرمت ادئن. رب منم. ۳۳ سئزئنله اؤلکه‌نئزده ياشايان هچ بئر قرئبه حاقسيزليق اتمه‌يئن. ۳۴ آرانيزدا ياشايان قرئب آدام يرلي کئمي اولاجاق، اونو اؤزونوزو سِوَن کئمي سِوئن. چونکي سئز اؤزونوز ده مئصئر اؤلکه‌سئنده قرئب ائدئنئز. تارينيز رب منم. ۳۵ قضاوتده، اؤلچوده، چکي‌ده و مئقداردا حاقسيزليق اتمه‌يئن. ۳۶ تَره‌زئنئز، چکي داشينيز، تاخيل و مايع اؤلچوسو اوچون ائشلَنَن قابلارينيز دوز اولسون. سئزي مئصئر تورپاغيندان چيخاردان تارينيز رب منم. ۳۷ منئم بوتون قايدالاريمي و حؤکملرئمي ساخلاييب، اونلارا عمل ادئن. رب منم.»”

- LEV
- ←
- ۱۹
- →

© 2008 Bible Society of Azerbaijan