- EZK
- ←
- ۴۵
- →

۴۵
ربّه ورئلَن تورپاق پايي ۱ اؤلکه‌ني ائرث اولاراق پايلاياجاغينيز زامان رب اوچون تورپاقدان پاي اولاراق ائيئرمي بش مئن قول‌آچ اوزونلوغوندا، ائيئرمي مئن قول‌آچ اِنئنده موقدّس بئر بؤلگه آييرين. بوتون بو بؤلگه موقدّس اولاجاق. ۲ بو بؤلگه‌دن دؤردبوجاقلي شکلئنده اوزونلوغو و اِني بش يوز قول‌آجليق بئر حئصّه موقدّس مسکن اوچون، اَلّي قول‌آجليق بئر يِر ده اطرافينداکي آچيق ساحه اوچون آيريلسين. ۳ بو ساحه‌دن بئر حئصّه اؤلچ: اوزونلوغو ائيئرمي بش مئن قول‌آچ و اِني اون مئن قول‌آچ اولسون. موقدّس مکان–لاپ موقدّس يِر اورادا اولاجاق. ۴ بو، اؤلکه‌نئن موقدّس پايي اولاجاق. بو يِر او کاهئنلره آيريلاجاق کي، معبدده خئدمت اتمک اوچون ربّه ياخينلاشيرلار. بورادا کاهئنلرئن اِولري، موقدّس مکان اوچون موقدّس بؤلگه اولاجاق. ۵ معبدده خئدمت ادن لاوئلی‌لره مولک اولاراق ائيئرمي بش مئن قول‌آچ اوزونلوغوندا، اون مئن قول‌آچ اِنئنده بئر بؤلگه ورئلسئن. اورادا ياشامالاري اوچون اونلارا مخصوص شهرلر اولاجاق. ۶ موقدّس بؤلگه‌يه دوشَن حئصّه ائله بئرلئکده شهر اوچون اِني بش مئن، اوزونلوغو ائيئرمي بش مئن قول‌آچ اولان بئر حئصّه آييرين. بو بوتون ائسرايئل خالقي اوچوندور.
رهبره ورئلَن تورپاق پايي ۷ موقدّس بؤلگه‌يه دوشَن حئصّه ائله شهره دوشَن حئصّه‌نئن هر ائکي طرفئنده‌کي تورپاقلار رهبره ورئله‌جک. بو تورپاقلار قربدن-قربه، شرقدن-شرقه طرف اوزاناجاق و قرب سرحدئندن شرق سرحدئنه قدر اوزونلوغو بئر حئصّه قدردئر. ۸ بو تورپاق ائسرايئل رهبرئنئن پايي اولاجاق. بوندان سونرا رهبرلرئم خالقيما بئر داها ظولم اتميه‌جکلر، آمّا اؤلکه‌ني قبئله‌لرئنه گؤره ائسرايئل نسلئنه وره‌جکلر.» ۹ پروردئگار رب بله ديئر: «ای ائسرايئل رهبرلري، آرتيق بَسدئر! قدّارليق و ظولمدن اَل چکئن، عدالتلي و صالح عمللر ادئن. خالقيمي اؤز تورپاقلاريندان قوومايين.» پروردئگار رب بويورور. ۱۰ «دوزگون تَره‌زي ائله چکئن. چکدئيئنئز اِفا دا، بَت ده دوزگون اولسون. ۱۱ اِفا ائله بَت هَمن چکئده اولسون. بَت خومِرئن اوندا بئرئنه، اِفا دا خومِرئن اوندا بئرئنه برابر اولمالي‌دير. ائکئسئنئن چکئسي ده خومِره گؤره اولسون. ۱۲ بئر شِکِل ائيئرمي گِرايا برابر اولمالي‌دير. ائيئرمي، ائيئرمي بِش، اون بش شِکِل بئرلئکده، بئر مئنايا برابر اولمالي‌دير.
قوربانلار و بايراملار ۱۳ گتئره‌جيئنئز تقدئملر بونلاردير: هر خومِر بوغدادان اِفانين آلتيدا بئري قدر بوغدا، هر خومِر آرپادان اِفانين آلتيدا بئري قدر آرپا ورئن. ۱۴ لاکئن زيتون ياغيني بَت چکئسئنه گؤره اؤلچون و هر کور زيتون ياغيندان بَتئن اوندا بئري قدر تقدئم ادئن. بئر کور اون بَت و يا بئر خومِره برابردئر. چونکي اون بَت بئر خومِره برابردئر. ۱۵ ائسرايئلئن سولو اوتلاقلارينداکي سورودن ائکي يوز قويوندان بئر قويون گؤتورولسون. بو قويونلاردان تاخيل تقدئمي، يانديرما و باريش قورباني اوچون ائستئفاده ادئلسئن کي، خالق کفّاره اولونسون.» پروردئگار رب بله بويورور. ۱۶ «بوتون اؤلکه خالقي بو تقدئمي ائسرايئل رهبرئنه وره‌جک. ۱۷ ائسرايئل نسلئنئن بوتون بايراملاريندا-شَنلئکلرئنده، تزه آي مراسئملرئنده و سَبّت گونلرئنده يانديرما قوربانلاري، تاخيل و ائچمه تقدئملرئني تامئن اتمک رهبرئن ائشي اولاجاق. گوناه قوربانيني، تاخيل تقدئمئني، يانديرما و باريش قوربانيني رهبر تامئن اده‌جک کي، ائسرايئل نسلی اوچون کفّاره ورسئن. ۱۸ پروردئگار رب بله ديئر: «بئرئنجي آيين بئرئنجي گونو قوصورسوز بئر گاميش گؤتوروب موقدّس مکاني تمئز ات. ۱۹ کاهئن گوناه قوربانينين قانيندان بئر آزيني گؤتوروب معبدئن دروازاسينين يان تاختالارينا، قوربانگاهين اوست چيخينتيسينين دؤرد کونجونه، ائچه‌ري حيطئن دروازاسينين يان تاختالارينا سورتسون. ۲۰ سَهوَن و يا بئلمه‌دن گوناه اتمئش آدام اوچون ده همئن آيين يدّئنجی گونو هَمن شيي ات. بلجه معبد اوچون کفّاره وره‌جکسن. ۲۱ بئرئنجي آيين اون دؤردونجو گونو پاسخا بايراميني يدّي گون کچئردئن و ماياسيز چؤرک يِيئله‌جک. ۲۲ او گون رهبر اؤزو و بوتون اؤلکه خالقي اوچون گوناه قورباني اولاراق بئر گاميش حاضيرلاسين. ۲۳ يدّي گون بايرام عرضئنده هر گون ربّه يانديرما قورباني اولاراق قوصورسوز يدّي گاميشلا يدّي قوچ، گوناه قورباني اولاراق بئر اِرکَک کِچي تأمئن اتسئن. ۲۴ تاخيل تقدئمي اولاراق هر گاميش و قوچ اوچون بئر اِفا تاخيل، هر اِفا اوچون بئر هئن زيتون ياغي تأمئن اتسئن. ۲۵ يدّئنجی آيين اون بِشئنجي گونو باشلايان و يدّي گون داوام ادن بايرامدا رهبر گوناه قوربانيني، يانديرما قوربانلاريني، تاخيل تقدئمئني و زيتون ياغيني هر گون هَمن مئقداردا تأمئن اتسئن.»

- EZK
- ←
- ۴۵
- →

© 2008 Bible Society of Azerbaijan