- 2KI
- ←
- ۶
- →

۶
بالتانين سو اوستونه چيخماسي ۱ بئر گون پيغمبرلر اؤولادلاري اِلئشَعه شئکايت اتدئلر: “باخ، ائندي سنئن يانيندا قالديغيميز ير بئزه چوخ داردير. ۲ قوي اوردون چايينين کنارينا گِدَک، هَره‌مئز بئر آغاج کسئب گتئرَک و قالماق اوچون اورادا اؤزوموزه يِر دوزَلدَک.” اِلئشَع ددي: “گدئن.” ۳ اونلاردان بئري ددي: “خاهئش ادئرم، سن ده بو قوللارينلا گل.» اِلئشَع ددي: “گله‌رم.” ۴ و اونلارلا گتدي. اونلار اوردون چايينين قيراغينا گلدئلر و آغاج کَسميه باشلاديلار. ۵ اونلاردان بئري آغاج کَسَنده بالتانين دمئري سويا دوشدو. او قيشقيريب ددي: “واي، آغام! اونو بورج آلميشديم.” ۶ تاري آدامي سوروشدو: “هارايا دوشدو؟” او، اِلئشَعه دوشَن يري گؤرستدي. اِلئشَع بئر بوداق کَسئب اورايا آتدي و دمئر سويون اوزونه چيخدي. ۷ اِلئشَع ددي: “اونو گؤتور.” آدام اَلئني اوزاديب اونو توتدو.
اَراملي‌لارين قصدي ۸ اَرام پادشاهي ائسرايئلئن ضئدّئنه موحارئبه ادئردي. او اعيانلاري ائله مصلحتله‌شئب ددي: “فئلان و بَهمان يرده اوردوگاه قورارام.” ۹ تاري آدامي ائسرايئل پادشاهينا خبر گؤندرئب ددي: “موواظئب اول کي، او يردن کچميه‌سن، چونکي اَراملي‌لار اورايا اِنئرلر.” ۱۰ ائسرايئل پادشاهي تاري آدامينين ددئيي يره خبر گؤندردي. بلجه پادشاه اونون خبردارليق اتدئيي يرلرده دفه‌لرله اؤزونو قورودو. ۱۱ اَرام پادشاهي بوندان چوخ قضبلَندي و اعيانلاريني چاغيريب اونلاردان سوروشدو: “منه ديئن گؤرَک، بئزئمکئلردن ائسرايئل پادشاهينا طرفدار اولان کئمدئر؟” ۱۲ اعيانلاردان بئري ددي: “هچ کئم، آغام پادشاه. ائسرايئلده اولان پيغمبر اِلئشَعدئر کي، ائسرايئل پادشاهينا ياتاق اوتاغيندا ددئيئن سؤزلري بئلدئرئر.” ۱۳ پادشاه ددي: “گدئن گؤرون، او هارادادير کي، من آدام گؤندرئب اونو توتوم.” پادشاها ديئلدي: “او، دوتاندادير.” ۱۴ پادشاه اورايا آتلار، دؤيوش عارابالاري و چوخلو قوشون گؤندردي و اونلار گجه ائکن گلئب شهري موحاصئره‌يه آلديلار. ۱۵ تاري آدامينا خئدمت ادن سحر تزدن دوروب باييرا چيخدي و گؤردو کي، شهرئن اطرافيني قوشون، آتلار و دؤيوش عارابالاري موحاصئره‌يه آليب. او، تاري آدامينا ددي: “واي، آغام، نه اده‌جيئک؟” ۱۶ اِلئشَع جاواب وردی: “قورخما، چونکي بئزئمله اولانلار، اونلارلا اولانلاردان چوخدورلار.” ۱۷ سونرا اِلئشَع دوعا ادئب ددي: “يارب، اونون گؤزلرئني آچ کي، گؤرسون.” رب نؤکرئن گؤزلرئني آچدي و او گؤردو کي، داغ آتلار و اودلو دؤيوش عارابالاري ائله دولودور. اونلار اِلئشَعي اَحاطه‌يه آلميشديلار. ۱۸ قوشون اونا طرف اِنَنده، اِلئشَع ربّه دوعا ادئب ددي: “لوطفن بو آداملاري کور ات.” اِلئشَعئن سؤزونه گؤره رب اونلاري کور اتدي. ۱۹ اِلئشَع اونلارا ددي: “يول بو ديئل، شهر ده بو ديئل. داليمجا گلئن، سئزي، آختارديغينيز آدامين يانينا آپاريم.” اِلئشَع اونلاري سامئره‌يه گتئردي. ۲۰ اونلار سامئره‌يه گئرَنده اِلئشَع ددي: “يارب، اونلارين گؤزلرئني آچ کي، گؤرسونلر.” رب اونلارين گؤزلرئني آچدي و اونلار گؤردولر کي، سامئره‌نئن اورتاسينداديرلار. ۲۱ ائسرايئل پادشاهي اونلاري گؤرنده اِلئشَعدن سوروشدو: “منئم آتام، اونلاري قيريب محو اِدئم؟” ۲۲ اِلئشَع جاواب وردی: “اونلاري قيرماياجاقسان. مگر قيلينجين و اوخ-کامانينلا اسئر اتدئيئن آداملاري قيرارسان؟ اونلارين قاباغينا چؤرک و سو قوي کي، يِيئب-ائچسئنلر و سونرا اؤز آغالارينين يانينا گتسئنلر.” ۲۳ او، اَراملي‌لار اوچون بؤيوک بئر ضئيافت وردی و اونلار يِيئب-ائچَندن سونرا اونلاري گؤندردي و اونلار اؤز آغالارينين يانينا گتدئلر. اَراملي‌لارين دسته‌لري بئر داها ائسرايئل تورپاغينا گلمه‌دئلر.
سامئره‌ده آجليق ۲۴ بئر مودّت سونرا اَرام پادشاهي بِن‌هَدَد بوتون قوشونونو ييغيب چيخدي و سامئره‌ني موحاصئره‌يه آلدي. ۲۵ سامئره‌ده بؤيوک بئر آجليق اولدو. شهري او قدر موحاصئره‌ده ساخلاميشديلار کي، بئر اِششَک باشي هشتاد شِکِل گوموشه و بئر کابين دؤردده بئري قدر گؤيرچئن پِيئني بش شِکِل گوموشه ساتيليردي. ۲۶ بئر دفه ائسرايئل پادشاهي قالا دووارينين اوستوندن کچنده بئر آرواد فرياد ادئب اونا ددي: “آغام پادشاه، کؤمک ات!” ۲۷ پادشاه ددي: “رب سنه کؤمک اتمَسه، من سنه نجه کؤمک ادئم؟ خرمندن يوخسا اوزوم سيخاندان؟” ۲۸ سونرا پادشاه اوندان سوروشدو: “نه ائسته‌يئرسن؟” او جاواب وردی: “بو آرواد منه دمئشدي: «سن اؤز اوغلونو ور، بو گون يئيَک، منئم اوغلومو دا صاباح يئيه‌رئک.» ۲۹ اوغلومو پئشئرئب يِدئک. او گونون صاباحي اونا ددئم: «اؤز اوغلونو ور، يئيَک.» آمّا او، اوغلونو گئزله‌دئب.” ۳۰ پادشاه آروادين سؤزلرئني اشئدنده پالتاريني جيردي. او بو واخت قالا دووارينين اوستوندن کچئردي و خالق گؤردو کي، اونون اَينئنده چول وار. ۳۱ پادشاه ددي: “اگر بو گون شافاط اوغلو اِلئشَعئن باشي چئيني اوستونده قالسا، تاري منه بله و بوندان داها بَتَرئني اله‌سئن.” ۳۲ اِلئشَع اؤز اِوئنده اوتورموشدو، آغساقّاللار دا اونون يانيندا اَيلَشمئشدئلر. پادشاه حوضوروندان بئر قاصئد گؤندردي. آمّا قاصئد اونون يانينا گلمه‌دن قاباق اِلئشَع آغساقّاللارا ددي: “آيا گؤرورسونوز بو قاتئل منئم باشيمي کَسمک اوچون نجه آدام گؤندرئب؟ باخين قاصئد گلنده قاپيني باغلايين و اونو ائچَري بوراخمايين. مگر اونون داليسيجا آغاسينين دا آياق سَسلري گلمئر؟” ۳۳ اِلئشَع حله اونلارلا دانيشارکن، قاصئد اونون يانينا گلئب ددي: “باخ، بو بلاني گؤندرَن ربدئر. نه اوچون داها ربدن کؤمک گؤزلَيَک؟”

- 2KI
- ←
- ۶
- →

© 2008 Bible Society of Azerbaijan