- 2KI
- ←
- ۱۳
- →

۱۳
ائسرايئل پادشاهي يِهوآخاز ۱ يهودا پادشاهي اَخَزيا اوغلو يوآشين پادشاهليغينين ائيئرمي اوچونجو ائلئنده، يِيهونون اوغلو يِهوآخاز سامئره‌ده ائسرايئل اوستونده پادشاه اولدو و اون يدّي ائل پادشاهليق اتدي. ۲ او، ربّئن گؤزونده پئس اولان ائشلر اتدي و نِباط اوغلو يَروبعامين ائسرايئله اتدئردئيي گوناهلارين دالينجا گتدي، اونلاردان اَل چکمه‌دي. ۳ ربّئن قضبي ائسرايئلئن ضئدّئنه آلوولاندي و اونلاري اوزون مودّت اَرام پادشاهي خَزااِلئن و خَزااِلئن اوغلو بِن‌هَدَدئن اَلئنه وردی. ۴ او واخت يِهوآخاز ربّه اوز توتوب يالواردي و رب اونو اشئتدي، چونکي ائسرايئللی‌لرئن عذابيني و اَرام پادشاهينين اونلارا نجه ظولم اتدئيئني گؤردو. ۵ رب ائسرايئللی‌لره بئر قورتاريجي وردی و اونلار اَرامين اَسارَتي آلتيندان چيخديلار. ائسرايئللی‌لر اَوّلکي کئمي اؤز اِولرئنده ياشاديلار. ۶ آنجاق اونلار يَروبعام نسلئنئن ائسرايئله اتدئردئيي گوناهلاردان اَل چکمه‌دئلر و بو گوناهلارين دالينجا گتدئلر، اَشِرا بوتو ده سامئره‌ده قاليردي. ۷ اَلّي آتلي‌دان، اون دؤيوش عاراباسيندان و اون مئن پئيادادان باشقا، يِهوآخازين داها قوشونو قالمادي، چونکي اَرام پادشاهي اونلاري محو ادئب خرمنده توز کئمي اتمئشدي. ۸ يِهوآخازين قالان ائشلري، اتدئيي هر شي و اونون قودرتي باره‌ده مگر ائسرايئل پادشاهلارينين سالنامه‌لر کئتابيندا يازيلماييبدير؟ ۹ يِهوآخاز اؤلوب آتالاري ائله ياتدي و اونو سامئره‌ده باسديرديلار. اونون يرئنه اوغلو يوآش پادشاه اولدو.
ائسرايئل پادشاهي يِهوآش ۱۰ يهودا پادشاهي يوآشين پادشاهليغينين اوتوز يدّئنجی ائلئنده، يِهوآخاز اوغلو يِهوآش سامئره‌ده ائسرايئل اوستونده پادشاه اولدو و اون آلتي ائل پادشاهليق اتدي. ۱۱ او، ربّئن گؤزونده پئس اولان ائشلر اتدي؛ نِباط اوغلو يَروبعامين ائسرايئله اتدئردئيي بوتون گوناهلاردان اَل چکمه‌دي و بو گوناهلارين دالينجا گتدي. ۱۲ يِهوآشين قالان ائشلري، اتدئيي هر شي و يهودا پادشاهي اَمَصيا ائله دؤيوشده گؤرستدئيي قودرت باره‌ده مگر ائسرايئل پادشاهلارينين سالنامه‌لر کئتابيندا يازيلماييبدير؟ ۱۳ يِهوآش اؤلوب آتالاري ائله ياتدي و اونون تختئنده يَروبعام اوتوردو. يِهوآش سامئره‌ده ائسرايئل پادشاهلارينين يانيندا باسديريلدي.
يوآشين ظفرلري و اِلئشَعئن اؤلومو ۱۴ اِلئشَع اؤلومجول حالدا ناخوشلاميشدي. ائسرايئل پادشاهي يِهوآش اونا باش چکمک اوچون يانينا گلدي و اونون اوستونده آغلاييب ددي: “آتام، ای آتام! ائسرايئلئن دؤيوش عارابالاري و آتلي‌لاري!” ۱۵ اِلئشَع اونا ددي: “کامان و اوخلار گؤتور.” او، کامان و اوخلار گؤتوردو. ۱۶ اِلئشَع ائسرايئل پادشاهينا ددي: “کاماني چک.” او، کاماني چکدي. اِلئشَع اَللرئني پادشاهين اَللري اوستونه قويدو. ۱۷ سونرا ددي: “شرق طرفئنه باخان پنجره‌ني آچ.” او آچدي. اِلئشَع ددي: “اوخو آت.” او آتدي. اِلئشَع ددي: “بو، ربّئن قورتولوش اوخودور، حتّا اَرامين ضئدّئنه ده قورتولوش اوخودور! چونکي سن اَراملي‌لاري اَفِقده آخيرا قدر قيراجاقسان.” ۱۸ سونرا ددي: “اوخلاري گؤتور.” او گؤتوردو. اِلئشَع ائسرايئل پادشاهينا ددي: “يره وور.” او، يره اوچ دفه ووروب داياندي. ۱۹ تاري آدامي اونا قضبله‌نئب ددي: “بِش-آلتي دفه وورمالي ائدئن. او واخت اَراملي‌لاري آخيرا قدر قيرا بئلردئن، لاکئن ائندي اونلاري اوچ دفه قيراجاقسان.” ۲۰ اِلئشَع اؤلدو و اونو باسديرديلار. موآبلي‌لارين دسته‌لري هر باهار فصلئنده اؤلکه‌يه هوجوم گتئرَردئلر. ۲۱ بئر دفه بئر نفري باسديرارکَن آداملار بئر دسته گؤردولر و اؤلونو اِلئشَعئن قبرئنه آتديلار. اؤلو اِلئشَعئن سوموکلرئنه توخونان واخت دئرئلدي و آياق اوسته قالخدي. ۲۲ اَرام پادشاهي خَزااِل، يِهوآخازين بوتون عؤمرو بويو ائسرايئللی‌لره ظولم اتدي. ۲۳ لاکئن رب ائبراهئم، ائسحاق و يعقوبلا باغلاديغي عهدئندن اؤتري لوطف و مرحمت گؤرسدئب اونلاردان اوزونو دؤندَرمه‌دي، اونلاري محو اتمک ائستمه‌دي و ائندئيه قدر اؤز حوضوروندان آتمادي. ۲۴ اَرام پادشاهي خَزااِل اؤلدوکده، يرئنه اوغلو بِن‌هَدَد پادشاه اولدو. ۲۵ يِهوآخاز اوغلو يِهوآش موحارئبه‌ده آتاسي يِهوآخازين اَلئندن آلينان شهرلري خَزااِلئن اوغلو بِن‌هَدَدئن اَلئندن آلدي. يِهوآش اَراملي‌لاري اوچ دفه قيريب ائسرايئل شهرلرئني گری آلدي.

- 2KI
- ←
- ۱۳
- →

© 2008 Bible Society of Azerbaijan