- DEU
- ←
- ۲۷
- →

۲۷
عِيبال داغينداکي قوربانگاه ۱ موسا ائله ائسرايئلئن آغساقّاللاري خالقا بله امر اتدئلر: “بو گون سئزه بويوردوغوم بوتون امرلري ساخلايين. ۲ اوردون چاييني کچئب، تارينيز ربّئن سئزه وره‌جيی تورپاغا گدن گونده بؤيوک داشلاري دئک قويوب اَهَنگله‌يئن. ۳ آتالارينيزين تاريسي ربّئن وعده وردئيي کئمي اونون سئزه وره‌جيی اؤلکه‌يه، سود و بال آخان تورپاغا گئرنده بو قانونون بوتون سؤزلرئني بو داشلارا يازين. ۴ بو داشلاري بو گون سئزه امر اتدئيئم کئمي اوردون چاييني کچندن سونرا عِيبال داغيندا دئکله‌دئب اَهَنگله‌يئن. ۵ اورادا تارينيز ربّه دمئر آلت وورولماميش داشلاردان بئر قوربانگاه دوزَلدئن. ۶ تارينيز ربّئن قوربانگاهيني يونولماميش داشلاردان دوزَلدئب، اوستونده تارينيز ربّه يانديرما قوربانلاري تقدئم ادئن. ۷ باريش قوربانلاريني اورادا کسئب ييئن، و تارينيز ربّئن قاباغيندا سِوئنئن. ۸ بو قانونون بوتون سؤزلرئني بو داشلارا چوخ آيدين يازين.” ۹ سونرا موسا ائله لاوئلي کاهئنلر بوتون ائسرايئللی‌لره بله ددئلر: “ای ائسرايئللی‌لر، ساکئتجه قولاق آسين! بو گون سئز تارينيز ربّئن خالقي اولوبسونوز. ۱۰ بو گون سئزه بويوردوغوم کئمي تارينيز ربّئن سؤزلرئنه قولاق آسيب اونون امرلرئنه و قايدالارينا عمل ادئن.”
عِيبال داغيندان لعنتلر ۱۱ او گون موسا خالقا امر ادئب بله ده ددي: ۱۲ “اوردون چاييني کچنده خالقا برکت ورمک اوچون بو قبئله‌لر گِرئزئم داغيندا دورسونلار: شَمعون، لاوي، يهودا، يئسّاکار، يوسئف، بِنيامئن. ۱۳ لعنتله‌مَک اوچون بو قبئله‌لر عِيبال داغيندا دورسونلار: رِعوبئن، جاد، آشِر، زِبولون، دان، نَفتالي. ۱۴ لاوئلی‌لر بوتون ائسرايئل خالقينا اوجادان جاواب ورئب بله دسئنلر: ۱۵ “لعنت اولسون او آداما کي، ربّئن ائيرَندئيي، بئر صَنَتکارين اَل ائشي اولان اويما و يا تؤکمه بوت يارادير و گئزلئجه بله شيلر برپا ادئر!” و بوتون خالق جاواب ورسئن: “آمئن!” ۱۶ “لعنت اولسون او آداما کي، آتا-آناسي ائله حؤرمتسئز رفتار ادئر!” بوتون خالق دسئن: “آمئن!” ۱۷ “لعنت اولسون او آداما کي، قونشوسونون سرحدئني ديئشدئرئر!” بوتون خالق دسئن: “آمئن!” ۱۸ “لعنت اولسون او آداما کي، کور اولاني يولدان آزديرير!” بوتون خالق دسئن: “آمئن!” ۱۹ “لعنت اولسون او آداما کي، قرئبه، يِتئمه، دول آروادا حاقسيزليق ادئر.” بوتون خالق دسئن: “آمئن!” ۲۰ “لعنت اولسون او آداما کي، آتاسينين آروادي ائله ياتير! چونکي او، آتاسينين ناموسونا توخونوب”. بوتون خالق دسئن: “آمئن!” ۲۱ “لعنت اولسون او آداما کي، هر هانسي بئر حيوانلا جئنسي رابئطه قورور!” بوتون خالق دسئن: “آمئن!” ۲۲ “لعنت اولسون او آداما کي، آتادان و يا آنادان بئر اولان باجيسي ائله ياتير!” بوتون خالق دسئن: “آمئن!” ۲۳ “لعنت اولسون او آداما کي، قاييناناسي ائله ياتير!” بوتون خالق دسئن: “آمئن!” ۲۴ “لعنت اولسون او آداما کي، گئزلئجه قونشوسونو اؤلدورور!” بوتون خالق دسئن: “آمئن!” ۲۵ “لعنت اولسون او آداما کي، گوناهسيز قاني تؤکمَک اوچون روشوت آلير!” بوتون خالق دسئن: “آمئن!” ۲۶ “لعنت اولسون او آداما کي، بو قانونون سؤزلرئنه رئعايت اتمه‌يئر، اونو تصدئق اتمه‌يئر!” بوتون خالق دسئن: “آمئن!”

- DEU
- ←
- ۲۷
- →

© 2008 Bible Society of Azerbaijan