- ECC
- ←
- ۷
- →

۷
حئکمت ۱ ياخشي آد عطئرلي ياغدان، اؤلوم گونو ده آدامين دوغوم گونوندن ياخشي‌دير. ۲ ياس اوئنه گتمک، ضئيافت اوئنه گتمکدن ياخشي‌دير، چونکي هر آدامين آخيري اؤلومدور؛ ياشايان هرکس گرک بونو ياديندا ساخلاسين. ۳ کَدَر گولمکدن ياخشي‌دير، چونکي اوزون قمگئن اولماسي اوره‌يي سِوئندئرَر. ۴ حئکمتلي آدامين اوره‌يي ياس اوئنده‌دئر، آمّا سَفِهئن اوره‌يي شادليق اوئنده. ۵ حئکمتلي آدامين مذمّتئني اشئتمک، سَفِهئن نغمه‌سئني اشئتمکدن ياخشي‌دير، ۶ چونکي سَفِهئن گولمه‌يي، قازان آلتيندا يانان تئکانين سَسي کئمي‌دئر. بو دا باطئلدئر. ۷ دوغرودان دا کي، ظولم حئکمتلي آدامي آخماغا دؤنده‌رَر، روشوت ده اوره‌يي فسادا چکر. ۸ بئر شيئن آخيري، اونون باشلانيشيندان ياخشي‌دير. روحوندا صبئرلي اولان آدام، روحوندا مغرور اولاندان ياخشي‌دير. ۹ روحوندا حئرصلَنميه تَلَسمه، چونکي قضب سَفِهلرئن قوجاغيندا اوتورور. ۱۰ دِمَه: “نه اوچون قاباقکي گونلر بو گونلردن ياخشي ائدي؟” چونکي بو حاقدا سوروشدوغون سوآل حئکمتلي ديئل. ۱۱ حئکمت، مئراث قدر ياخشي‌دير، گونشي گؤرَنلره فايدالي‌دير، ۱۲ چونکي نجه پول، آدامي کؤلگه‌سئنده حئفظ اِدَر، حئکمت ده آدامي اله حئفظ اِدَر. لاکئن معرئفتئن اوستونلويو بودور کي، حئکمت اونا صاحئب اولانا حيات وِرَر. ۱۳ تارينين ائشئنه بئر دئقّت ات؛ اونون اَيري اتدئيئني کئم دوز اده بئلر؟ ۱۴ ياخشي گونلرده شادلي اول، آمّا يامان گونلرده دئقّت ات؛ يقئن کي، اونلارين هر ائکئسئني ده تاري تعيئن ادئب، اله کي، آدام اؤزوندن سونرا نه باش وره‌جيئنئ تاپا بئلمه‌سئن. ۱۵ بوتون بونلاري باطئل گونلرئمده گؤردوم: صالح بئر آدام وار کي، صالحلئيي ائچئنده هلاک اولور، پئس آدام دا وار کي، پئسلئيئنده عؤمرونو اوزادير. ۱۶ حددن آرتيق صالح اولما، حددن ده آرتيق حئکمتلي؛ نه اوچون اؤزونو هلاک اده‌سن؟ ۱۷ حددن آرتيق شرور اولما، حددن ده آرتيق عاغيلسيز؛ نه اوچون اجلئن گلمه‌مئش اؤله‌سن؟ ۱۸ ياخشي‌دير کي، بئرئني توتاسان، او بئرئندن ده اَلئني بوراخماياسان، چونکي تاريدان قورخان آدام هر ائفراطدان قاچار. ۱۹ حئکمت عاغيلّي آداما، شهرده اولان اون حؤکمداردان داها چوخ قووّت وِرَر. ۲۰ دوغرودان دا، ير اوزونده اله بئر صالح آدام يوخدور کي، ياخشيليق ادئب هچ گوناه اتمه‌سئن. ۲۱ بوندان علاوه، آداملارين ددئيي سؤزلري اوره‌يئنه آلما، اولماسين اِشئده‌سن کي، قولون سني سؤيور. ۲۲ چونکي سنئن اؤز اوره‌يئن ده ياخشي بئلئر کي، سن ده چوخ دفه اؤزگه آداملاري سؤيوبسن. ۲۳ بونلارين هاميسيني حئکمتله ثوبوت اتدئم. ددئم: “حئکمتلي اولاجاغام.” آمّا بو مندن چوخ اوزاق ائدي. ۲۴ او کي، بو قدر اوزاق، چوخ دا درئندئر، کئم اونو تاپا بئلر؟ ۲۵ اوره‌يئمي بونا قويدوم کي، حئکمتي و شيلرئن سببئني بئلئم، آختاريم و آراشديريم. سَفِهلئيئن پئسلئيئني ده بئلئم، حتّا عاغيلسيزليغي و دَلئلئيي ده بئلئم. ۲۶ اوره‌يي تله اولان، اوره‌يي تور اولان آروادي اؤلومدن ده آجي تاپديم، او آروادي کي، اَللري زنجئردئر. تاريني راضي ادن آدام اوندان قاچار، لاکئن گوناهکار آدام اونا توتولار. ۲۷ او واعئظ ديئر: “باخ، شيلرئن سببي تاپماق اوچون بئر-بئر حسابا قويوب تاپديغيم بودور- ۲۸ جانيم حله ده اونو آختارير، لاکئن تاپا بئلمئر: مئنده بئر کئشي تاپديم، آمّا اونلارين هاميسيندا بئر آرواد تاپماديم. ۲۹ باخ آنجاق بونو تاپديم کي، تاري ائنسانلاري دوز ياراتدي، آمّا اونلار چوخ فئتنه‌لر دالينجا گتدئلر.

- ECC
- ←
- ۷
- →

© 2008 Bible Society of Azerbaijan