- 1CH
- ←
- ۵
- →

۵
رِعوبئنئن نسئل‌لري ۱ ائسرايئلئن ائلک اوغلو رِعوبئن ائدي، آمّا آتاسينين ياتاغيني نجئسله‌دئيي اوچون اونون ائلک اوغوللوق حاقّي ائسرايئلئن اوغلو يوسئفئن نسلئنه ورئلدي و رِعوبئنئن نسلی شجره‌ده ائلک اوغول کئمي ساييلمادي. ۲ آنجاق يهودا قارداشلاري آراسيندا داها گوجلو اولدو و حؤکمدار اونون نسلئندن چيخدي. آمّا ائلک اوغوللوق حاقّي يوسئفئن ائدي. ۳ ائسرايئلئن ائلک اوغلو رِعوبئنئن اوغوللاري: خَنوخ، پالّو، خِصرون و کَرمي. ۴ يواِلئن نسلي: اونون اوغلو شِمَعيا، اونون اوغلو گوگ، اونون اوغلو شئمعي، ۵ اونون اوغلو مئکا، اونون اوغلو رِآيا، اونون اوغلو بَعَل، ۶ اونون اوغلو بِعِرا. اونو آشور پادشاهي تئگلَت‌پئلِسِر اسئرلئيه آپارميشدي. بِعِرا رِعوبئنلی‌لرئن باشچيسي ائدي. ۷ نسئل شجره‌لرئنه گؤره اونلارين قوحوملاري بونلار ائدي: باشچي يِعي‌اِل، زِکَريا، ۸ يواِل اوغلو شِمَع اوغلو آزاز اوغلو بِلَع. او، عَروعِرده ياشاييردي، تورپاغي نِبويا و بَعَل‌مِعونا قدر اوزانيردي. ۹ شرقه طرف فَرات چايينين بو تايينداکي چؤلون باشلانيش يرئنه قدر تورپاقلار اونون ائدي، چونکي گئلعاد تورپاغيندا چوخلو حيوانلاري وار ائدي. ۱۰ شاعولون دؤورونده بو آداملار هاجرلئلرله موحارئبه ادئب اونلاري مغلوب اتدئلر و گئلعادين شرقئنده‌کي بوتون تورپاقلاردا حَگَرلي‌لرئن چاديرلاريندا ياشاديلار.
جادين نسئل‌لري ۱۱ جادلي‌لار سَلکايا قدر اوزانان باشان تورپاغيندا رِعوبئنلی‌لرئن موقابئلئنده ياشاديلار. ۱۲ باشاندا باشچي يواِل، کؤمکچئسي شافام، سونرا يَعنَه‌ي و شافاط ائدي. ۱۳ اؤز نسئل‌لرئندن اولان قوحوملاري بونلاردير: مئکائل، مِشولّام، شِبَع، يوره‌ي، يَعکان، زئيَع و عِبِر جَمي يدّي نفر. ۱۴ بونلار بوز اوغلو يَخدو اوغلو يِشئشه‌ي اوغلو مئکائل اوغلو گئلعاد اوغلو يارواَخ اوغلو خوري اوغلو ابئخه‌يئلئن اوغوللاري ائدئلر. ۱۵ گونو اوغلو عَبدي‌اِل اوغلو اَخي اونلارين نسئل باشچيسي ائدي. ۱۶ اونلار گئلعاددا، باشاندا و اونون قصبه‌لرئنده، شارونون سرحدلرئنه قدر اوزانان بوتون اوتلاق تورپاقلاريندا ياشاديلار. ۱۷ يهودا پادشاهي يوتامين و ائسرايئل پادشاهي يَروبعامين دؤورونده اونلارين هاميسي نسئل شجره‌لرئنده قيد اولوندو.
ائسرايئللی‌لرئن حَگَرلي‌لرله موحارئبه‌سي ۱۸ رِعوبئنلی‌لردن، جادلي‌لاردان، مِنَسّه قبئله‌سئنئن ياريسيندان اولان، قالخان و قيلينج داشييان، اوخ آتان، دؤيوش اوچون تعلئم گؤرموش و دؤيوشمه‌يي باجاران ائگئد آداملار قيرخ دؤرد مئن يدّي يوز آلتميش نفر ائدي. ۱۹ اونلار حَگَرلي‌لردن اولان يِطورون، نافئشئن و نودابين نسئل‌لري ائله موحارئبه اتدئلر. ۲۰ ائسرايئللی‌لر دوشمنلري ائله دؤيوشده کؤمک آلديقلاري اوچون حَگَرلي‌لري و اونلارلا اولانلارين هاميسيني مغلوب اتدئلر، چونکي ائسرايئللی‌لر دؤيوشده تاريني چاغيرديلار و اونا بِل باغلاديقلاري اوچون تاري اونلاري اشئتدي. ۲۱ اونلار دوشمنلرئنئن حيوانلاريني اَلّي مئن دَوه‌سئني، ائکي يوز اَلّي مئن قويون-کچئسئني، ائکي مئن اِششه‌يئني اَله کچئرتدئلر و يوز مئن آداميني گؤتوروب آپارديلار. ۲۲ هلاک اولانلار چوخ اولدو، چونکي بو دؤيوش تاريدان ائدي. اونلار اسئر اولونان زامانا قدر حَگَرلي‌لرئن يرلرئنده ياشاديلار.
اوردون چايينين شرقئنده ياشايان مِنَسّه‌لی‌لرئن نسئل‌لري ۲۳ مِنَسّه قبئله‌سئنئن ياريسينين نسئل‌لري ده همئن تورپاقدا ياشادي. اونلار چوخاليب باشاندان بَعَل خِرمونا، سِنئره يعني خِرمون داغينا قدر اوزانان تورپاغا ياييلديلار. ۲۴ اونلارين نسئل باشچيلاري بونلار ائدئلر: عِفِر، يئشعي، اِلي‌اِل، عَزري‌اِل، اِرِميا، هوداويا و يَخدي‌اِل. بونلار ائگئد دؤيوشچولر، آدلي-سانلي آداملار و نسئل باشچيلاري ائدئلر. ۲۵ آمّا اونلار آتالارينين تاريسينين ضئدّئنه خائنلئک اتدئلر و اونلارين قاباغيندا تارينين محو اتدئيي اؤلکه خالقلارينين آللاهلارينا سئتايئش ادئب خيانت اتدئلر. ۲۶ او واخت ائسرايئلئن تاريسي آشور پادشاهي پولدا، يعني تئگلَت‌پئلِسِرده نئيّت اويانديردي، او دا رِعوبئنلی‌لري، جادلي‌لاري و مِنَسّه قبئله‌سئنئن ياريسيني اسئر آپاريب خَله‌خه، خابورا، هارايا و گوزان چايينين ساحئلئنده يِرلَشدئردي. اونلار بو گونه قدر ده اوراداديرلار.

- 1CH
- ←
- ۵
- →

© 2008 Bible Society of Azerbaijan