- ISA
- ←
- ۴۰
- →

۴۰
ربّئن خالقينا تسلّي‌ورئجي سؤزلر ۱
تارينيز ديئر:
“تسلّی ورئن خالقيما، تسلّی ورئن! ۲ اورشلئمه سؤزلر دانيشين!
اونا ديئن کي، اسئرلئک دؤورون باشا چاتيب،
تقصئرلرئنئن جزاسي ورئلئب،
بوتون گوناهلارينا گؤره ربّئن اَلئندن ائکي‌قات جزا آليب.” ۳ بئر نفرئن نئدا سَسي گلئر:
“صحرادا ربّئن يولونو حاضيرلايين،
چؤلده تاريميزين کِچه‌جيي يِرلري هامار ادئن. ۴ قوي هر دره اوجالديلسين،
هر داغ و تپه آشاغي اِندئرئلسئن،
قوي يولداکي اَيِرئلئکلر دوزَلسئن،
کَله-کؤتور يِرلر هامار ادئلسئن. ۵ او واخت ربّئن شؤوکتي آشکار اولوناجاق،
بوتون بشر بونو بئرلئکده گؤره‌جک.
چونکي ربّئن آغزي دانيشيب.” ۶ سَس ديئر: “نئدا ات!”
جاواب وردی: “نه‌يي نئدا اِدئم؟”
“بوتون بشر اوتا بَنزَر،
اونلارين بوتون گؤزل‌لئيي چؤل چئچه‌يي کئمئدئر. ۷ رَب، نفسئني اونلارين اوستونه اوفورَنده،
اوت قورويار، چئچک سولار،
حقئقتن، بو خالق اوتا اوخشار. ۸ اوت قورويار، چئچک سولار،
آمّا تاريميزين سؤزو ابده کئمي قالار.” ۹ ای صحيون، ياخشي خبرلري موژده گتئرن، اوجا داغا چيخ!
ای اورشلئم، ياخشي خبرلري موژده گتئرن،
اوجالت سَسئني، جار چک،
قالدير سَسئني، قورخما.
يهودا شهرلرئنه دِه:
“بودور تارينيز!” ۱۰ باخ، پروردئگار رب قودرتله گله‌جک،
او، قودرتله حؤکم سوره‌جک،
باخ، پاداشي اونونلادير،
غرامتي قاباغيندادير. ۱۱ او اؤز سوروسونو چوبان کئمي اوتاراجاق،
قوزولاري قوجاغينا آلاجاق، باغريندا داشيياجاق،
اَمزئکلی‌لري ياواش سوره‌جک. ۱۲ کئم دهنزلري اووجو ائله،
گؤيلري ده قاريشي ائله اؤلچوب؟
يِرئن تورپاغيني اؤلچو ائله،
داغلاري قاپانلا، تپه‌لري ده تَره‌زي ائله چکئب؟ ۱۳ ربّئن روحونو کئم هئدايت ادئب؟
يا دا کئم اونا مصلحتچئسي اولاراق، مصلحت ورئب؟ ۱۴ او کئمدن مصلحت آليب و کئم اونا فهم ورئب؟
کئم اونا عدالت يولونو گؤرسه‌دئب، معرئفت اؤيره‌دئب؟
کئمدئر اونا فهم يولونو آنلادان؟ ۱۵ باخ، مئلّتلر وِدره‌ده بئر دامجي سو کئمئدئر،
تَره‌زئده توز ذرّه‌سي کئمي ساييلار،
باخ، جزئره‌لري ده توز کئمي گؤيه سووورور. ۱۶ قوربانلاري يانديرماق اوچون
لوبنان مِشه‌سي کئفايت ديئل،
يانديرما قوربانلار اوچون اوراداکي حيوانلار بس ديئل. ۱۷ ربّئن قاباغيندا بوتون مئلّتلر هچ بئر شيدئر،
هچ بئر شيدن ده آشاغي‌دير، هچ نه‌يه دَيمَز. ۱۸ بس اوندا تاريني کئمه بَنزه‌ده‌جکسن؟
اونو نه‌يه اوخشاداجاقسان؟ ۱۹ لاکئن بوته باخ، بئر صَنَتگَر اونو تؤکور،
اوستونو زرگر قيزيللا اؤرتور،
گوموش زنجئرلرله ده اونو بَزه‌يئر! ۲۰ بله تقدئمي گتئره بئلمه‌يَن يوخسول آدام
چورومه‌يَن بئر آغاج سِچئر،
اؤزونه اوستا بئر صَنَتگَر تاپير کي،
يِرئنده مؤحکم دوران بئر بوت دوزلتسئن. ۲۱ مگر بئلمئرسئنئز؟ مگر اشئتمه‌يئبسئنئز؟
مگر باشلانيشدان بَري بونو سئزه بئلدئرمه‌يئبلر؟
دونيانين بونؤوره‌سي قويولدوقدان بَري مگر بونو درک اتمه‌يئبسئنئز؟ ۲۲ ربدئر کي، يِر قوبّه‌سئنئن يوخاريسيندا اوتورور،
يِر اوزونده ياشايانلار چَيئرتکه کئمئدئرلر.
گؤيلري پرده کئمي آچير،
اونلاري ياشاماق اوچون چارداق کئمي آچير. ۲۳ ربدئر کي، اَمئرلري هچ ادئر،
دونيانين حؤکمدارلاريني هِچه اِندئرئر. ۲۴ اونلار تزه اَکئلمئش، تزه سَپئلمئش، و تزه کؤک سالميشديرلار،
گؤوده‌لري تزه‌جه کؤک سالميش آغاجلارا بَنزَر.
ربّئن نفسي اونلاري قورودار،
طوفان اونلاري سامان چؤپو کئمي سووورار. ۲۵ “بس منی اوندا کئمه بَنزه‌دئرسئنئز کي،
من اونا تاي اولوم؟” ديئر موقدّس اولان. ۲۶ باشينيزي گؤيلره قالديرين،
گؤرون بو اولدوزلاري کئم ياراديب؟
او کي، اونلارين فوجلاريني سيرايا دوزوب چيخاردير،
اونلارين هاميسيني آدلاري ائله چاغيرير.
قودرتئنئن عظمتئنه گؤره، گوجونون قودرتئنه گؤره،
اونلاردان هچ بئري ده اَسکئک اولماز. ۲۷ ای يعقوب نسلي، ای ائسرايئل، نه اوچون ديئرسن:
“رب باشيما گلنلري گؤرمور،
تاريم منئم حاقّيم اولان ائنصافي گؤزوندن قاچيردير؟” ۲۸ مگر سن بئلمئرسن؟ مگر اشئتمه‌يئبسن؟
ابدی تاري، رب، بوتون دونياني يارادان،
نه يورولور، نه ده طاقتدن دوشور،
اونون آغلي درک ادئلمَزدئر. ۲۹ او، يورغونلارا گوج وِرَر،
طاقتسئزلرئن قووّتئني آرتيرار. ۳۰ حتّا جاوانلار يورولارلار، طاقتدن دوشَرلر،
ائگئدلر ده ييخيلارلار. ۳۱ لاکئن ربّه اومئد باغلايانلار تزه قووّت آلارلار،
قاناد آچيب قارتال کئمي اوجالارا اوچارلار،
قاچاندا طاقتدن دوشمَزلر،
يول گدئب يورولمازلار.

- ISA
- ←
- ۴۰
- →

© 2008 Bible Society of Azerbaijan