- ISA
- ←
- ۲
- →

۲
ربّئن داغي
(مئکا ۴: ۱- ۳) ۱ آموص اوغلو اِشَعيانين يهودا و اورشلئم باره‌سئنده گؤردوکلري: ۲ آخير گونلرده ربّئن اِوي اولان داغ،
داغلارين باشچيسي کئمي مؤحکم دوراجاق،
تپه‌لردن يوخاري اوجالاجاق.
بوتون مئلّتلر اونا ساري گله‌جک. ۳ چوخ خالقلار گلئب دئيه‌جک:
“گلئن، ربّئن داغينا،
يعقوبون تاريسينين اِوئنه قالخاق،
قوي او بئزه اؤز يوللاريني اؤيرَتسئن،
بئز ده اونون طرئقلري ائله گِدَک.”
چونکي شرئعت صحيوندان،
ربّئن سؤزو اورشلئمدن ياييلاجاق. ۴ مئلّتلر آراسيندا رب حؤکم اده‌جک،
چوخ خالقلار حاقّيندا قرار چيخارداجاق.
اونلار قيلينجلاري چکوجلارلا دؤيوب اونلاردان کوتان،
نئزه‌لرئندن ده شَنه دوزه‌لده‌جکلر.
مئلّت مئلّتئن ضئدّئنه قيلينج قالديرماياجاق،
آرتيق موحارئبه اتمه‌يي اؤيرَنميه‌جک. ۵ ای يعقوب نسلي، گلئن، ربّئن نوروندا گَزَک.
ربّئن گونو ۶ يارب، خالقيني، يعقوب نسلئني آتيبسان،
چونکي اونلار شرقدن گلن مؤوهوماتلارا قوشولوبلار،
فئلئسط بؤلگه‌سئنده ياشايانلار کئمي فالچيليق ادئرلر،
اَجنبي‌لرله اَل‌بئر اولورلار. ۷ اؤلکه‌لري قيزيل گوموشله دولو،
خزئنه‌لرئنئن آخيري يوخدور.
اؤلکه‌لري دؤيوش آتلارلا دولودور،
دؤيوش عارابالاري ساييسيز-حسابسيزدير. ۸ اؤلکه‌لري بوتلرله ده دولودور،
اَل‌لرئنئن ائشئني، بارماقلارينين دوزلتدئکلرئني،
پرستئش ادئرلر. ۹ بونا گؤره ده هامي يِره سَرئله‌جک،
هر کس دئز اوسته دوشدوروله‌جک.
يارب، اونلاري باغيشلاما! ۱۰ ربّئن دهشتئندن، عظمتئنئن شؤوکتئندن
قاياليقلارا گدئن، تورپاق آلتيندا گئزله‌نئن. ۱۱ آداملارين تکبّورلو باخيشلاري آلچالديلاجاق،
ائنسانلارين تکبّورو قيريلاجاق،
او گون آنجاق رب اوجالديلاجاق. ۱۲ چونکي قوشونلار ربّئنئن بئر گونو اولاجاق کي،
بوتون تکبّورلولري، لووغالاري، مغرورلاري آلچالتسين. ۱۳ لوبنانين بوتون اوجا و ووقارلي سئدر آغاجلاريني محو اده‌جک،
بوتون باشانين پاليدلاريني يوخ اده‌جک. ۱۴ بوتون اوجا داغلاري، اوجا تپه‌لري، ۱۵ بوتون اوجا بورجلري،
قالا دوآرلاري يِرله يکسان اده‌جک، ۱۶ بوتون تَرشئش گَمي‌لرئني،
بوتون گؤزل گَمئلري يوخ اده‌جک. ۱۷ آداملارين تکبّورو قيريلاجاق،
ائنسانلارين تکبّورو آلچالديلاجاق،
او گون فقط رب اوجالديلاجاق. ۱۸ بوتلر کامئل آرادان گؤتوروله‌جک. ۱۹ رب قالخيب يري لرزه‌يه سالاندا،
اونون دهشتئندن، عظمتئنئن شؤوکتئندن،
ائنسانلار قاياليقداکي ماغارالارا،
يِرئن خندق‌لرئنه قاچيب گئره‌جکلر. ۲۰ او گون ائنسانلار، پرستئش اوچون دوزلتمئش
قيزيل و گوموش بوتلرئني گؤتوروب،
کور سئچانلارين، خوفّاشلارين قاباغينا آتاجاقلار کي، ۲۱ رب يري سارسيتماغا قالخارکَن
اونون دهشتئندن، عظمتئنئن شؤوکتئندن،
قاياليقداکي چاتلاقلارا، اوچوروملارداکي ياريقلارا گئرسئنلر. ۲۲ نفسي بورنونون دِشئيئنده اولان فاني ائنسانا آرخالانمايين.
اونون نه دَيَري وار کي؟

- ISA
- ←
- ۲
- →

© 2008 Bible Society of Azerbaijan