- JER
- ←
- ۳۶
- →

۳۶
يِهوياقئمئن اِرِميا‌نين طوماريني يانديرماسي ۱ يهودا پادشاهي يوشئيا اوغلو يِهوياقئمئن پادشاهليغينين دؤردونجو ائلئنده ربدن اِرِميايا بو سؤز نازئل اولدو: ۲ “بئر طومار گؤتور، يوشئيانين دؤورونده سنئنله ائلک دفه دانيشديغيم گوندن ائندئيه قدر ائسرايئل، يهودا و باشقا بوتون مئلّتلر حاقّيندا سنه دِدئيئم بوتون سؤزلري اورايا ياز. ۳ بلکه يهودا خالقي، باشلارينا گتئره‌جَيئم بوتون فلاکتلر باره‌سئنده اشئدنده، اؤز پئس يولوندان دؤنَرلر، من ده اونلارين تقصئرلرئني و گوناهلاريني باغيشلايارام.” ۴ او زامان اِرِميا نِرئيا اوغلو باروکو چاغيردي. باروک دا ربّئن اِرِميايا ددئيي بوتون سؤزلري اونون دئلئندن اشئدئب طومارا يازدي. ۵ سونرا اِرِميا باروکا امر ادئب ددي: “من محبوسام، ربّئن معبدئنه گده بئلمه‌رم. ۶ سن اوروج گونو ربّئن معبدئنه گت. اوراداکي خالقا ربّئن سؤزلرئني کي، منئم دئلئمدن اشئدئب طومارا يازدين، اوخو. يهودا شهرلرئندن گلن بوتون خالقا بونو اوخو. ۷ بلکه اوندا يالواريشلا ربّه گلئب اؤز پئس يوللاريندان دؤنَرلر. چونکي ربّئن بو خالق باره‌ده اعلان اتدئيي قضب و حئدّت بؤيوکدور.” ۸ نِرئيا اوغلو باروک اِرِميا پيغمبرئن امر اتدئيي هر شيه عمل اتدي؛ ربّئن معبدئنده طوماردا يازيلميش ربّئن سؤزلرئني اوخودو. ۹ يهودا پادشاهي يوشئيا اوغلو يِهوياقئمئن پادشاهليغينين بِشئنجي ائلئنئن دوقّوزونجو آييندا، اورشَلئمده ياشايان و يهودا شهرلرئندن اورشَلئمه گلن بوتون خالقا ربّئن حوضوروندا اوروج اعلان اولوندو. ۱۰ شافان اوغلو مئرزه گِمَريانين يوخاري حَيَطده، معبدئن تزه دروازاسينين گئرئشئنده‌کي اوتاغيندا، باروک طوماردان اِرِميا‌نين سؤزلرئني ربّئن معبدئنه ييغيشميش بوتون خالقا اوخودو. ۱۱ شافان اوغلو گِمَريا اوغلو مئکايا طوماردان اوخونان ربّئن سؤزلرئني اشئدن واخت، ۱۲ آشاغي اِنئب سارايداکي مئرزه اوتاغينا گتدي. بوتون باشچيلار اورادا اوتورموشدولار: مئرزه اِلئشاماع، شِمَعيا اوغلو دِلايا، عَکبور اوغلو اِلناتان، شافان اوغلو گِمَريا، خَنَنيا اوغلو صئدقئيا و باشقالاري. ۱۳ مئکايا باروکون خالقا اوخودوغو طوماردان هر شيي اونلارا دانيشدي. ۱۴ بوندان سونرا بوتون باشچيلار کوشي اوغلو شِلِميا اوغلو نِتَنيا اوغلو يِهودئني باروکون يانينا گؤنده‌ردئلر کي، باروکا دسئن: “خالقا اوخودوغون طوماري گؤتور و گل.» نِرئيا اوغلو باروک اَلئنده طومار اونلارين يانينا گتدي. ۱۵ باشچيلار اونا ددئلر: “بويور اَيلَش، بونو بئزه ده اوخو.” باروک دا طوماري اونلارا اوخودو. ۱۶ اونلار بوتون بو سؤزلري اشئدنده، قورخو ائچئنده بئربئرلرئنه باخيب باروکا ددئلر: “بوتون بو سؤزلري قطعن پادشاها بئلدئرمه‌لي‌يئک.” ۱۷ سونرا باروکدان سوروشدولار: “ائندي بئزه دِه، بوتون بو سؤزلري نجه يازدين؟ اِرِميا اونو دئکته اتدي؟” ۱۸ باروک اونلارا ددي: “بوتون بو سؤزلري اِرِميا منه دئکته اتدي، من ده مورکّبله طومارا يازديم.” ۱۹ باشچيلار باروکا ددئلر: “هم سن، هم ده اِرِميا گدئن، گئزله‌نئن. هارادا اولدوغونوزو هچ کس بئلمه‌سئن.” ۲۰ سونرا اونلار طوماري مئرزه اِلئشامانين اوتاغيندا قويوب حيطده پادشاهين يانينا گتدئلر. اشئتدئکلري هر شيي اونا خبر وردئلر. ۲۱ پادشاه يِهودئني گؤندردي کي، گدئب طوماري گتئرسئن. يِهودي طوماري مئرزه اِلئشامانين اوتاغيندان گؤتوروب گتئردي. اونو پادشاها و پادشاهين يانيندا دوران بوتون باشچيلارا اوخودو. ۲۲ بو زامان دوقّوزونجو آي ائدي و پادشاه قيش ساراييندا ياشاييردي. اونون قاباغيندا اودلو مانقال يانيردي. ۲۳ يِهودي طوماردان حله اوچ-دؤرد سوتون اوخوموشدو کي، پادشاه مئرزه بيچاغي ائله اونلاري کَسئب مانقالداکي اودا آتدي. بونو او قدر اتدي کي، بوتون طومار مانقالدا يانيب-قورتاردي. ۲۴ طومارداکي بوتون سؤزلري اشئدن پادشاه و اونون اعيانلاري نه قورخويا دوشدولر، نه ده پالتارلاريني جيرديلار. ۲۵ گرچي اِلناتان، دَلايا و گِمَريا پادشاها يالوارديلار کي، طوماري يانديرماسين. آمّا پادشاه اونلارا قولاق آسمادي. ۲۶ عکسئنه، او، شاهزاده يِرَخمي‌اِله، عَزري‌اِل اوغلو سِرايايا و عَبدي‌اِل اوغلو شَلَميايا امر اتدي کي، مئرزه باروکو و اِرِميا پيغمبري توتسونلار. لاکئن رب اونلاري گئزلَتمئشدي. ۲۷ او واخت کي، پادشاه باروکون اِرِميا‌نين دئلئندن اشئدئب يازديغي طوماري يانديرميشدي، رَبدن اِرِميايا بو سؤز نازئل اولدو: ۲۸ “آيري بئر طومار گؤتور، بوتون اوّلکي طوماردا اولان سؤزلري کي، يهودا پادشاهي يِهوياقئم اونو يانديردي، اورايا ياز. ۲۹ يهودا پادشاهي يِهوياقئمه ده دِه: رب بله ديئر: «سن او طوماري يانديريب ددئن: نه اوچون بو طوماردا يازدين کي، بابئل پادشاهي قطعن گلئب بو اؤلکه‌ني خاراباليغا چِوئره‌جک، اوراداکي ائنسانلاري و حيوانلاري محو اده‌جک؟» ۳۰ بونا گؤره ده يهودا پادشاهي يِهوياقئم باره‌ده رب بله ديئر: «اونون نسلئندن هچ کس داوودون تختئنده اوتورماياجاق؛ جسدي گوندوزون ائستئسئنه، گجه‌نئن آيازينا آتيلاجاق. ۳۱ اؤزونو، نسلئني و اعيانلاريني تقصئرلرئندن اؤتري جزالانديرجاغام؛ اعلان اتدئيئم بوتون فلاکتلري اونلارين، اورشَلئمده ياشايانلارين و يهودا آداملارينين باشينا گتئره‌جيم، چونکي قولاق آسماييبلار.»” ۳۲ اِرِميا باشقا بئر طومار گؤتوروب نِرئيا اوغلو مئرزه باروکا وردی. يهودا پادشاهي يِهوياقئمئن اودا آتيب يانديرديغي طومارداکي بوتون سؤزلري، باروک اِرِميا‌نين دئکته‌سي ائله طومارا يازدي. او سؤزلره بَنزَر بئر چوخ سؤز ده اورايا علاوه اولوندو.

- JER
- ←
- ۳۶
- →

© 2008 Bible Society of Azerbaijan