- 1SA
- ←
- ۴
- →

۴
عهد سانديغينين اَله کچمه‌سي ۱ سمويئلئن سؤزو بوتون ائسرايئله ياييلدي. او دؤورده ائسرايئللی‌لر فئلئسطلی‌لرله دؤيوشمک اوچون چيخديلار. ائسرايئللی‌لر اِبِنعِزِرده، فئلئسطلی‌لر ده اَفِقده اوردوگاه قوردولار. ۲ فئلئسطلی‌لر ائسرايئللی‌لرله دؤيوشمک اوچون دوزولدولر. دؤيوش قيزيشاندا ائسرايئللی‌لر فئلئسطلی‌لره مغلوب اولدولار و دؤيوش ميدانيندا دؤرد مئنه ياخين ائسرايئللي قيريلدي. ۳ خالق اوردوگاها قاييدارکَن ائسرايئلئن آغساقّاللاري بئربئرئندن سوروشدولار: “گؤره‌سن رب بو گون بئزي فئلئسطلی‌لر قاباغيندا نه اوچون مغلوب اتدي؟ شئلودان ربّئن عهد سانديغيني يانيميزا گتئرک. قوي آراميزدا اولسون و بئزي دوشمنلرئن اَلئندن قورتارسين.” ۴ بلجه خالق شئلويا آدام گؤندردي. کرّوبلار آراسيندا تخت قورموش قوشونلار ربّئن عهد سانديغيني اورادان گتئردئلر؛ عِلي‌نئن ائکي اوغلو خوفني و پئنخاس تارينين عهد سانديغينين يانيندا ائدي. ۵ ربّئن عهد سانديغي اوردوگاها چاتان کئمي بوتون ائسرايئللی‌لر وار گوجلري ائله اِله قيشقيرديلار کي، ير تئتره‌دي. ۶ فئلئسطلی‌لر بو قيشقيريغين گورولتوسونو اشئدنده ددئلر: “عئبرانئلرئن اوردوگاهيندا نئيه بله بؤيوک قيشقيريق و گورولتو وار؟” سونرا بئلدئلر کي، ربّئن سانديغي اوردوگاها گلئب. ۷ فئلئسطلی‌لر قورخوب ددئلر: “تاري اوردوگاها گلئب، واي حاليميزا! چونکي بوندان اوّل بله بئر شي اولماييبدير. ۸ واي حاليميزا! بو قودرتلي آللاهلارين اَلئندن بئزي کئم قورتاراجاق؟ بونلار او آللاهلارديلار کي، صحرادا مئصئرلی‌لره هر جور بلالار وردئلر. ۹ ای فئلئسطلی‌لر، جسور اولون، کئشي کئمي دايانين! يوخسا عئبرانئلر سئزه نجه بويون اَيدئلر، سئز ده اونلارا اِله بويون اَيه‌جکسئنئز! بونا گؤره کئشي کئمي دايانين و دؤيوشون!” ۱۰ فئلئسطلی‌لر ووروشدولار و ائسرايئل مغلوب اولدو، و هر کس اؤز چاديرينا قاچدي. چوخ بؤيوک قيرغين اولدو و ائسرايئللی‌لردن اوتوز مئن پئيادا هلاک اولدو. ۱۱ تارينين سانديغي اسئر آپاريلدي و علي‌نئن ائکي اوغلو حوفني و پئنِخاس اؤلدولر.
عِلي‌نئن اؤلومو ۱۲ بئر نفر بِنيامئنلي دؤيوش يرئندن قاچدي و اله همئن گون گلئب شئلويا چاتدي. اونون پالتاري جيريلميش، باشي دا توز-تورپاق ائچئنده ائدي. ۱۳ باخ، او گلن زامان عِلي کورسو اوستونده اوتوروب يول کناريندا گؤزله‌يئردي و تارينين سانديغيندان اؤتري اوره‌يي چيرپينيردي. بو آدام شهره گئرئب باش ورن حادئثه‌لري دانيشاندا بوتون شهرده شئون قالخدي. ۱۴ عِلي بو سَسي اشئدنده ددي: “بو نه قيشقيريقدير؟” بو آدام تز گلئب هر شيي عِلئيه ددی. ۱۵ بو زامان عِلي دوخسان سکّئز ياشيندا ائدي، آرتيق گؤزلري توتولموشدو، گؤرموردو. ۱۶ همئن آدام عِلئيه ددي: “من دؤيوش ميدانيندان گلمئشم. بو گون دؤيوشدن قاچديم.” عِلي سوروشدو: “اوغلوم، نه باش وردي؟” ۱۷ خبر گتئرن آدام بله جاواب وردی: “ائسرايئللی‌لر فئلئسطلی‌لرئن قاباغيندان قاچيبلار و خالق آراسيندا بؤيوک قيرغين اولوب. ائکي اوغلون حوفني ائله پئنِخاس اؤلوب، تارينين سانديغي دا اسئر آپاريليبدير.” ۱۸ بو آدام تارينين سانديغيندان دانيشان زامان عِلي کورسودن آرخايا، قاپينين يانينا ييخيلدي؛ هم قوجا، هم ده کؤک اولدوغو اوچون بوينو سينيب اؤلدو. او، قيرخ ائل ائسرايئل خالقينا داورلئک اتمئشدي. ۱۹ عِلئ‌نئن گلئني، يعني پئنِخاسين آروادي بويلو ائدي. دوغما واختي چاتميشدي. تارينين سانديغينين اَله کچئرئلدئيئني، قايين‌آتاسي ائله اَرئنئن اؤلوم خبرئني اشئدن واخت آغريسي توتدو و چؤمبه‌لئب دوغدو. ۲۰ اؤلوم آياغيندا اورادا دوران آروادلار ددئلر: “قورخما، بئر اوغلون اولدو.” آمّا او اعتئنا اتمه‌يئب جاواب ورمه‌دي. ۲۱ اوغلانين آديني ائکابود قويوب ددي: “جلال ائسرايئلدن گدئب.” چونکي تارينين سانديغي اَله کچمئش، قايين‌آتاسي ائله اَري ده اؤلموشدو. ۲۲ او ددي: “جَلال ائسرايئلدن گدئب، چونکي تارينين سانديغي اسئر آپاريليب.”

- 1SA
- ←
- ۴
- →

© 2008 Bible Society of Azerbaijan