- NEH
- ←
- ۱۱
- →

۱۱
اورشلئمئن ساکئنلري
(۱سال. ۹: ۳- ۲۷) ۱ خالقين ريئسلري اورشلئمده يِرلَشدئلر. خالقين يرده قالاني دا پوشک آتدي کي، هر اون نفردن بئري ياشاماق اوچون اورشلئمه، بو موقدّس شهره گتسئن، او بئري دوقّوزو دا او بئري شهرلرده ياشاسين. ۲ خالق اورشلئمده اؤز گؤيلو ائله ياشاماغا گِدنلرئن هاميسينا برکت وردی. ۳ اورشلئمده يِرلَشَن وئلايت باشچيلاري بونلاردير. آنجاق بعضی ائسرايئللی‌لر، کاهئنلر، لاوئلی‌لر، معبد قوللوقچولاري و سوليمانين اعيانلارينين اوغوللاري يهودا شهرلرئنده، هر کس اؤز شهرئنده‌کي مولکونده يِرلَشدي. ۴ يهودا و بِنيامئن اؤولادلاريندان بعضئلري ده اورشلئمده ساکئن اولدولار. يهودا اؤولادلاريندان: پِرِص نسلئندن مَخَلِه‌لِل اوغلو شِفَطيا اوغلو اَمَريا اوغلو زِکَريا اوغلو عوزّئيا اوغلو عَتايا، ۵ و شِلا نسلئندن زِکَريا اوغلو يويارئب اوغلو عَدايا اوغلو خَزايا اوغلو کول‌خوزه اوغلو باروک اوغلو مَعَسِيا. ۶ پِرِص اؤولادلاريندان اورشلئمده يِرلَشَنلر ۴۶۸ نفر ائگئد آدام ائدئلر. ۷ بِنيامئن اؤولادلاري بونلاردير: اِشَعيا اوغلو ائتي‌اِل اوغلو مَعَسِيا اوغلو قولايا اوغلو پِدايا اوغلو يوعِد اوغلو مِشولّام اوغلو سَلّو ۸ و اوندان سونرا گَبّه‌ي و سَلّاي؛ ۹۲۸ نفر. ۹ زئکري اوغلو يوعِل اونلارين رهبري ائدي، هَسّه‌نوآ اوغلو يهودا دا شهرئن والي موعاوئني ائدي. ۱۰ کاهئنلردن: يويارئب اوغلو يِدَعيا، ياکئن، ۱۱ اَخئطوب اوغلو مِرايوت اوغلو صادوق اوغلو مِشولّام اوغلو خئلقئيا اوغلو تارينين معبدئنئن باشچيسي سِرايا ۱۲ و معبدده ائش گؤرَن قوحوملاري؛ ۸۲۲ نفر؛ مَلکئيا اوغلو پَشخور اوغلو زِکَريا اوغلو اَمصي اوغلو پِلَليا اوغلو يِروخام اوغلو عَدايا ۱۳ و اونون نسئل باشچيسي اولان قوحوملاري؛ ۲۴۲ نفر؛ ائمّر اوغلو مِشئل‌لِموت اوغلو اَخزه‌ي اوغلو عَزه‌رِل اوغلو عَمَشسه‌ي ۱۴ و اونون قارداشلاري؛ ۱۲۸ نفر ائگئد دؤيوشچو. هَگّدولئم اوغلو زَبدي‌اِل اونلارين رهبري ائدي. ۱۵ لاوئلی‌لردن: بونّي اوغلو خَشَبيا اوغلو عَزرئقام اوغلو خَشّوب اوغلو شِمَعيا. ۱۶ لاوئلی‌لرئن باشچيلاريندان شَبّته‌ي و يوزاباد تارينين معبدئنئن بايير ائشلرئني ائداره ادئردئلر. ۱۷ آساف اوغلو زَبدي اوغلو مئکا اوغلو مَتّنيا شوکور دوعاسيني اوخويان معبد نغمه‌چئلرئن دسته رهبري و قارداشلاريندان بَقبوقيا اونون موعاوئني ائدي. يِدوتون اوغلو گالال اوغلو شَمّوعَع اوغلو اَبدا دا وار ائدي. ۱۸ موقدّس شهرده ياشايان بوتون لاوئلی‌لر ۲۸۴ نفر ائدئلر. ۱۹ معبد قاپيچيلاري عَقّوب، طَلمونلا قارداشلاري دروازالاردا کشئک چکَنلر، ۱۷۲ نفر ائدئلر. ۲۰ ائسرايئللی‌لرئن، کاهئنلرئن، لاوئلی‌لرئن يرده قالانلاري بوتون يهودا شهرلرئنده ياشاييرديلار. هر کس اؤز مولکونده ياشاييردي. ۲۱ لاکئن معبد قوللوقچولاري عوفِلده ياشاييرديلار. صئخا و گئشپا اونلارا رهبرلئک ادئردي. ۲۲ تارينين معبدئنده‌کي عئبادته نغمه‌چئلر آساف اؤولادلاريندان مئکا اوغلو مَتّنيا اوغلو خَشَبيا اوغلو باني اوغلو عوزّي اورشلئمده لاوئلی‌لرئن رهبري ائدي. ۲۳ بو نغمه‌چئلر پادشاهين فرمانينا تابع ائدئلر و هر گون وظئفه‌لرئني موعَيّن ادن امرلري يرئنه يتئرئردئلر. ۲۴ يهودا اوغلو زِراخ اؤولادلاريندان مِشِزَبِل اوغلو پِتَخيا ائسرايئل خالقينين عومومي ائشلرئنده فارس پادشاهينا کؤمک ادئردي.
باشقا شهرلرده ياشايانلار ۲۵ کَندلره و زَمئلرئنه گلئنجه، يهودا اؤولادلاريندان بعضئلري قئريَت اَربَعله قصبه‌لرئنده، دئبونونلا قصبه‌لرئنده، يِقَبصِه‌اِل‌له کَندلرئنده، ۲۶ يِشوعدا، مولادادا، بِيت‌‌پِلِطده، ۲۷ خَصَرشوعالدا و بئر شئباعلا قصبه‌لرئنده، ۲۸ صئقلَگده، مِکونا قصبه‌لرئنده، ۲۹ عِين‌رئمّوندا، صورعادا، يَرموتدا، ۳۰ زانواَخده، عَدولّاملا کَندلرئنده، لاکئشله زَمئلرئنده، عَزِقا ائله قصبه‌لرئنده قالديلار. ياشاديقلاري منطقه بئرشئباعدان خئنّوم دره‌سئنه قدر ائدي. ۳۱ بِنيامئن اؤولادلاري گِبَعدن باشلاييب مئکماسلا عَيادا، بِيت‌ائل‌له قصبه‌لرئنده، ۳۲ عَناتوتدا، نوبدا، عَنانيادا، ۳۳ خاصوردا، رامادا، گئتّايئمدا، ۳۴ خادئدّه، صِبوعئمده، نِبَلّاطدا، ۳۵ لوددا، اونودا و صَنَتکارلار دره‌سئنده مسکن سالديلار. ۳۶ يهوداداکي لاوئلی‌لرئن بعضی بؤلمه‌لري، بِنيامئن اراضئسي اوچون آيريلدي.

- NEH
- ←
- ۱۱
- →

© 2008 Bible Society of Azerbaijan