- MRK
- ←
- ۵
- →

۵
ناپاک روحلاري اولان بئر آدامين شفاسي
(متّا 8:‏28-‏34، لوقا 8:‏26-‏39) ۱
و دهنزئن او بئري تايينا، جِراسئنئلرئن وئلايتئنه گلدئلر. ۲ قاييقدان چيخان واخت، ناپاک روحو اولان بئر آدام قبئرئستاندان چيخيب عئسايا راست گلدي. ۳ بو آدام قبئرئستاندا ياشاييردي و آرتيق هچ کئم اونو حتّا زنجئرلر​له بله باغلايا بئلمئردي. ۴ گرچي چوخ دفه کونده​لر و زنجئرلر‌له باغلانميش ائدي، آمّا کونده​لري سينديريب، زنجئرلري ده قيرميشدي و کئمسه اونو ضبط اتمه‌يه قادئر ديئلدي. ۵ دائم، گجه-گوندوز، داغلاردا و قبئرلر آراسيندا باغيريب، داشلارلا اؤزونو يارالاييردي. ۶ بو آدام عئساني اوزاقدان گؤرنده قاچا-قاچا گلدي و اونون قاباغيندا دئز چؤکدو. ۷ و اوجا بئر سَسله باغيريب اونا ددي: “مندن نه ائسته‌يئرسن عئسا، اوجالاردا ساکئن اولان تارينين اوغلو؟ سني آند ورئرم تارييا، منه عذاب ورمه‌يه​سن.” ۸ چونکي عئسا اونا دمئشدي: “اي ناپاک روح، بو آدامدان اشئيه چيخ!” ۹ عئسا اوندان سوروشدو: “آدين نه‌دئر؟” او آدام جاواب وردي: “منئم آديم قوشوندور. چونکي بئز چوخوق!” ۱۰ و عئسايا چوخ يالواردي کي، اونلاري او وئلايتدن قووماسين. ۱۱ اورادا، داغين اته‌يئنده بؤيوک بئر دونگوز سوروسو اوتلاييردي. ۱۲ ناپاک روحلار عئسايا يالواريب ددئلر: “بئزي او دونگوزلارا گؤنده‌ر، قوي اونلارين ائچئنه گئرک.” ۱۳ عئسا ائجازه وردي و ناپاک روحلار او آدامدان چيخيب، دونگوزلارا گئردئلر. دونگوزلار داغين اته‌يئندن اوچوروما طرف قاچيب، اورادان دهنزه آتيلديلار و اورادا بوغولدولار. او سورونون ساييسي ائکي مئن اولاردي. ۱۴ سورونو اوتارانلار قاچيب، بو خبري شهرده و کندلرده يايديلار و خالق دا اولوب-کچنلري گؤرمک اوچون اورايا گلدي. ۱۵ اونلار عئسانين يانينا گلدئلر و بئر قوشونا قدر ناپاک روحو اولان آدامي آرام اوتورموش، اَينئنه پالتار گيئنمئش، و عاغيللاشميش گؤرنده قورخدولار. ۱۶ باش ورمئشلري گؤرنلر، ناپاک روحو اولان آدام و دونگوزلارين باشينا گلنلري خالقا نقل اتدئلر. ۱۷ اونلار دا عئسايا يالوارديلار کي، اونلارين وئلايتئندن چيخيب گتسئن. ۱۸ قاييغا مئنن واخت، قاباقجا ناپاک روحو اولان آدام عئسايا يالواردي کي، او دا اونونلا گتسئن. ۱۹ آمّا عئسا اونا ائجازه ورمه‌يئب، ددي: “اؤز اوئنه، اؤز قوحوملارينين يانينا گت و اونلارا ده کي، رب سنه نه قدر بؤيوک ائشلر ادئب و سنه نه قدر مرحمت گؤرسدئب.” ۲۰ او آدام اونلاردان آيريليب عئسانين اونا نه اتدئيئني دکاپولئس دئياريندا نقل اتمه‌يه باشلادي. و هامي تعجّوب ادئردي.
اؤلو بئر قيز و ناخوش بئر آرواد
(متّا 9:‏18-‏26، لوقا 8:‏40-‏56) ۲۱ عئسا قاييقلا گئنه دهنزئن او بئري تايينا کچنده، يانينا بؤيوک بئر جاماعات ييغيلدي. او اؤزو دهنزئن قيراغيندا ائدي. ۲۲ يايروس آديندا کنئسه ريئسلرئندن بئري اونون يانينا گلدي و عئساني گؤرن زامان قاباغيندا دئز چؤکوب، ۲۳ يالوارا-يالوارا اونا ددي: “قيزيم اؤلوم حاليندادير. گل اَللرئني اونون اوستونه قوي کي، صاغاليب ياشاسين.” ۲۴ عئسا اونونلا گتدي و اونلارين دالينجا چوخ آدام گِدئردي، اله کي، اونو سيخيشديريرديلار. ۲۵ اورادا اون‌ائکي ائلدن بري قان آخينماسينا دوچار اولموش بئر آرواد وار ائدي. ۲۶ بو آرواد بئر چوخ حکئملر الئندن عذابلار چکمئش و بوتون وار-يوخونو صرف اتمئشدي، آمّا هچ فايدا گؤرمه​مئشدي. حالي داها دا پئسلَشمئشدي. ۲۷ آرواد عئسانين حاقّينداکي سؤزلري اشئدئب، جاماعاتين آراسيندا عئسانين آرخاسيندان گلدي و اونون پالتارينا اَل سورتدو. ۲۸ چونکي ديئردي: “اگر اَلئم پالتارينا دا ديسه بله، شفا تاپاجاغام.” ۲۹ او آندا قان آخينماسي آرواددان کسئلدي و او بلادان قورتارديغيني بدنئنده آنلادي. ۳۰ عئسا آنَن اؤزوندن چيخان قودرتي بئلدي و جاماعاتا دؤنوب ددي: “کئم منئم پالتاريما اَل سورتدو؟” ۳۱ عئسانين شاگئردلري اونا ددئلر: “جاماعاتين سني نجه سيخيشديرديغيني گؤرورسن، گئنه ده، «منه کئم اَل سورتدو؟» سوروشورسان؟” ۳۲ عئسا بونو اِده‌ني گؤرمک اوچون اطرافا باخدي. ۳۳ آرواد، اؤزونه نه اولدوغونو بئلئب قورخا-قورخا، تئتره‌يه-تئتره‌يه گلدي و اونون آياقلارينا دوشوب، بوتون حقئقتي عئسايا ددي. ۳۴ عئسا او آروادا ددي: “قيزيم، ائمانين سنه شفا وردي. سالامات گت و چکدئيئن عذابدان خئلاص اول.” ۳۵ عئسا حله او آروادلا دانيشيردي کي، کنئسه ريئسئنئن اوئندن خبر گتئردئلر: “قيزين اؤلدو، آرتيق نه اوچون اوستادا زحمت ورئرسن؟” ۳۶ آمّا عئسا ديئلن سؤزه قولاق آسماييب کنئسه ريئسئنه ددي: “قورخما، آنجاق ائنان.” ۳۷ و پطروس، يعقوب و يعقوبون قارداشي يوحنّادان باشقا هچ کئمه ائجازه ورمه‌دي کي، اونلارلا گلسئن. ۳۸ اونلار کنئسه ريئسئنئن اوئنه گلدئلر. عئسا اورادا آغلاييب اوجا سَسله فغان اِدنلري گؤردو ۳۹ و اوه گئردئيي زامان اونلارا ددي: “نه اوچون هاي ساليب آغلاشيرسينيز؟ قيز اؤلمه‌يئب، آنجاق ياتيب.” ۴۰ اِوده اولانلار اونا گولدولر. آمّا عئسا اونلارين هاميسيني اشئيه چيخارديب، اوشاغين آتا-آناسي و اؤزو ائله اولانلارلا اوشاغين ياتديغي يره گئردي. ۴۱ و اونون اَلئندن توتوب اونا ددي: “تالئتا قوم!” ترجومه​سي؛ “قيزيم، سنه ديئرم قالخ!” ۴۲ او آندا قيز يرئندن قالخيب يرئمه‌يه باشلادي. او قيزين اون‌ائکي ياشي وار ائدي. اونلار حيرتدن قوروموشدولار. ۴۳ عئسا اونلارا امر اتدي کي، بونلاردان هچ کئمه بئر سؤز بئلدئرمه​سئنلر و ددي کي، قيزا يمک اوچون بئر شي ورسئنلر.

- MRK
- ←
- ۵
- →

© 2008 Bible Society of Azerbaijan