- LUK
- ←
- ۴
- →

۴
عئسانين ائمتاحان اولونماسي
(متّا 4:‏1-‏11، مرقوس 1:‏12-‏13) ۱
عئسا موقدّس روحلا دولو اوردوندان قاييتدي و روح طرفئندن چؤله آپاريلدي. ۲ او، قيرخ گون ائبلئس طرفئندن ائمتاحان اولوندو و بو گونلرده هچ بئر شي يمه‌دي. و او گونلر کچدندن سونرا آخيردا آجيقدي. ۳ ائبلئس اونا ددي: “اگر سن تارينين اوغلوسان، امر ات کي، بو داش چؤره‌يه دؤنسون.” ۴ عئسا اونون جاوابيندا ددي: “يازيليب کي، ائنسان آنجاق چؤرکله ياشاماز.” ۵ ائبلئس اونو يوخاري آپاريب بئر آن ائچئنده دونيانين هامي مملکتلرئني اونا گؤرستدي ۶ و اونا ددي: “بو مملکتلرئن حاکئمئيّتئني و اونلارين هامي شان-شؤهرتئني سنه وره​رم؛ چونکي بو منه ورئلئب و من کئمه ائسته​سم، اونا وره​رم. ۷ اونا گؤره، اگر سن منه سجده اده​سن، بونلارين هاميسي سنئن اولاجاق.” ۸ عئسا جاوابيندا اونا ددي: “يازيليب کي، رب تارينا سجده ات و آنجاق اونا قوللوق ات.” ۹ ائبلئس اونو اورشلئمه آپاردي و معبدئن بورجو اوستونه قويوب ددي: “اگر سن تارينين اوغلوسان، اؤزونو بورادان آشاغي آت. ۱۰ چونکي يازيليب: “او، سنئن حاقّيندا ملکلرئنه امر اده​جک کي، سني حئفظ اتسئنلر. ۱۱ و سني اَللري اوستونده گؤتوره​جکلر کي، آياغين بئر داشا ائلئشمه‌سئن.” ۱۲ عئسا جاوابيندا اونا ددي: “ديئلئب کي، رب تاريني ائمتاحان اتمه.” ۱۳ ائبلئس بو ائمتاحانلارين هاميسيني قورتاراندان سونرا، بئر مودّت اونون يانيندان آيريلدي.
عئسانين خئدمتئنئن باشلانماسي
(متّا 4:‏12-‏17، مرقوس 1:‏14-‏15) ۱۴ عئسا موقدّس روحون قووّتي‌ ائله جلئله قاييتدي و اونون خبري اطراف وئلايتلرئن هاميسيندا ياييلدي. ۱۵ او، اونلارين کنئسه​لرئنده تعلئم ورئردي و هامي اونو تعرئفله‌يئردي. ۱۶ عئسا بؤيودويو ير ناصئره​يه گلدي و سبّت گونونده عادتئنه گؤره کنئسه​يه گئردي و اوخوماق اوچون آياغا قالخدي. ۱۷ اونا اشعيا پيغمبرئن کئتابي ورئلدي. کئتابي آليب بو سؤزلر يازيلميش يري آچدي: ۱۸ “ربّئن روحو اوستومده‌دئر؛
او مني مسح اتدي کي،
يوخسوللارا خوش خبري ورئم.
مني گؤنده‌ردي کي، اسئرلره آزاد اولاجاقلاريني،
کورلارا گؤزلرئنئن آچيلاجاغيني جار چکئم،
اَزئلنلري خئلاص ادئم ۱۹ و ربّئن مقبول ائلئني اعلان ادئم.” ۲۰ عئسا کئتابي باغلادي و خئدمتچئيه ورئب اوتوردو. کنئسه​ده اولانلارين هاميسينين گؤزو اونا دئکئلمئشدي. ۲۱ و اونلارا دمه‌يه باشلادي: “اشئتدئيئنئز بو يازي بو گون يرئنه يتئشدي.” ۲۲ هامي اونون حاقّيندا ياخشي سؤزلر ديئب، اونون آغزيندان چيخان فيضلي سؤزلره حيران اولموشدولار و ديئردئلر: “آيا بو، يوسئفئن اوغلو ديئل؟!” ۲۳ عئسا اونلارا ددي: “البتّه سئز بو مثلي منه دئيه​جکسئنئز کي، «اي حکئم، اؤزونو ساغالت! اشئتدئيئمئز کفرناحومدا اتدئيئن ائشلري بورادا، اؤز وطنئنده ده ات!»” ۲۴ و ددي: “دوغروسونو سئزه ديئرم، هچ بئر پيغمبر اؤز وطنئنده مقبول اولماز. ۲۵ حقئقتي سئزه ديئرم، ائليانين گونلرئنده او واخت کي، گؤي اوچ ائل آلتي آي باغلانيب اؤلکه​نئن هاميسيندا بؤيوک بئر قحطي اولدو، ائسرايئلده بئر چوخ دول آرواد وار ائدي. ۲۶ لاکئن ائليا اونلارين هچ بئرئنئن يانينا گؤنده‌رئلمه‌دي، مگر صيدون وئلايتئنئن ضارِپتا شهرئنده اولان دول آروادين يانينا. ۲۷ اِلئشع پيغمبرئن گونلرئنده ده ائسرايئلده چوخ جوذاملي وار ائدي، لاکئن اونلاردان هچ بئري شفا تاپمادي، مگر سورئيه​لي نَعمان.» ۲۸ کنئسه​ده اولانلارين هاميسي بونلاري اشئدن واخت قضبلندئلر. ۲۹ و قالخيب اونو شهردن قوودولار. آشاغي آتماق اوچون اونو او داغين اوستونه آپارديلار کي، شهرلري اونون اوستونده بئنا اولموشدو. ۳۰ لاکئن عئسا اونلارين آراسيندان کچئب گتدي.
عئسا ناپاک بئر روحو قوور
(مرقوس 1:‏21-‏28) ۳۱ عئسا جلئلئن کفرناحوم آدلي شهرئنه گلدي و سبّت گونلرئنده اونلارا تعلئم ورئردي. ۳۲ اونلار اونون تعلئمئندن تعجّوب ادئردئلر، چونکي اونون کلاميندا ائقتئدار وار ائدي. ۳۳ کنئسه​ده بئر آدام وار ائدي کي، ناپاک بئر ائبلئس روحو اونو اسئر اتمئشدي. او اوجا سسله باغيردي: ۳۴ “اَل چک بئزدن، اي ناصئره​لي عئسا! بئزئمله نه ائشئن وار؟! آيا بئزي هلاک اتمک اوچون گلئبسن؟ سنئن کئم اولدوغونو بئلئرم: سن تارينين موقدسي‌سن!” ۳۵ لاکئن عئسا اونا آجيقلانيب ددي: “ساکئت اول، او آدامدان چيخ!” ائبلئس او آدامي اورتادا يره چيرپيب، هچ بئر ضرر ورمه‌دن اوندان اشئيه چيخدي. ۳۶ هاميني حيرت بورودو و بئربئرلرئنه ديئردئلر: “بو نه کلامدير؟! ناپاک روحلارا ائقتئدار و قووّتله امر ادئر و اونلار اشئيه چيخيرلار.” ۳۷ اونون شؤهرتي اطرافدا اولان يرلرئن هاميسينا ياييليردي.
عئسا چوخ آدامي صاغالدير
(متّا 8:‏14-‏17، مرقوس 1:‏29-‏34) ۳۸ عئسا کنئسه​دن چيخيب، شمعونون اوئنه گلدي. شمعونون قايناناسي شئدّتلي بئر قيزديرما ائچئنده ائدي. آروادين حاقّيندا عئسايا يالوارديلار. ۳۹ عئسا اونون باشي اوستونده دوروب، قيزديرمايا آجيقلاندي. آروادين قيزديرماسي کسئلدي و او آندا قالخيب اونلارا خئدمت اتدي. ۴۰ گون باتان واختدا، هامي، جوربه​جور ناخوشلوقلارا دوچار اولموش ناخوشلاريني اونون يانينا گتئردئلر. و او، اللرئني اونلارين هر بئرئنئن اوستونه قويوب، اونلارا شفا ورئردي. ۴۱ اونلارين چوخلاريندان ائبلئسلر ده اشئيه چيخيرديلار و باغيريب ديئردئلر: “سن تارينين اوغلوسان!” آمّا عئسا اونلارا آجيقلانيب دانيشماغا ائجازه ورمئردي. چونکي اونون مسئح اولدوغونو بئلئردئلر. ۴۲ سحر آچيلاندا عئسا چيخيب ساکئت بئر يره گتدي؛ خالق اونو آختاريردي. و او اولان يره گلدئکلري واخت، چاليشديلار کي، عئسايا اونلاري ترک اِتمَکدن مانع اولسونلار. ۴۳ آمّا عئسا اونلارا ددي: “تارينين پادشاهليغينين خوش خبرئني گرک اؤزگه شهرلره ده يتئرئم. چونکي من بونون اوچون گؤنده‌رئلمئشم.” ۴۴ و يهودئيه​نئن کنئسه​لرئنده وعظ ادئردي.

- LUK
- ←
- ۴
- →

© 2008 Bible Society of Azerbaijan