- RUT
- ←
- ۳
- →

۳
روت بوعَزئن خرمنئنده ۱ بئر گون قايين‌آناسي ناعومي روتا ددي: “قيزيم، مگر منه گرکلي ديئل کي، سنئن راحاتليغين اوچون بئر ير آختاريم؟ ۲ کنئز قيزلاري ائله ساحه‌سئنده ائشله‌دئيئن بوعَز مگر بئزئم قوحوموموز ديئل؟ باخ، او بو آخشام خرمنده آرپا سووورور. ۳ سن ده يويون، عطئرلَن و لاپ گؤزل پالتاريني گِيئنئب خرمنه اِن. آمّا او يِيئب-ائچمه‌يئني قورتارمايينجا اؤزونو اونا گؤرسدمه. ۴ اِله کي ياتماغا گتدي، يرئني تاپيب آياقلارينين اوستونو آچ و اورادا يات. سونرا نه اتمک لازيمدير، او اؤزو سنه دئيه‌جک.” ۵ روت اونا ددي: “ددئکلرئنئن هاميسينا عمل اده‌رم.” ۶ روت خرمنه اِندي و قايين‌آناسينين بوتون تاپشيريقلارينا عمل اتدي. ۷ بوعَز يِيئب-ائچئب کِفي کؤکَلَندن سونرا، ياتماق اوچون محصول تاياسينين کنارينا گتدي. روت دا گئزلئجه گلدي و آياقلارينين اوستونو آچيب اورادا اوزاندي. ۸ گجه ياريسي بئردن بوعَز دئسکئندي و چِورئلئب باخاندا گؤردو کي، آياقلاري آلتيندا بئر آرواد اوزانيب. ۹ بوعَز آروادا ددي: “سن کئمسن؟” آرواد جاواب وردی: “من کنئزئن روتام. اَته‌يئنله بو کنئزئنئن ده اوستونو اؤرت، چونکي سن منئم قورتاراجاق قَيّومومسان.” ۱۰ بوعَز ددي: “قوي رب سنه برکت ورسئن، قيزيم! آخيرکي مهرئبانليغين اَوّلکئندن ده ياخشي‌دير. چونکي جاوان کئشئلرئن دالينجا گتمه‌دئن، ائستر کاسيب اولسون، ائستر وارلي. ۱۱ قيزيم، داها قورخما! ددئيئن هر شيي سنئن اوچون اده‌جيم. شهرئمئزئن بوتون اهالئسي ياخشي بئلئر کي، سن شخصئيّتلي بئر آروادسان. ۱۲ دوزدور، سنئن قَيّومون منم، آمّا مندن ده ياخين بئر قَيّوم وار. ۱۳ بو گجه‌ني قال، صاباح اگر او آدام سنه قَيّوم اولماق ائسته‌سه، چوخ ياخشي، قوي اولسون. يوخ، اگر بوندان ائمتئناع اتسه، وار اولان رب حاقّي، سنئن قَيّومون من اؤزوم اولاجاغام. حله‌لئک صاباحا قدر يات.” ۱۴ بلجه روت اونون آياقلاري آلتيندا صوبحه‌جک ياتدي و سحرئن آلاقارانليغيندا، گؤزون حله ياخشي سچمه‌دئيي واختدا آياغا قالخدي، چونکي بوعَز دمئشدي: “قوي هچ کس بئلمه‌سئن کي، خرمنه آرواد گلئب.” ۱۵ سونرا بوعَز روتا ددي: “اوست اؤرتويونو گؤتور، بورادا توت.” روت اؤرتويونو گؤتوروب کناريندان توتدو. بوعَز آلتي اؤلچو آرپاني اؤرتويون اوستونه تؤکوب اونا وردی. روت شهره قاييتدي. ۱۶ او، قايين‌آناسينين يانينا گلنده، قايين‌آناسي اونا ددي: “نجه اولدو، قيزيم؟” روت بوعَزئن اونا نه اتدئيئني ناعومئيه دانيشدي. ۱۷ سونرا ددي: “او منه بو آلتي اؤلچو آرپاني ورئب ددی کي، قايين‌آنانين يانينا اَلئبوش قاييتما.” ۱۸ ناعومي روتا ددي: “قيزيم، گؤزله، گؤر بو ائشئن آخيري نجه قورتارير؛ چونکي او آدام بو ائشي بو گون آخيرا چاتديرمايينجا آرام اولماياجاق.”

- RUT
- ←
- ۳
- →

© 2008 Bible Society of Azerbaijan