- NUM
- ←
- ۴
- →

۴
قوحات اؤولادلارينين وظئفه‌لري ۱ سونرا رب موسا هارونلا دانيشيب اونلارا ددي: ۲ “لاوئلی‌لر آراسيندان قوحات اؤولادلارينا منصوب آتالارينين اِو اَهلي و نسئل‌لري سئياهييا آلين. ۳ حوضور چاديريندا خئدمت اتمه‌يه گلن اوتوز ياشيندان اَلّي ياشينا قدر کئشئلرئن هاميسيني حسابلايين. ۴ قوحاتلي‌لارين حوضور چاديريندا لاپ موقدّس اشيالار حاقّيندا خئدمتي بودور: ۵ دوشَرگه يولا دوشَنده هارونلا اوغوللاري ائچَري گئرسئنلر، آراکَسمه پرده‌سئني اِندئرئب، اونونلا شهادت سانديغيني اؤرتسونلر. ۶ اونون اوستونه سو ائتي دَرئسئندن اؤرتوک چکئب، اوستونه بوسبوتون لاجورد کتان سَرسئنلر و اونون دئرَکلرئني يرئنه قويسونلار. ۷ تقدئس چؤره‌يئن مئزي اوستونه لاجورد کتان سَرئب، کتانين اوستونه نئمچه‌لري، قابلاري، لَيَنلري و مايع تقدئمي تؤکمَک اوچون پئياله‌لري قوياجاقلار. دائمي چؤرک اونون اوستونده قالمالي‌دير. ۸ اونلارين اوستونه قيرميزي بئر کتان سَرئب، سو ائتي دَرئسئندن بئر اؤرتوک چکسئنلر و اونون دئرَکلرئني يرئنه قويسونلار. ۹ لاجورد کتان گؤتوروب، ائشيق ورن چيراقداني، چيراقلاريني، پئلته ماشالاريني، سئنئلرئني و چيراقدان خئدمتئنه ائشله‌دئلَن بوتون ياغ قابلاريني اؤرتسونلر. ۱۰ چيراقداني و اونون بوتون آوادانليغيني سو ائتي دَرئسئندن بئر اؤرتوکله ساري‌ييب، خَره‌يه قويسونلار. ۱۱ قيزيل قوربانگاهين اوستونه لاجورد کتان سَرئب، اونو سو ائتي دَرئسئندن بئر اؤرتوکله اؤرتسونلر و دئرَکلرئني تاخسينلار. ۱۲ موقدّس مکاندا عئبادت زاماني ائشله‌دئلَن بوتون اشيالاري گؤتوروب لاجورد کتانلا ساريسينلار و سو ائتي دَرئسئندن بئر اؤرتوکله اؤرتوب، خَره‌يه قويسونلار. ۱۳ سونرا قوربانگاهدان ياغ و کولو تمئزله‌يئب، اوستونه ارغواني کتان چکسئنلر. ۱۴ عئبادت زاماني ائشله‌دئلَن بوتون اشيالاريني دا اونونلا قويسونلار: خَکَندازلاريني، چَنگل‌لري، کورَکلري، لَيَنچه‌لري، قوربانگاهين بوتون آوادانليغيني. سونرا بونلارين اوستونو سو ائتي دَرئسئندن بئر اؤرتوکله اؤرتوب، دئرَ‌کلرئني تاخسينلار. ۱۵ دوشَرگه يولا دوشَنده، هارونلا اوغوللاري موقدّس اشيالاري و موقدّس مکانين بوتون آوادانليغينين اؤرتمه‌يئني قورتاراندان سونرا، قوحاتلي‌لار اونو داشيماغا گلسئنلر. بلجه موقدّس شيلره توخونماييب اؤلمَزلر. حوضور چاديريندا اولان بو شيلري گرک قوحاتلي‌لار داشيسينلار. ۱۶ کاهئن هارون اوغلو اِلعازارين ائشي چيراق اوچون ياغا، عطئرلي بوخورا، دائمي تاخيل تقدئمي و مسح ياغينا نظارت اتمکدئر. او بوتون خيمه و ائچئنده اولان هر شيه، موقدّس مکانلا آوادانليغينا نظارت اده‌جکدئر.” ۱۷ رب موسا و هارونلا دا‌نيشيب اونلارا ددي: ۱۸ “قويمايين کي، لاوئلی‌لر آراسيندان قوحاتلي‌لارين عايئله‌لرئنئن قبئله‌سي يوخ اولسون. ۱۹ آنجاق بونو اونا گؤره ات کي، لاپ موقدّس شيلره ياخينلاشديقلاري دئري قاليب اؤلمه‌سئنلر؛ هارونلا اوغوللاري ائچَري گئرئب، اونلارين هَره‌سئني اؤز ائشئنئن اوستونه و اؤز يوکونون باشينا قويسونلار. ۲۰ لاکئن قوحاتلي‌لار بئر آن بِله، ائچَري گئرئب، موقدّس اشيالارا باخماياجاقلار، يوخسا اؤلرلر.”
گِرشون اؤولادلارينين وظئفه‌لری ۲۱ سونرا رب موسا ائله دانيشيب اونا ددي: ۲۲ “گِرشونلولاري دا منصوب اولدوقلاري آتالارينين اِو اَهلئنه گؤره سئياهييا آل. ۲۳ اونلاردان اوتوز ياشيندان اَلّي ياشينا قدر اولانلاري سئياهييا آل؛ بوتون اونلاري کي، حوضور چادرينا خئدمت اوچون گئرئب، اونون ائشلرئني گؤرورلر. ۲۴ ائش گؤرمَک و يوک داشيماق خوصوصوندا گِرشون نسئل‌لرئنئن وظئفه‌سي بودور: ۲۵ خيمه‌نئن پرده‌لرئني، حوضور چاديري ائله اونون اؤرتويونو، اوستونده‌کي سو ائتي دَرئسئندن اولان اؤرتويو، حوضور چاديرينين گئرئشئنده اولان آراکَسمه‌ني، ۲۶ حيطئن پرده‌لرئني، خيمه و قوربانگاهين اطرافينداکي حيطئن دروازاسينين آراکَسمه‌سي ائله ائپلرئني، و اونلارين عئبادت اوچون ائشله‌نَن بوتون اشيالاريني داشيسينلار؛ بو شيلرله گؤروله‌جک بوتون ائشلري گِرشونلولار گؤرسونلر. ۲۷ گِرشونلولارين بوتون خئدمتي، ائستر يوک داشيماق، ائستر آيري ائش گؤرمک، گرک هارونلا اوغوللارينين امري ائله گؤرولسون. گِرشونلولارين بوتون يوکلرئني سن گرک اونلارا تعيئن اده‌سن. ۲۸ حوضور چاديريندا گِرشون نسئل‌لرئنئن عايئله‌لرئنئن خئدمتي بودور. اونلارين وظئفه‌لري کاهئن هارون اوغلو ائتامارين نظارتي آلتيندا اولاجاق.
مِراري اؤولادلارينين وظئفه‌لري ۲۹ مِرارئلی‌لري منصوب اولدوقلاري آتالارينين اِو اَهلئنه گؤره سئياهييا آل. ۳۰ اوتوز ياشيندان اَلّي ياشينا قدر حوضور چاديرينين ائشئني گؤرمک اوچون گلنلرئن هاميسيني سئياهييا آل. ۳۱ حوضور چاديريندا خئدمت اِدَرکَن اونلارين وظئفه‌سي بودور: خيمه‌نئن چَرچئوه‌لرئني، دئرَکلرئني، سوتونلاريني، آلتليقلاريني ۳۲ چاديرين اطرافينداکي حيطئن سوتونلاري ائله آلتليقلاريني، ميخلاريني، ائپلرئني، بوتون آوادانليغيني و ائشلَتدئکلري هر شيي داشيماق. هر کسي آدباآد تعيئن ات کي، اشيالاري داشيسين. ۳۳ حوضور چاديريندا مِراري نسئل‌لرئنئن وظئفه‌سي بودور. اونلار کاهئن هارون اوغلو ائتامارين نظارتي آلتيندا خئدمت اده‌جکلر.”
لاوئلی‌لرئن سئياهييا آلينماسي ۳۴ بلجه موسا، هارون، و جاماعات باشچيلاري، قوحاتليلاردان عايئله‌لره و نسئل‌لره گؤره، ۳۵ اوتوز ياشيندان اَلّي ياشينا قدر، حوضور چاديرينا خئدمت ادئب ائش گؤرمَک اوچون گلن کئشئلرئن هاميسيني سئياهييا آلديلار. ۳۶ عايئله‌لرئنه گؤره سايديقلاري کئشئلر ۲۷۵۰ نفر ائدي. ۳۷ حوضور چاديريندا خئدمت ادن قوحات نسئل‌لرئنئن عايئله‌لرئنه منصوب ساييلان کئشئلرئن جَمي بو ائدي کي، ربّئن موسايا وردئيي امره گؤره موسا ائله هارون اونلاري سئياهييا آلديلار. ۳۸ گِرشونلولاردان عايئله‌لرئنه و نسئللرئنه گؤره، ۳۹ اوتوز ياشيندان اَلّي ياشينا قدر، حوضور چاديريندا خئدمت ادئب ائش گؤرمک اوچون گلن کئشئلرئن هاميسي سئياهييا آليندي. ۴۰ آتالارينين اِو اَهلئنه گؤره سايديقلاري کئشئلر ۲۶۳۰ نفر ائدي. ۴۱ گِرشون نسلئندن سئياهييا آلينان، حوضور چاديريندا خئدمت ادن کئشئلرئن جَمي بو ائدي کي، ربّئن امرئنه گؤره موسا ائله هارون اونلاري سئياهييا آلديلار. ۴۲ مِراري اؤولادلاريندان آتالارينين اِو اَهلئنه گؤره ۴۳ اوتوز ياشيندان اَلّي ياشينا قدر، حوضور چاديريندا خئدمت ادئب ائش گؤرمَک اوچون گلن کئشئلرئن هاميسي سئياهييا آليندي. ۴۴ عايئله‌لرئنه گؤره سايديقلاري کئشئلر ۳۲۰۰ نفر ائدي. ۴۵ حوضور چاديريندا خئدمت ادن مِراري عايئله‌لرئنه منصوب ساييلان کئشئلرئن جَمي بو ائدي کي، ربّئن موسايا امر اتدئيي کئمي، موسا ائله هارون اونلاري سئياهييا آلديلار. ۴۶ موسا ائله هارون و ائسرايئل رهبرلري، آتالارينين اِو اَهلئنه گؤره لاوئلی‌لري، ۴۷ اوتوز ياشيندان اَلّي ياشينا قدر، حوضور چاديريندا خئدمت اتمک و يوک داشيماق اوچون گلن کئشئلرئن هاميسيني سئياهييا آلديلار. ۴۸ سايديقلاري کئشئلر ۸۵۸۰ نفر ائدي. ۴۹ ربّئن امرئنه گؤره هر بئري اده‌جَيي خئدمته و داشيياجاغي يوکه گؤره موسانين نظارتي ائله سئياهييا آلينديلار؛ بونلار موسانين ساييلان کئشئلري ائدئلر، نجه کي، رب موسايا امراتمئشدي.

- NUM
- ←
- ۴
- →

© 2008 Bible Society of Azerbaijan