- TIT
- ←
- ۳
- →

۳
تارييا لايئق بئر حيات ۱
اونلارا خاطيرلا کي، ريئسلر و ائقتئدار صاحئبلرئنه موطئع اولسونلار، ائطاعت اتسئنلر و هر جور ياخشي ائش اوچون حاضير اولسونلار. ۲ هچ کئمه ائفتئرا آتماسينلار، داعواچي اولماسينلار، حلئم اولوب بوتون ائنسانلار قاباغيندا تواضؤعکار اولسونلار. ۳ چونکي بئز ده بئر زامان آنلاقسيز، ائطاعتسئز، آلدانميش، جوربه​جور شهوتلر و عيشلره اسئر ائدئک و حياتيميزي خباثت، پاخيلّيق و نئفرتده کچئردئب، بئربئرئمئزدن نئفرت ادئردئک. ۴ آمّا او زامان کي، قورتاريجيميز تارينين مهرئبانليغي و اونون ائنسانلارا اولان محبّتي ظاهئر اولدو، ۵ او بئزي صالحلئکده اتدئيئمئز عمللرئن اساسينا يوخ، اؤز مرحمتئنه گؤره تزه خئلقتئن يوماغي و موقدّس روحون تزه اتدئيي ائله نئجات وردي. ۶ او روحو، قورتاريجيميز عئسا مسئحئن واسئطه‌سئله اوستوموزه بول-بول تؤکدو ۷ کي، اونون فيضئله صالح ساييليب، ابدي حياتينين اومئدئنه گؤره وارئث اولاق. ۸ بو سؤز، اعتئمادا لايئقدئر؛ و بو شيلرئن حاقّيندا سندن ائسته‌يئرم کي، يقئنلئکله دانيشاسان، اِله کي، تارييا ائنانانلار ياخشي ائشلره مشغول اولسونلار. بو ائشلر ائنسانلار اوچون ياخشي و فايدالي‌دير. ۹ لاکئن عاغيلسيز موناقئشه​لردن، نسئل‌نامه‌لردن، داعوادان و شرئعت اوستونده اولان موباحئثه​لردن اؤزونو اوزاق ساخلا. چونکي فايداسيز و دَيَرسئزدئر. ۱۰ فئرقه يارادان آدامي بئرئنجي و ائکئنجي ائخطاردان سونرا ردّ ات. ۱۱ بئلئرسن کي، بله آدام يولونو آزيب و اؤز-اؤزونو محکوم ادئب، گوناه ادئر. ۱۲ آرتئماس يا دا تئخئکوسو سنئن يانينا گؤنده‌ردئيئمده چاليش کي، نئکوپولئسده منئم يانيما گله​سن، چونکي قيشي اورادا کچئرتمه‌يه قرار ورمئشم. ۱۳ دئقّت ات کي، وکئل زئناس و آپّولوس يولا چيخارکن هچ بئر شيلري اَسکئک اولماسين. ۱۴ قوي بئزئمکئلر ده اؤيره‌نسئنلر کي، ضروري احتئياجلاري رفع اتمک اوچون ياخشي ائشلره مشغول اولسونلار کي، بلجه ثمره​سئز اولماسينلار. ۱۵ منئمله اولانلارين هاميسي سنه سالام گؤنده‌رئر. بئزي ائماندا سِوَنلره سالام يتئر. فيض سئزئن هامينيزلا اولسون.

- TIT
- ←
- ۳
- →

© 2008 Bible Society of Azerbaijan