- EZK
- ←
- ۲
- →

۲
رب حِزِقيالي چاغيرير ۱ او واخت او منه ددي: “ای بشر اوغلو، آياغا چيخ، من سنئنله دانيشاجاغام.” ۲ او منئمله دانيشارکَن، روح ائچئمه گئردي و منی آياغا قالديردي؛ و سَسئني اشئتدئم کي، منئمله دانيشيردي. ۳ او واخت او منه ددي: “ای بشر اوغلو، سني منئم ضئدّئمه عوصيان ادن ائسرايئل اؤولادلارينين يانينا، عاصي بئر مئلّتئن يانينا گؤنده‌رئرم؛ اونلار آتالاري ائله بئرلئکده بو گونه قدر منه ضئدّ چيخيبلار. ۴ اونلارين نسئل‌لري ده دئکباش و عئنادکارديرلار؛ سني اونلارين يانينا گؤنده‌رئرم و سن اونلارا دئيه‌جکسن: «پروردئگار رب بله ديئر!» ۵ ائسته‌يئرلر سنه قولاق آسسينلار، ائسته‌يئرلر آسماسينلار-چونکي اونلار عاصي بئر خالقديرلار-لاکئن بئله‌جکلر کي، آرالاريندا بئر پيغمبر وار. ۶ آنجاق سن، ای بشر اوغلو، سن قانقاللار و تئکانلار آراسيندا اولاسان دا، عقربلر ائچئنده اوتوراسان دا، او آداملاردان قورخما، اونلارين سؤزلرئندن ده دهشته دوشمه. اونلارين سؤزلرئندن قورخما، اونلاري حوضوروندان دا اوره‌يئن اوزولمه‌سئن، چونکي اونلار عاصي بئر نسلدئرلر. ۷ سن اونلارا منئم سؤزلرئمي دِه، ائسته‌يئرلر قولاق آسسينلار، ائسته‌يئرلر آسماسينلار، چونکي اونلار عاصئدئرلر. ۸ لاکئن سن، ای بشر اوغلو، سنه نه دِدئيئمه قولاق آس؛ بو عاصي نسل کئمي، سن ده عاصي اولما. آغزيني آچ و منئم سنه وره‌جيئمي يِه.” ۹ او واخت باخديم، و باخ، منه طرف بئر اَل اوزاندي و اَلئن ائچئنده بئر طومار وار ائدي. ۱۰ او، طوماري قاباغيمدا آچدي. طومارين قاباغي و آرخاسي يازيلي ائدي، اوستونده “مرثئيه، ماتم و واي” سؤزلري يازيلميشدي.

- EZK
- ←
- ۲
- →

© 2008 Bible Society of Azerbaijan