- EXO
- ←
- ۳۳
- →

۳۳
سئنادان آيريلماغا حاضيرليق ۱ رب موسايا ددي: “سن و مئصئر اؤلکه‌سئندن چيخارتديغين خالق بو يري ترک ادئن؛ ائبراهئمه، ائسحاقا و يعقوبا آند ائچئب «سنئن نسلئنه اونو وره‌جيم» ددئيئم تورپاغا گدئن. ۲ قاباغيندا بئر مَلَک گؤندرئب کَنَعانليلاري، اِمورلولاري، خئتلئلري، پِرئزلی‌لري، خئولی‌لري و يِبوسلولاري اورادان قوواجاغام. ۳ سود و بال آخان تورپاغا گدئن. سئز دئکباش خالقسينيز؛ بونا گؤره من آرانيزدا گتميه‌جيم، يوخسا يولدا سئزي محو اده‌رم.” ۴ خالق بو يامان خبري اشئدنده ياس توتدو. هچ کس بزک تاخمادي. ۵ رب موسايا ددي: “ائسرايئل اؤولادلارينا بله دِه: «سئز دئکباش خالقسينيز؛ من آرانيزدا بئر آن گتسَيدئم، سئزي محو اِدَردئم. آمّا ائندي بزکلرئنئزي چيخاردين. من ده بئلئم کي، سئزئنله نه اده‌جيم.” ۶ بلجه خورِب داغينين اَته‌يئنده ائسرايئل اؤولادلاري بزکلرئني سويوندولار.
موسانين حوضور چاديري ۷ موسا چاديري گؤتوروب اونو دوشَرگه‌دن کناردا اوزاقدا قوراردي. اونو حوضور چاديري چاغيردي. رَبله مصلحتلَشَن هر کس دوشَرگه‌دن کنارداکي حوضور چاديرينا گِدَردي. ۸ موسا چاديرا طرف چيخديغي واخت بوتون خالق آياغا قالخيب دوراردي. هر کس چاديرينين گئرئشئنده گؤزله‌يئب، موسا چاديرا گئره‌نه قدر دالينجا باخاردي. ۹ موسا چاديرا گئره‌نده بولود دئره‌يي دوشوب چاديرين گئرئشئنده دوراردي؛ و رب موسا ائله دانيشاردي. ۱۰ بوتون خالق حوضور چاديرينين گئرئشئنده دوران بولود دئره‌يئني گؤرنده، هامي قالخيب اؤز چاديرينين گئرئشئنده سجده اِدَردي. ۱۱ رب موسا ائله اوز-اوزه دانيشاردي، نجه کي، بئر نفر دوستو ائله دانيشير. سونرا موسا دوشَرگه‌يه قاييداردي. لاکئن اونون جاوان کؤمکچئسي نون اوغلو يوشَع چاديري ترک اتمزدي.
تزه داش لؤوحه‌لر ۱۲ موسا ربّه ددي: “باخ، سن ديئرسن: «بو خالقي چيخارت.»؛ منئمله بئرلئکده کئمي گؤندره‌جيئني منه بئلدئرمئرسن. حالبوکي سن ددئن: «سني آدينلا تاني‌ييرام و گؤزومده لوطف تاپيبسان.» ۱۳ اگر من سنئن گؤزونده لوطف تاپميشام، يالواريرام، اؤز يولونو منه بئلدئر کي، سني تاني‌ييم و گؤزونده لوطف تاپيم. باخ، بو مئلّت سنئن خالقيندير.” ۱۴ رب جاواب وردی: “منئم حوضوروم سنئنله گده‌جک. اؤزوم سنه راحاتليق وره‌جيم.” ۱۵ موسا ربّه جاواب وردی: “اگر سنئن حوضورون بئزئمله گتمَسه، بئزي بورادان گؤندرمه. ۱۶ نه ائله بئلک کي، من و سنئن خالقين، سنئن گؤزونده لوطف تاپميشيق؟ مگر سنئن بئزئمله گتمه‌يئندن ديئل؟ من و سنئن خالقين ير اوزونده اولان هر خالقدان نه ائله فرق ادک؟” ۱۷ رب موسايا جاواب وردی: “سنئن مندن ائسته‌دئيئن بو شيي اده‌جيم. چونکي گؤزومده لوطف تاپدين و سني آدينلا تاني‌ييرام.” ۱۸ موسا ددي: “يالواريرام عئزّتئني منه گؤرسده‌سن.” ۱۹ رب ددي: “من بوتون ياخشيليغيمي سنئن موقابئلئندن کچئرده‌جيم و رب اولان آديمي قاباغيندا جار چکه‌جيم. کئمه ائسته‌سم، لوطف گؤرسده‌رم، کئمه ائسته‌سم ده، رحم اده‌رم.” ۲۰ آمّا او داوام وردی: “اوزومو گؤره بئلمزسن، چونکي منی گؤرن آدام صاغ قالماز.” ۲۱ رب سونرا ددي: “باخ، منئم يانيمدا ير وار، اورادا، بو قايانين اوستونده دور. ۲۲ عئزّتئم کچنده سني قاياداکي بئر ياريغا قوياجاغام؛ من کچمه‌يئنجه سني اَلئمله اؤرته‌جيم. ۲۳ سونرا الئمي سندن چکه‌جيم و سن منی آرخادان گؤره‌جکسن، لاکئن اوزوم گؤرونميه‌جک.”

- EXO
- ←
- ۳۳
- →

© 2008 Bible Society of Azerbaijan