- EZR
- ←
- ۹
- →

۹
عِزرانين تؤوبه دوعاسي ۱ بو ائشلر قورتاراندان سونرا، رهبرلر منه ياخينلاشيب ددئلر: “ائسرايئل خالقي کاهئنلر و لاوئلی‌لر اؤزلرئني اطرافلارينداکي خالقلاردان يعني کَنَعانلي‌لاردان، خئتلی‌لردن، پِرِزلی‌لردن، يِبوسلولاردان، عَمّونلولاردان، موآبلي‌لاردان، مئصئرلی‌لردن، اِمورلولاردان و ائيرنج روسوملاريندان اوزاق ساخلاماييبلار. ۲ بله کي اونلار اؤزلرئنه و اوغوللارينا اطرافلارينداکي خالقلارين قيزلاريندان آليبلار. بونونلا موقدّس خالق اؤلکه‌نئن آيري خالقلاري ائله قاريشيب. دوغرودان دا کي، بو خيانته ائلک يول آچانلار ريئسلرله رهبرلر ائمئشلر.” ۳ من بو سؤزو اشئدنده پالتاريملا جوبّه‌مي جيريب، ساچ-ساقّاليمي يولدوم و مات اوتوردوم. ۴ اسئرلئکدن قاييدانلاردان هر کس کي، بو خيانت باره‌ده ائسرايئل تاريسينين سؤزلرئني اشئتدي، اَسمه‌يه دوشوب يانيما ييغيلدي. من آخشام قوربانينين تقدئمي واختاجاق مات اوتوردوم. ۵ آخشام قورباني واختي پرئشان حالدا آياغا قالخديم. پالتاريم و جوبّم جيريق ائدي. دئز چؤکوب اَللرئمي تاريم ربّه آچيب ۶ بله دوعا اتدئم: “ای تاريم، اوتانيرام! اوزومو سن تاريما قالديرماغا خجالت چکئرم، چونکي گوناهلاريميز باشيميزدان آشيب، تقصئرلرئمئز بؤيويوب گؤيلره چاتيب. ۷ آتالاريميزين دؤوروندن بو گونه قدر بؤيوک تقصئر ائچئنده‌يئک. اونا گؤره ده بوگونکي کئمي بئز، پادشاهلاريميز، کاهئنلرئمئز تقصئرلرئمئز اوزوندن ياداِللي پادشاهلارا تسلئم ادئلئب قيلينجا، اسئرلئيه، تالانا، روسوايچيليغا دوچار اولدوق. ۸ آمّا ائندي بئزه تاريميز رب طرفئندن قيسا بئر مودّت اوچون فيض گؤرسدئلئب. اسئرلئکدن قورتولوب صاغ قالان بئر نچه آدامي تاريميز بئزئم اوچون ساخلاييب کي، موقدّس مکانيندا بئزه مؤحکم بئر ير ورسئن. گؤزوموزه نور ورسئن، نؤکرچئلئيئمئزده بئزه بئر آز حيات باغيشلاسين. ۹ بئز نؤکرئک، لاکئن تاريميز بئزي نؤکرچئلئيئمئزده ترک اتمه‌يئب. فارس پادشاهلارينين اوره‌يئنده بئزه مهرئبانليق ياراديب کي، قووّتلَنَک و قالخيب تاريميزين معبدئني تئکَک و اونون خاراباليقلاريني آباد اِدَک و يهودا ائله اورشلئمده بئزه بئر قورونما دوواري اولسون. ۱۰ ای تاريميز، آرتيق داها نه دئيه بئله‌رئک؟ چونکي سنئن امرلرئني ترک اتمئشدئک. ۱۱ سن امرلرئني قوللارين پيغمبرلر واسئطه‌سئله ورئب ددئن: «مولک اولاجاق اوچون گتدئيئنئز اؤلکه نجئسدئر، اؤز اهالئسئنئن نجئسلئيي ائله، اوراني باشدان- باشا دولدوران ائيرنج رسم-روسوملاري و ناپاکليقلاري ائله چئرکابا باتان اؤلکه‌دئر. ۱۲ بونا گؤره ده نه قيزلارينيزي اونلارين اوغوللارينا ورئن، نه ده قيزلاريندان اوغوللارينيزا آلين. اگر ائسته‌يئرسئنئز کي، قووّتلي اولوب بو تورپاغين نعمتلرئندن يئيه‌سئنئز، هچ واخت اونلارين آرامليغي و بوللوغو اوچون چاليشمايين. او واخت بو تورپاغي اؤولادلارينيزا ائرث اولاراق ابدی ساخلايارسينيز.» ۱۳ بوندان سونرا هر شي پئس ائشلرئمئزدن و بؤيوک تقصئرلرئمئزدن اؤتري باشيميزا گلئب، لاکئن، ای تاريميز، سن بئزي تقصئرلرئمئزئن جزاسيندان داها آز جزالانديريبسان. اسئرلئکدن قورتولوب صاغ قالان بئر نچه آدامي يعني بونلاري بئزه ورئبسن. ۱۴ گئنه مگر امرلرئني پوزاجاغيق؟ بله ائيرنج ائشلر گؤرَن خالقلارلا قوحوم اولاجاغيق؟ مگر سن قضبله‌نئب بئزي هلاک اتمَيه قالخمازسان، اله کي، بئزدن نه صاغ قالان اولسون نه ده قورتولا بئلَن؟ ۱۵ ای ائسرايئلئن تاريسي رب، سن صالحسن! بوگونکي کئمي کئچئک بئر دسته ساخلاييبسان. باخ، سنئن حوضوروندا تقصئر ائچئنده‌يئک و بونا گؤره هچ کس سنئن حوضوروندا دايانا بئلمز.”

- EZR
- ←
- ۹
- →

© 2008 Bible Society of Azerbaijan