- PSA
- ←
- ۱۱۹
- →

۱۱۹
آ ۱
رفتاريندا کامئل اولانلارين خوش حالينا،
اونلار کي، ربّئن شرئعتئنده ياشاييرلار! ۲ اونون شهادتلرئني ساخلايانلارين خوش حالينا،
اونلار کي، بوتون اورکله اونو آختاريرلار. ۳ هچ حاقسيزليق اتمئرلر؛
اونون يوللاريندا يرئيئرلر. ۴ سن بئزه امر ادئبسن کي،
قايدالاريني دئقّتله ساخلاياق. ۵ سنئن قانونلاريني ساخلاماق اوچون،
کاشکي يوللاريم مؤحکم اولسون! ۶ او زامان سنئن بوتون امرلرئنه باخان واخت اوتانمارام. ۷ سنئن عادئل حؤکملرئني اؤيرندئيئم زامان،
صمئمي اورکله سنه حمد اده‌جيم. ۸ قانونلاريني ساخلاياجاغام،
مني اؤزوندن کامئل آتما.
ب ۹ بئر جاوان يولونو نجه تمئز ساخلايا بئلر؟
سنئن سؤزلرئنه باغلي قالماقلا. ۱۰ بوتون اوره‌يئمله سني آختارميشام؛
امرلرئندن مني آزديرما! ۱۱ سؤزونو اوره‌يئمده گئزلتمئشم کي،
سنه گوناه اتمه‌يئم. ۱۲ سن موبارکسن، يارب!
قانونلاريني منه اؤيرت. ۱۳ آغزيندان چيخان حؤکملرئني
دوداقلاريملا اعلان اتمئشم. ۱۴ شهادتلرئنه عمل ادنده اله شادليق اتمئشم کي،
اله بئل، بوتون مال-دؤولت منئم اولوب. ۱۵ قايدالاريني درئن دوشونورم؛
يوللارينا دئقّتله باخيرام. ۱۶ قانونلاريندا کف ادئرم؛
سنئن سؤزونو ياددان چيخارتميرام.
گ ۱۷ لوطفونو بو قولونا گؤرسد کي،
ياشاييم و سؤزونو ساخلاييم. ۱۸ گؤزلرئمي آچ کي،
شرئعتئندن عجايئب ائشلر گؤروم. ۱۹ ير اوزونده قرئبم؛ امرلرئني مندن گئزلتمه. ۲۰ حؤکملرئنئن آرزوسوندان هر آن جانيم اَزئلئر. ۲۱ تکبّورلولره، لعنتلي‌لره سن آجيقلانيرسان،
اونلار کي، سنئن امرلرئندن آزيرلار. ۲۲ خجالت و حقارتي اوستومدن گؤتور،
چونکي سنئن شهادتلرئني ساخلاميشام. ۲۳ حاکئملر ده ييغيليب منئم ضئدّئمه دانيشيرلار،
لاکئن بو قولون سنئن قانونلاريندا درئن دوشونور. ۲۴ شهادتلرئن منه بؤيوک کفدئر،
اونلاردان مصلحت آليرام.
د ۲۵ جانيم تورپاغا ياپيشير؛
سؤزونه گؤره مني دئرئلت. ۲۶ يوللاريمي سنه بئلدئرمئشم،
منه جاواب ورئبسن؛
قانونلاريني منه اؤيرت. ۲۷ قايدالاريني منه آنلات؛
اله کي، سنئن عجايئب ائشلرئنئن اوستونده درئن دوشونوم. ۲۸ جانيم قم-قوصّه‌دن ارئيئر؛
سؤزونه گؤره منه قووّت ور. ۲۹ يالان يولونو مندن اوزاقلاشدير،
شرئعتئنه گؤره منه مرحمت ات. ۳۰ وفا يولونو سچمئشم؛
حؤکملرئني گؤزومون قاباغينا قويموشام. ۳۱ سنئن شهادتلرئنه ياپيشيرام؛
يارب مني اوتانديرما! ۳۲ امرلرئنئن يولوندا قاچاجاغام،
چونکي سن فراستئمه ووسعت ورئرسن.
ه ۳۳ قانونلارينين يولونو منه اؤيرت، يارب،
من اونو آخيراجاق ساخلايارام. ۳۴ منه فراست باغيشلا،
من سنئن شرئعتئني ساخلايارام؛
اونو بوتون اوره‌يئمله ساخلايارام. ۳۵ مني امرلرئنئن يولوندا گزدئر،
چونکي اونلاردان کف ادئرم. ۳۶ اوره‌يئمي طاماحکارليغا يوخ،
شهادتلرئنه ياپيشدير. ۳۷ بوش شيه باخماقدان گؤزلرئمي دؤندر،
اؤز يوللاريندا مني دئرئلت. ۳۸ وعده وردئيئن سؤزو بو قولون اوچون يرئنه يتئر،
او سؤزو کي،
اونو سندن قورخانلار اوچون وعده ورئبسن. ۳۹ قورخدوغوم حقارتي مندن سوووشدور،
چونکي سنئن حؤکملرئن ياخشي‌دير. ۴۰ باخ، قايدالارينين آرزوسوندايام؛
صالحلئيئنده مني دئرئلت.
و ۴۱ محبّتئني منه گؤرسد، يارب،
سؤزونه گؤره منه نئجات ور. ۴۲ او زامان منه حقارت ادن آداما جاوابيم اولار،
چونکي سنئن سؤزونه توکّول ادئرم. ۴۳ حقئقت سؤزونو آغزيمدان کامئل گؤتورمه،
چونکي سنئن حؤکملرئنه اومئد باغلاميشام. ۴۴ شرئعتئني همئشه،
ابددن ابده‌جک ساخلاياجاغام. ۴۵ آزادليقلا گزه‌جيم،
چونکي سنئن قايدالاريني درئن دوشونموشم. ۴۶ پادشاهلار حوضوروندا دا
سنئن شهادتلرئندن دانيشاجاغام،
اوتانماياجاغام. ۴۷ سودئيئم امرلرئنده کف ادئرم. ۴۸ سودئيئم امرلرئنه حؤرمت گؤرسده‌رم.
قانونلاريني دئقّتله درئن دوشونه‌رم.
ز ۴۹ قولونا ددئيئن سؤزو يادا سال کي،
اونونلا منه اومئد وردئن. ۵۰ فلاکتئمده منه تسلّي اولان بودور کي،
سنئن سؤزون منه حيات ورئب. ۵۱ تکبّورلو آداملار منه چوخ رئشخند ادئرلر،
لاکئن سنئن شرئعتئندن دؤنمورم. ۵۲ قدئمدن اولان حؤکملرئني خاطيرلاديم، يارب،
تسلّي تاپميشام. ۵۳ شرئعتئني ترک ادن پئس آداملار اوزوندن
حئرص مني توتوب. ۵۴ ساکئن اولدوغوم قوربت اِوئنده،
سنئن قانونلارين منه پرستئش نغمه‌سي اولوب. ۵۵ گجه آديني يادا ساليرام، يارب،
شرئعتئني ساخلاييرام. ۵۶ منئم پاييم بو اولوب،
چونکي قايدالاريني ساخلاميشام.
خ ۵۷ منئم پاييم سنسن، يارب؛
دمئشم کي، سنئن سؤزلرئني ساخلاياجاغام. ۵۸ بوتون اوره‌يئمله سنه يالواريرام؛
سؤزونه گؤره منه مرحمتلي اول. ۵۹ يوللاريم حاقّيندا دوشوندوم،
آياقلاريمي سنئن شهادتلرئنئن طرفئنه دؤنده‌ردئم. ۶۰ امرلرئني ساخلاماق اوچون تله‌سدئم و يوبانماديم. ۶۱ گرچي پئس آداملارين ائپلري مني دولاييب،
لاکئن سنئن شرئعتئني ياددان چيخارتماميشام. ۶۲ گجه ياريسيندا قالخارام کي،
عادئل حؤکملرئن اوچون سنه شوکور ادئم. ۶۳ سنئن قايدالاريني ساخلايانلارا،
بوتون سندن قورخانلارا من دوستام. ۶۴ ير اوزو سنئن محبّتئنله دولودور، يارب؛
قانونلاريني منه اؤيرت.
ت ۶۵ يارب، سؤزونه گؤره قولونا ياخشيليق ادئبسن. ۶۶ منه ياخشي بصئرت و علم اؤيرت،
چونکي سنئن امرلرئنه ائنانيرام. ۶۷ موصئبته دوشمه‌دن قاباق آزارديم،
آمّا ائندي سنئن سؤزونو ساخلاييرام. ۶۸ سن ياخشي‌سان و ياخشيليق ادئرسن؛
قانونلاريني منه اؤيرت. ۶۹ تکبّورلو آداملار يالانلاري ائله منه قارا ياخيرلار،
آمّا من سنئن قايدالاريني بوتون اورکله ساخلايارام. ۷۰ اونلارين اوره‌يي ياغدان پئي باغلاييب،
آمّا من سنئن شرئعتئنده کف ادئرم. ۷۱ موصئبته دوشمه‌يئم منئم اوچون ياخشي اولدو،
اله کي، سنئن قانونلاريني اؤيره‌نئم. ۷۲ آغزيندان چيخان شرئعت منئم اوچون
مئنلر قيزيلدان، مئنلر گوموشدن داها ياخشي‌دير.
ی ۷۳ سنئن اللرئن مني ياراتدي،
مني مؤحکم ساخلادي؛
منه فراست ور کي، امرلرئني اؤيره‌نئم. ۷۴ سندن قورخانلار مني گؤرن زامان سوئنه‌جکلر،
چونکي سنئن سؤزونه اومئد باغلاميشام. ۷۵ يارب بئلئرم کي، حؤکملرئن دوغرودور،
مني موصئبته سالديغين حالدا دا وفالي‌سان. ۷۶ بو قولونا وردئيئن سؤزونه گؤره،
محبّتئن منه تسلّي ورسئن. ۷۷ قوي مرحمتلرئن منه گلسئن کي، ياشاييم؛
چونکي سنئن شرئعتئن منئم کفئمدئر. ۷۸ قوي تکبّورلو آداملار اوتانسينلار،
چونکي يالانلا مني آلداتديلار؛
آمّا من سنئن قايدالاريني درئن دوشونه‌جيم. ۷۹ قوي سندن قورخانلار،
سنئن شهادتلرئني بئلنلر منه دؤنسونلر. ۸۰ اوره‌يئم سنئن قانونلاريندا کامئل اولسون کي،
خجالت آلتيندا قالماييم.
ک ۸۱ جانيم سنئن نئجاتينا حسرت چکئر،
سنئن سؤزونه اومئد باغلاييرام. ۸۲ سؤزونه ائنتئظار چکمکدن گؤزلرئمئن نورو گدئر،
ديئرم: “نه زامان منه تسلّي وره‌جکسن؟” ۸۳ توستو ائچئنده‌کي تولوق کئمي اولموشام،
آمّا گئنه ده سنئن قانونلاريني ياددان چيخارتميرام. ۸۴ بو قولونون گونلري نه قدردئر؟
نه زامان منه عذاب ورنلره حؤکم اده‌جکسن؟ ۸۵ شرئعتئنه اهمئيّت ورمه‌ين تکبّورلو آداملار،
منئم ضئدّئمه قويو قازيبلار. ۸۶ سنئن بوتون امرلرئن اعتئبارلي‌دير؛
آداملار ناحاق يره منه عذاب ورئرلر؛
ائمداديما يتئش! ۸۷ آز قالدي کي، مني ير اوزوندن محو اتسئنلر،
آمّا من سنئن قايدالاريني ترک اتمه‌مئشم. ۸۸ محبّتئنه گؤره مني دئرئلت کي،
آغزينين شهادتئني ساخلاييم.
ل ۸۹ يارب سؤزون گؤيلرده همئشه‌لئک ثابئتدئر. ۹۰ وفادارليغين نسئلدن-نسله سورور؛
يري قوردون، و دورور. ۹۱ سنئن حؤکملرئنئن اوستونده‌دئر کي،
بو گونه کئمي دورورلار،
چونکي هاميسي سنئن قوللارين‌ديرلار. ۹۲ اگر شرئعتئن منئم کفئم اولماسايدي،
موصئبتئمده يوخ اولوب گتمئش ائدئم. ۹۳ سنئن قايدالاريني هچ واخت ياددان چيخارتمارام،
چونکي اونلارلا منه حيات ورئبسن. ۹۴ من سنئنکئيم، منه نئجات ور،
چونکي سنئن قايدالاريني درئن دوشونموشم. ۹۵ پئس آداملار مني يوخ اتمک اوچون گودورلر،
آمّا سنئن حؤکملرئني آراشديريرام. ۹۶ کامئل اولان هر شيئن ده حدّئني گؤرورم،
لاکئن سنئن امرئن حدسئزدئر.
م ۹۷ سنئن شرئعتئني نه قدر سوئرم!
بوتون گون بوتون فئکئرئم اودور. ۹۸ امرلرئن مني دوشمنلرئمدن داها عاغيلّي ادئر،
چونکي اونلار همئشه منئمله‌دئر. ۹۹ فراستئم بوتون موعلّئملرئمدن داها چوخدور،
چونکي فئکر اتدئکلرئم سنئن شهادتلرئن‌دئر. ۱۰۰ قوجالاردان داها چوخ آنلاييرام،
چونکي سنئن قايدالاريني ساخلاييرام. ۱۰۱ آياقلاريمي هر پئس يولدان ساخلاميشام کي،
سنئن سؤزونو حئفظ ادئم. ۱۰۲ حؤکملرئندن چيخماميشام،
چونکي سن اؤزون اونلاري منه اؤيردئبسن. ۱۰۳ سؤزلرئن داماغيما نه قدر شئرئندئر!
آغزيما بالدان دا شئرئندئر! ۱۰۴ قايدالاريني آراشديريرام؛
اونا گؤره ده، هر يالان يولدان نئفرت ادئرم.
ن ۱۰۵ سؤزون آياقلاريم اوچون چيراق،
يولوم اوچون ائشيقدير. ۱۰۶ آند ائچئب تصدئق اتمئشم کي،
سنئن صالح حؤکملرئني ساخلاياجاغام. ۱۰۷ يامان ذلئل اولموشام؛
يارب، سؤزونه گؤره مني دئرئلت. ۱۰۸ آغزيمين کؤنوللو حمدلرئني قبول ات، يارب،
حؤکملرئني منه اؤيرت. ۱۰۹ گرچي جانيم دائم خطرده‌دئر،
آمّا گئنه ده شرئعتئني ياددان چيخارتميرام. ۱۱۰ پئس آداملار منئم اوچون تله قوروبلار،
آمّا گئنه ده سنئن قايدالاريندان آزماميشام. ۱۱۱ سنئن شهادتلرئن ابدي مئراثيمدير،
چونکي اونلار اوره‌يئمئن شادليغي‌دير. ۱۱۲ اوره‌يئمي بونا باغلاميشام کي،
سنئن قانونلاريني ابده کئمي، آخيرا قدر، يرئنه يتئرئم.
ث ۱۱۳ فئکرئنده ثابئت اولمايان آدامدان نئفرت ادئرم،
لاکئن سنئن شرئعتئني سوئرم. ۱۱۴ پناه آپاراجاق يرئم و قالخانيم سنسن؛
سنئن سؤزونه اومئد باغلاييرام. ۱۱۵ مندن اوزاقلاشين، سئز فساد ائشله‌ينلر،
من تاريمين امرئني يرئنه يتئره‌جيم. ۱۱۶ سؤزونه گؤره مني ساخلا کي، ياشاييم؛
اومئدئمي بوشا چيخارتما. ۱۱۷ مني آياقلاريم اوستونده ساخلا کي،
نئجات تاپيم؛
قانونلاريني همئشه نظره آلاجاغام. ۱۱۸ قانونلاريندان آزان هر کسي سن ردّ ادئرسن،
چونکي اونلارين حئيله‌سي يالاندير. ۱۱۹ ير اوزونون بوتون پئس آداملاريني،
دمئرئن يانيغي کئمي چؤله آتيرسان؛
اونا گؤره ده، سنئن شهادتلرئني سوئرم. ۱۲۰ بدنئم سنئن قورخوندان تئتره‌يئر،
سنئن حؤکملرئندن يامان قورخورام.
ع ۱۲۱ ائنصاف و عدالتي يرئنه يتئرمئشم؛
مني، منه ظولم ادنلرئن الئنه بوراخما. ۱۲۲ قولونا ياخشيليق اوچون ضامئن اول؛
قويما تکبّورلو آداملار منه ظولم اتسئنلر. ۱۲۳ سنئن نئجاتينا،
سنئن عادئل سؤزونه ائنتئظار چکمکدن
گؤزومون نورو گدئر. ۱۲۴ اؤز محبّتئنه گؤره بو قوللا رفتار ات،
قانونلاريني منه اؤيرت. ۱۲۵ من سنئن قولونام؛
منه فراست ور کي، شهادتلرئني بئلئم. ۱۲۶ ائندي سنئن ائشله‌يه‌جک واختيندير، يارب،
چونکي شرئعتئني آياق آلتينا قويوبلار. ۱۲۷ اونا گؤره امرلرئني سوئرم،
قيزيلدان، بلي خالئص قيزيلدان دا چوخ. ۱۲۸ اونا گؤره هر شيده بوتون قايدالاريني ساخلاييرام؛
هر يالان يولدان نئفرت ادئرم.
پ ۱۲۹ شهادتلرئن عجايئبدئر؛
بونون اوچون جانيم اونلاري ساخلايير. ۱۳۰ کلامينين آچيليشي ائشيقلانديرير؛
ساده آداما فراست ورئر. ۱۳۱ آغزيمي آچيب آه چکئرم،
چونکي سنئن امرلرئنه حسرت چکئرم. ۱۳۲ منه باخ و منه يازيغين گلسئن،
نجه کي، آديني سونلر اوچون سنئن عادتئندئر. ۱۳۳ قدملرئمي سؤزلرئنله مؤحکملندئر،
قويما هچ حاقسيزليق منه حاکئم اولسون. ۱۳۴ ائنسان ظولموندن مني قورتار کي،
سنئن قايدالاريني ساخلاييم. ۱۳۵ اوزونو بو قولونون اوستونه ائشيقلاندير،
قانونلاريني منه اؤيرت. ۱۳۶ گؤزلرئمدن سو آرخلاري آخير،
چونکي ائنسانلار سنئن شرئعتئني ساخلاميرلار.
ص ۱۳۷ يارب، سن صالحسن،
حؤکملرئن دوغرودور. ۱۳۸ بويوردوغون شهادتلر عادئل و چوخ اعتئبارلي‌دير. ۱۳۹ قيرتئم مني يانديريب تؤکور،
چونکي دوشمنلرئم سنئن سؤزلرئني ياددان چيخارديبلار. ۱۴۰ سنئن سؤزون چوخ خالئصدئر؛
بونون اوچون قولون اونو سوئر. ۱۴۱ من کئچئيم، حقئرم،
آمّا گئنه ده قايدالاريني ياددان چيخارتميرام. ۱۴۲ صالحلئيئن ابده کئمي صالحدئر،
شرئعتئن حقئقتدئر. ۱۴۳ دارليق و مشقّت مني اؤزونده بوغوب،
آمّا گئنه ده امرلرئن اوريئمئن کفي‌دئر. ۱۴۴ شهادتلرئن ابده کئمي صالحدئر؛
منه فراست ور کي، حيات تاپيم.
ق ۱۴۵ بوتون اوره‌يئمدن چاغيريرام؛
منه جاواب ور، يارب!
قانونلاريني ساخلاياجاغام. ۱۴۶ سني چاغيريرام؛ منه نئجات ور.
شهادتلرئني ساخلاياجاغام. ۱۴۷ سحر، گونون دوغماسيندان قاباق قالخيرام،
کؤمه‌يه چاغيريرام؛
سنئن سؤزونه اومئد باغلاييرام. ۱۴۸ گجه نؤوبه‌لرئنده گؤزلرئم اوياقدير کي،
وردئيئن سؤزون اوستونده درئن دوشونوم. ۱۴۹ محبّتئنه گؤره سسئمي اشئت؛
يارب، عدالتئنه گؤره مني دئرئلت. ۱۵۰ حئيله دالينجا قاچانلار ياخينلاشيرلار؛
سنئن شرئعتئندن چوخ اوزاقديرلار. ۱۵۱ ياخين اولان سنسن، يارب،
بوتون امرلرئن حقئقتدئر. ۱۵۲ سنئن شهادتلرئن حاقّيندا چوخدان بئلمئشم کي،
اونلاري ابده کئمي برقرار ادئبسن.
ر ۱۵۳ دوشدويوم فلاکته باخ،
مني خئلاص ات،
چونکي سنئن شرئعتئني ياددان چيخارتميرام. ۱۵۴ داديما سن يتئش و مني قورتار؛
سؤزونه گؤره مني دئرئلت. ۱۵۵ نئجات پئس آداملاردان اوزاقدير،
چونکي سنئن قانونلاريني آختارميرلار. ۱۵۶ يارب، مرحمتلرئن چوخدور؛
حؤکملرئنه گؤره مني دئرئلت. ۱۵۷ منه عذاب ورنلر و دوشمنلرئم چوخدورلار،
آمّا گئنه ده سنئن شهادتلرئندن دؤنمورم. ۱۵۸ خائنلري گؤرورم و اونلاردان ائيره‌نئرم،
چونکي سنئن سؤزونو ساخلاميرلار. ۱۵۹ گؤر سنئن قايدالاريني نجه سوئرم!
محبّتئنه گؤره مني دئرئلت، يارب. ۱۶۰ سؤزلرئنئن بونؤوره‌سي حقئقتدئر،
عدالتلي حؤکملرئنئن هر بئري ابدي‌دئر.
ش ۱۶۱ حاکئملر سببسئز منه عذاب ورئرلر،
لاکئن اوره‌يئم سنئن سؤزوندن قورخور. ۱۶۲ سنئن سؤزوندن سوئنئرم،
بؤيوک بئر قنئمت تاپان بئر آدام کئمي. ۱۶۳ يالاندان نئفرت ادئرم، ائيره‌نئرم،
لاکئن سودئيئم سنئن شرئعتئندئر. ۱۶۴ سنئن عدالتلي حؤکملرئن اوچون،
گونده يدّي دفه سنه حمد ادئرم. ۱۶۵ شرئعتئني سونلره بؤيوک آرامليق وار،
هچ شي اونلاري سوروشدورمه‌يه‌جک. ۱۶۶ يارب، سنئن نئجاتينا اومئد باغلاييرام،
سنئن امرلرئني يرئنه يتئرئرم. ۱۶۷ جانيم شهادتلرئني ساخلايير،
اونلاري چوخ سوئرم. ۱۶۸ قايدالاريني، شهادتلرئني ساخلاييرام،
چونکي بوتون يوللاريم
سنئن گؤزونون قاباغيندادير.
ت ۱۶۹ قوي فرياديم سنه چاتسين، يارب؛
سؤزونه گؤره منه فراست ور. ۱۷۰ يالواريشيم حوضورونا يتئشسئن؛
سؤزونه گؤره مني قورتار. ۱۷۱ دوداقلاريم حمد اوخويار،
چونکي قانونلاريني منه، سن اؤيره‌دئرسن. ۱۷۲ دئلئم سنئن سؤزونو اعلان ادر،
چونکي بوتون امرلرئن صالحدئر. ۱۷۳ قوي الئن کؤمه‌يئم اولسون،
چونکي سنئن قايدالاريني سچمئشم. ۱۷۴ نئجاتينا حسرت چکئرم، يارب،
شرئعتئن اوريئمئن کفي‌دئر. ۱۷۵ قوي جانيم ياشاسين کي، سنه حمد ادئم.
قوي حؤکملرئن ائمداديما چاتسين. ۱۷۶ ائتمئش بئر قويون کئمي آزميشام؛
بو قولونو آختار،
چونکي امرلرئني ياددان چيخارتميرام.

- PSA
- ←
- ۱۱۹
- →

© 2008 Bible Society of Azerbaijan