- JHN
- ←
- ۱۴
- →

۱۴
عئسا، تارييا گدن يول ۱
اوره‌يئنئز اوزولمه‌سئن. تارييا ائمان گتئرئن، منه ده ائمان گتئرئن. ۲ آتامين اوئنده چوخ اوتاق وار. اولماسايدي، سئزه دئيردئم. اونا گؤره گدئرم سئزئن اوچون ير حاضيرلايام. ۳ و اگر گدئب سئزئن اوچون بئر ير حاضيرلاسام، گئنه گلئب سئزي اؤز يانيما آپارارام کي، من اولان يرده سئز ده اولاسينيز. ۴ هارايا گده‌جه‌يئمي بئلئرسئنئز، يولو دا تاني‌ييرسينيز.” ۵ توماس اونا ددي: “يارب، هارايا گده​جه‌يئني بئلمئرئک، يولو نجه بئله‌رئک؟” ۶ عئسا اونا ددي: “يول، حقئقت و حيات منم. هچ کس آتانين يانينا گله بئلمز، مگر من واسئطه اولام. ۷ اگر مني تانيسايدينيز، آتامي دا تانيياردينيز. ائندئدن اونو تاني‌ييرسينيز و اونو گؤروبسونوز.” ۸ فئلئپوس ددي: “يارب، آتاني بئزه گؤرسد و بو بئزئم اوچون کئفايت ادر.” ۹ عئسا اونا ددي: “فئلئپوس، بو قدر سئزئنله اولاراق مني حله تانيماييبسان؟ مني گؤرن آتاني گؤروب. نجه آتاني بئزه گؤرسد ديئرسن؟ ۱۰ ائنانميرسان کي، من آتادايام و آتا منده​دئر؟ سئزه ددئيئم سؤزلري اؤزومدن دمئرم. بو، منده اولان آتادير کي، اؤز ائشلرئني گؤرور. ۱۱ ائنانين کي، من آتادايام و آتا دا منده​دئر. يوخسا، او ائشلره گؤره ائنانين. ۱۲ دوغروسونو سئزه ديئرم، من اتدئيئم ائشلري، منه ائمان گتئرن آدام دا اده​جک. و بونلاردان داها بؤيوک ائشلر ده اده​جک، چونکي من آتانين يانينا گدئرم. ۱۳ و منئم آديمدا هر نه ائسته‌يه​سئنئز، اونو اده​جه‌يم کي، آتا اوغولدا عئزّت تاپسين. ۱۴ منئم آديمدا مندن هر نه ائسته‌يه​سئنئز، اده​جه‌يم.”
موقدّس روحون وعده ورئلمه‌سي ۱۵ “اگر مني سوئرسئنئز، امر اتدئکلرئمي يرئنه يتئررسئنئز. ۱۶ و من آتادان خاهئش اده​جه‌يم و او سئزه باشقا بئر تسلّي ورن وره​جک کي، ابده کئمي سئزئنله قالسين. ۱۷ او حقئقت روحودور کي، دونيا اونو قبول اده بئلمز. چونکي نه اونو گؤرر، نه ده اونو تانييار. آمّا سئز اونو تاني‌ييرسينيز، چونکي سئزئنله قالير و سئزده اولاجاق. ۱۸ سئزي يتئم بوراخماياجاغام، سئزئن يانينيزا گله​جه‌يم. ۱۹ بئر آز مودّت سونرا، دونيا داها مني گؤرمه‌يه​جک. آمّا سئز مني گؤره​جکسئنئز. من ياشاديغيم اوچون سئز ده ياشاياجاقسينيز. ۲۰ او گون آنلاياجاقسينيز کي، من آتامدايام و سئز منده​سئنئز، و من سئزده‌يم. ۲۱ مني سون او آدامدير کي، امر اتدئکلرئم اوندادير و اونلاري يرئنه يتئرئر. مني سون، آتام طرفئندن سوئله​جک و من اونو سوئب اؤزومو اونا ظاهئر اده​جه‌يم.” ۲۲ يهودا (نه او ائسکاريوتلو) عئسايا ددي: “يارب، نه اولوب کي، اؤزونو آرتيق دونيايا يوخ، بئزه ظاهئر اده​جکسن؟” ۲۳ عئسا جاواب ورئب اونا ددي: “هر کس مني سِوسه، سؤزومو يرئنه يتئرر و آتام اونو سِوَر و بئز اونون يانينا گلئب اونونلا مسکن توتاريق. ۲۴ مني سِومه‌ين آدام، سؤزلرئمي يرئنه يتئرمز. و اشئتدئيئنئز سؤزلر منئم اؤزومدن ديئل، مني گؤنده‌رن آتانيندير. ۲۵ يانينيزدا اولارکن بونلاري سئزه ددئم. ۲۶ لاکئن تسلّي وِرَن، همئن موقدّس روح کي، آتا منئم آديمدا گؤنده‌ره​جک، او، سئزه هر شيي اؤيرده​جک و سئزه دديئم هر شيي سئزه خاطيرلاداجاق. ۲۷ سئزئن اوچون باريش قويورام. اؤز باريشيمي سئزه ورئرم. دونيا ورن کئمي يوخ، من سئزه ورئرم. اوره‌يئنئز اوزولمه‌سئن. قورخمايين. ۲۸ اشئتدئنئز کي، سئزه دديم: «گدئرم آمّا گئنه يانينيزا گله​جه‌يم.» اگر مني سِوسَيدئنئز، آتامين يانينا گده​جه‌يئمدن سوئنردئنئز. چونکي آتا مندن بؤيوکدور. ۲۹ و ائندي بونو، باش ورمه‌دن سئزه ديئرم کي، باش وردئيي زامان ائناناسينيز. ۳۰ آرتيق سئزئنله چوخ دانيشماياجاغام، چونکي بو دونيانين حؤکمداري گلئر. اونون منئم اوستومده هچ بئر قودرتي يوخدور. ۳۱ آمّا اونون اوچون کي، دونيا بئلسئن من آتاني سوئرم و آتانين منه امر اتدئکلرئني يرئنه يتئرئرم. دورون بورادان گدک.

- JHN
- ←
- ۱۴
- →

© 2008 Bible Society of Azerbaijan