- PRO
- ←
- ۱۵
- →

۱۵
۱ يومشاق جاواب قضبي ياتيردار،
آمّا کَدَرلندئرن سؤز حئدّتي آرتيق آلوولانديرار. ۲ حئکمتلي آداملارين دئل‌لري معرئفتي تعرئفله‌ير،
آخماقلارين آغزي سفه‌لئک آخيدار. ۳ ربّئن گؤزلري هر يرده‌دئر،
پئسلري و ياخشيلاري نظره سالار. ۴ شفا ورن دئل حيات آغاجي‌دير،
آمّا اَيري دئل اورک قيرار. ۵ سفه آدام آتاسينين تربئيه‌سئني اله سالار،
تأدئبي قبول ادن شوعورلودور. ۶ صالح آدامين اِوئنده بؤيوک بئر خزئنه وار،
آمّا شر آدامين گلئرئنده عذاب وار. ۷ حئکمتلي‌لرئن دوداقلاري معرئفت يايار،
لاکئن آخماق آدامين اوره‌يي بله اده بئلمز. ۸ شر آداملارين قورباني ربّه مکروهدور،
آمّا دوز آداملارين دوعاسيندان خوشلانار. ۹ شر آدامين يولو ربّه مکروهدور،
لاکئن صالحلئک دالينجا گده‌ني سِوَر. ۱۰ شئدّتلي تنبه دوز يولو بوراخان اوچوندور،
تأدئبدن نئفرت اده‌نه اؤلوم گلر. ۱۱ اؤلولر دئياري و هلاکت ربّه آشکاردير،
بس نه قدر چوخ ائنسان اوغوللارينين اوره‌يي! ۱۲ رئشخند ادن اونو دانلاياني سِومز،
حئکمتلي‌لرئن يانينا دا گتمز. ۱۳ شاد اورک اوزو خوش گؤروندورَر،
آمّا اوره‌يئن کدري ائنسانين روحونو سينديرار. ۱۴ فهئم آدامين اوره‌يي معرئفت آختارار،
آخماقلارين آغيزلاري سفه‌لئکله بسله‌نَر. ۱۵ مظلوم آدامين بوتون گونلري پئسدئر،
آمّا اوره‌يئن خوشلوغو داواملي ضئيافتدئر. ۱۶ ربّئن قورخوسو ائله قازانيلان آز شي،
زحمتله ييغيلان بؤيوک خزئنه‌دن ياخشي‌دير. ۱۷ محبّت اولان يرده بئر آز سبزي،
نئفرت اولان يرئن بسلَنمئش اؤکوزوندن ياخشي‌دير. ۱۸ قضبلي آدام داعوا قالديرار،
لاکئن صبئرلي ديئشمه‌ني ياتيردار. ۱۹ تنبل آدامين طرئقي تئکانلي چپر کئمي‌دئر،
آمّا دوز آدامين يولو گنئش جادّه‌دئر. ۲۰ حئکمتلي اوغول آتاسيني سوئندئرر،
لاکئن آخماق آدام آناسينا خور باخار. ۲۱ عاغيلسيز آداما سفه‌لئک شادليقدير،
آمّا آنلاغي اولان آدام دوز يولدا گزر. ۲۲ مصلحتلتسئز نئيّت بوشا چيخار،
مصلحت ورنلرئن چوخلوغوندان ائش باش توتار. ۲۳ ائنسانين شادليغي آغزينين جاوابيندان گلر،
واختيندا ديئلن سؤز نه ياخشي‌دير! ۲۴ عاغيلّي آدام اوچون حيات طرئقي اوزو-يوخاري طرفدئر کي،
او، آشاغيداکي اؤلولر دئياريندان دؤنسون. ۲۵ رب تکبّورلو آدامين اِوئني ييخار،
دول آروادين سرحدئني برقرار ادر. ۲۶ پئس آداملارين فئکئرلري ربّه مکروهدور،
آمّا خوش سؤزلر خالئصدئر. ۲۷ طاماحکار آدام اؤز اوئني زحمته سالار،
روشوتدن نئفرت اده‌نئن عؤمرو اوزون اولار. ۲۸ صالح آدامين اوره‌يي جاواب ورمکدن قاباق دوشونر،
آمّا شر آدامين آغزيندان پئسلئک تؤکولر. ۲۹ رب پئس آدامدان اوزاقدير،
لاکئن صالح آداملارين دوعالاريني اشئدر. ۳۰ گؤزلرئن آيدينليغي اوره‌يي سوئندئرر،
خوش بئر خبر سوموکلره پئی وِرَر. ۳۱ حياتين تأدئبلرئني اشئدن،
حئکمتلي‌لر آراسيندا ساکئن اولار. ۳۲ تربئيه‌ني ردّ ادن آدام اؤز جانيني حقئر گؤرر،
لاکئن تأدئبه قولاق آسان فهم قازانار. ۳۳ ربدن قورخماق حئکمتئن تربئيه‌سي‌دئر؛
حلئملئک شرفدن اوّل گلر.

- PRO
- ←
- ۱۵
- →

© 2008 Bible Society of Azerbaijan