- MAT
- ←
- ۹
- →

۹
بئر ائفلئجئن شفاسي
(مرقوس 2:‏1-‏12، لوقا 5:‏17-‏26) ۱ عئسا بئر قاييغا مئندي و گؤلون بو تايينا کچئب، اؤز شهرئنه گلدي. ۲ اونون يانينا ياتاقدا ياتان ائفلئج بئر آدامي گتئردئلر. عئسا اونلارين ائمانيني گؤروب ائفلئجه ددي: “اوغول، اوره‌يئن اوزولمه‌سئن! گوناهلارين باغيشلاندي.” ۳ دئن عالئملرئندن بعضئلري اؤز-اؤزونه ددئلر: “بو آدام کوفر ديئر!” ۴ عئسا اونلارين نه فئکر اتدئکلرئني بئلئب ددي: “نه اوچون اوره‌يئنئزده پئس شيلر دوشونورسونوز؟ ۵ هانسي آساندير؛ «گوناهلارين باغيشلاندي» دمک، يوخسا؛ «دور، يري» دمک؟ ۶ لاکئن اونون اوچون کي، بئله​سئنئز ائنسان اوغلونون ير اوزونده گوناهلاري باغيشلاماغا قودرتي وار…” او واخت ائفلئجه ددي: “دور، ياتاغيني گؤتور و اِوئنه گت.” ۷ ائفلئج ده دوروب اِوئنه گتدي. ۸ خالق بونو گؤرنده قورخويا دوشوب، بله قودرتي آداملارا ورن تارييا حمد اتدي.
متّانين چاغيريلماسي
(مرقوس 2:‏13-‏17، لوقا 5:‏27-‏32) ۹ عئسا اورادان کچنده، متّا آدلي بئر آدامي گؤردو کي، باج ييغيلان يرده اوتورموشدو و اونا ددي: “داليمجا گل.” او دا قالخيب اونون دالينجا گتدي. ۱۰ متّانين اِوئنده سوفره باشيندا اوتوران واخت، بئر چوخ باج ييغانلار و گوناهکارلار گلدئلر و عئسا و شاگئردلری ائله سوفره باشيندا اوتوردولار. ۱۱ فرئسئلر بونو گؤرنده، اونون شاگئردلرئنه ددئلر: “نه اوچون اوستادينيز باج ييغانلار و گوناهکارلارلا يمک ييئر؟” ۱۲ آمّا عئسا بونو اشئدن واخت ددي: “صاغ آداملار يوخ، ناخوش آداملار طبئبه مؤحتاجديرلار. ۱۳ گدئن بو سؤزون معناسيني اؤيره‌نئن کي، ديئر: «من قوربان يوخ، رحمت ائسته‌يئرم.»”
اوروج حاقّيندا بئر سوآل
(مرقوس 2:‏18-‏22، لوقا 5:‏33-‏39) ۱۴ بو آرادا يحيانين شاگئردلري عئسانين يانينا گلئب ددئلر: “نه اوچون بئز و فرئسئلر اوروج توتوروق، آمّا سنئن شاگئردلرئن اوروج توتمورلار؟” ۱۵ عئسا اونلارا ددي: “مگر اولار کي، بَيئن دوستلاري، بَي حله اونلارلا اولان واخت ياس توتسونلار؟ لاکئن او گونلر گله​جک کي، بَي اونلارين الئندن آلينسين. اونلار او زامان اوروج توتاجاقلار. ۱۶ هچ کئم کؤهنه پالتارا تزه قوماشدان ياماق وورماز؛ سالينان ياماق کؤهنه پالتاردان قوپار و ييرتيق داها پئس اولار. ۱۷ الجه ده، تزه شرابي کؤهنه تولوقلارا تؤکمزلر. بله اِتسه​لر، تولوقلار پارتلار، شراب تؤکولر، تولوقلار دا آرادان گدر. يوخ، تزه شرابي تزه تولوقلارا تؤکرلر؛ او زامان هر ائکئسي ده حئفظ اولونار.”
دئرئلن قيز و صاغالان بئر آرواد
(مرقوس 5:‏21-‏43، لوقا 8:‏40-‏56) ۱۸ عئسا بو شيلري ديئردي کي، رَيئسلردن بئري گلدي و اونون قاباغيندا يره دوشوب ددي: “قيزيم اله ائندي اؤلدو. آمّا گلئب اونا الئني قوياسان، ياشاياجاقدير.” ۱۹ عئسا دوروب شاگئردلرئله اونون دالينجا گتدي. ۲۰ اله او واخت، بئر آرواد کي،​ اون​‌​ائکي ائل قان آخينماسينا دوچار ائدي، آرخاسيندان گلئب، عئسانين پالتارينين اَته‌يئنه ال سورتدو. ۲۱ چونکي اؤز-‌​اؤزونه ديئردي: “آنجاق پالتارينا دَيسم بله، صاغالاجاغام.” ۲۲ عئسا دؤندو و اونو گؤروب ددي: “اوره‌يئن اوزولمه‌سئن، قيزيم. ائمانين سني صاغالتدي.” و آرواد او ساعات صاغالدي. ۲۳ عئسا ريئسئن اوئنه گلدئيي واخت، نوحه‌چئلر و شئون ادن جاماعاتي گؤردو. ۲۴ و اونلارا ددي: “چکئلئن بورادان، چونکي قيز اؤلمه‌يئب، آنجاق ياتيب.” اونلار عئسايا گولدولر. ۲۵ لاکئن جاماعات اشئيه چيخارديلاندان سونرا، عئسا ائچه‌ري گئردي و قيزين الئندن توتدو. قيز آياغا قالخدي. ۲۶ بونون خبري بوتون او دئيارا ياييلدي.
ائکي کورلا بئر دئلسئزئن شفاسي ۲۷ عئسا اورادان قاييدان واخت، دالينجا گدن ائکي کور قيشقيرديلار: “اي داوود اوغلو، بئزه يازيغين گلسئن!” ۲۸ اِوه گئرندن سونرا کورلار اونون يانينا گلدئلر. عئسا اونلارا ددي: “آيا ائنانيرسينيز کي، بونو اتمه‌يه قودرتئم وار؟» کورلار ددئلر: “بلي آغا!” ۲۹ او زامان عئسا اونلارين گؤزلرئنه ال قويوب ددي: “سئزه ائمانينيزا گؤره اولسون.” ۳۰ کورلارين گؤزلري آچيلدي. عئسا اونلارا جئدّي تاپشيريب ددي: “باخين، هچ کئم بو باره​ده بئر شي بئلمه‌سئن.” ۳۱ آمّا اونلار چيخيب، اونون حاقّينداکي خبري او دئيارين هر يرئنه يايديلار. ۳۲ اونلار چيخاندان سونرا، ائبلئس الئنه توتولموش لال بئر آدامي عئسانين يانينا گتئردئلر. ۳۳ ائبلئس قوولاندان سونرا، لال دانيشماغا باشلادي. خالق مات قاليب ددي: “ائسرايئلده بله بئر شي هچ واخت گؤرونمه‌يئب.” ۳۴ آمّا فرئسئلر ديئردئلر: “او، ائبلئسلر ريئسئنئن گوجو ائله ائبلئسلري قوور.”
محصول چوخ، ائشچي آز ۳۵ عئسا بوتون شَهَرلر و کندلري گزئب اونلارين کنئسه​لرئنده تعلئم ورئردي و پادشاهليغين خوش خبرئني وعظ ادئب، هر جور ناخوشلوغا و هر جور مرئضلئيه شفا ورئردي. ۳۶ جاماعاتي گؤرن واخت، اونلارا اوره‌يي يانيردي، چونکي چوبانسيز قويونلار کئمي پرئشان و چاره​سئز ائدئلر. ۳۷ او واخت عئسا شاگئردلرئنه ددي: “محصول چوخ، آمّا ائشچي آزدير. ۳۸ اونا گؤره ده محصولون صاحئبي ربّه يالوارين کي، محصولونو ييغماق اوچون ائشچئلر گؤنده‌رسئن.”

- MAT
- ←
- ۹
- →

© 2008 Bible Society of Azerbaijan