- GEN
- ←
- ۱۸
- →

۱۸
ائبراهئمه اوغلو باره‌ده وعده ورئلمه‌سی ۱ مَمرِه پاليدينين يانيندا رب ائبراهئمه گؤروندو؛ بو زامان ائبراهئم ناهار واختينين ائستئسئنده چاديرين گئره‌جَيئنده اوتورموشدو. ۲ او زامان کي، گؤزلرئني قالديريب باخدي، قاباغيندا اوچ آدام دايانميشديلار. اونلاري گؤرن آن، چاديرين گئره‌جَيئندن، اونلارين پئشوازينا قاچدي و يِره قدر اَيئلئب ددي: ۳ “اي آغام، اگر ائندي گؤزونده لوطف تاپميشام، قولونون يانيندان کچئب گتمه. ۴ ائندي قوي بئر آز سو گتئرئلسئن کي، آياقلارينيزي يويوب، آغاج آلتيندا دئنجه‌له‌سئنئز. ۵ ائندي کي، قولونوزون گؤروشويونه گلئبسئنئز، قويون سئزه بئر تئکه چؤرک گتئرئم کي، جانينيزا قووّت گلسئن. اوندان سونرا گدرسئنئز.” اونلار ددئلر: “ددئيئن کئمي ات.” ۶ ائبراهئم چاديرا، سارانين يانينا قاچيب ددي: “تِز اول، اوچ «سه‌آ» نارين اون گؤتوروب خمئر ات و فطئر پئشئر.” ۷ ائبراهئم مال-حيوانا طرف قاچدي. اورادان کؤرپه و بَسلنمئش بئر بوزوو گؤتوروب نؤکرئنه وردی کي، تز پئشئرئب حاضيرلاسين. ۸ ائبراهئم قاتيغي، سودو و حاضيرلاديغي بوزووو گؤتوروب اونلارين قاباغينا قويدو، اؤزو ده آغاجين آلتيندا، اونلارين يانيندا دوردو. اونلار دا يدئلر. ۹ سونرا ائبراهئمه ددئلر: “آروادين سارا هارادادير؟” ائبراهئم ددي: “بورادا چاديردادير.” ۱۰ اونلاردان بئري ددي: “گلن ائل بو واخت گئنه ده سنئن يانينا گله‌جيم. باخ، آروادين سارانين بئر اوغلو اولاجاق.” سارا اونون آرخاسيندا، چاديرين گئره‌جَيئنده قولاق آسيردي. ۱۱ ائبراهئم و سارا آرتيق قوجاليب ياشلي اولموشدولار. سارا آي‌باشي عادتئندن کسئلمئشدي. ۱۲ او، اوره‌يئنده گولوب ددي: “قوجالديغيم حالدا مگر منه بله شادليق اوز وره بئلر؟! آغام دا قوجادير.” ۱۳ رب ائبراهئمه ددي: “سارا نه اوچون گولوب ددي “قوجالديقدان سونرا مگر من دوغرودان دا اوشاق دوغا بئله‌رم؟” ۱۴ رب اوچون مگر لاپ چتئن بئر شي وار؟ گلن ائل ددئيئم واخت من گئنه سنئن يانينا قاييداجاغام و سارانين بئر اوغلو اولاجاقدير.” ۱۵ سارا قورخدوغو اوچون يالان ديئب، ددي: “گولمه‌دئم.” لاکئن رب ددي: “خيئر، گولدون.” ۱۶ او آداملار قالخيب اورادان سودوما طرف باخديلار. ائبراهئم اونلارلا بئرلئکده گتدی کی، اونلاري يولا سالسين.
ائبراهئمئن سودوم اوچون يالوارماسي ۱۷ او واخت رب ددي: “من مگر اده‌جَيئم شيي ائبراهئمدن گئزلده‌جيم؟ ۱۸ حئقئقتن، ائبراهئمدن بؤيوک و گوجلو بئر مئلّت حاصئل اولاجاق و اونون واسئطه‌سئله يِر اوزونون بوتون مئلّتلري برکت آلاجاقدير. ۱۹ چونکي من اونو سچمئشم کي، صالحلئک و عدالت عمل‌لرئني يتئرمکله اوغلوللارينا و اؤزوندن سونراکي نسلئنه امر اتسئن کي، ربّئن يولو ائله گتسئنلر. رب ده ائبراهئم باره‌ده ددئيي سؤزو يرئنه يتئرسئن.” ۲۰ رب گئنه ددي: “سودوم و گومورانين ضئدّئنه قالخان فرياد، حقئقتن بؤيوک و اورانين اَهلئنئن گوناهي چوخ آغيردير. ۲۱ بونا گؤره ده آشاغي اِنئب باخاجاغام کي، منه چاتان فريادين دوغرو اولوب-اولماديغيني بئلئم.” ۲۲ او آداملار اورادان دؤنوب سودوما گتدئلر، آمّا ائبراهئم حله ده ربّئن حوضوروندا دورموشدو. ۲۳ ائبراهئم ياخين گلئب ددي: “مگر سن دوغرودان صالح آدامي دا پئس آداملا بئرلئکده محو اده‌جکسن؟ ۲۴ اگر بو شهرده اَلّي نفر صالح آدام اولسا، سن گئنه ده اوراني محو اده‌جکسن؟ اَلّي نفر صالح آدامين خاطئرئنه بو يِره رحم اتميه‌جکسن؟ ۲۵ بو ائشي اتمک سندن ائراقدير، سن صالح آدامي پئس آداملا بئرلئکده اؤلدورمزسن کي، ائکئسئنئن ده عاقئبتئني بئر اولسون. بو سندن ائراقدير. مگر بوتون دونيانين حاکئمي ائنصافلا رفتار اتمز؟” ۲۶ رب ددي: “اگر سودوم شهرئنده اَلّي نفر صالح آدام تاپسام، اونلارين خاطئرئنه بوتون بو يِره رحم اده‌جيم.” ۲۷ ائبراهئم جاواب وردی: “من گرچي توز و کول کئمي بئر شِيَم، آمّا باخ، بونو ربّه دميه جسارت ادئرم: ۲۸ اَلّي نفردن بش نفر آز صالح آدام تاپيلسا، آيا بش نفر اَسکئک اولدوغو اوچون بوتون شهري محو ادرسن؟” رب ددي: “اگر اورادا قيرخ بش نفر تاپسام، شهري محو اتميه‌جيم.” ۲۹ ائبراهئم گئنه اونا ددي: “اگر اورادا قيرخ نفر تاپيلسا، نجه؟” رب ددي: “قيرخ نفرئن ده خاطئرئنه بونو اتمه‌رم.” ۳۰ ائبراهئم ددي: “منئم چوخ دانيشديغيم اوچون رب قضبلنمه‌سئن: اگر اورادا اوتوز نفر تاپيلسا، نجه؟” رب ددي: “اگر اورادا اوتوز نفر ده تاپيلسا، بونو اتمه‌رم.” ۳۱ ائبراهئم ددي: “باخ، من گئنه ده ربّه بونو دِمه‌يي جسارت ادئرم: اورادا ائيئرمي نفر تاپيلسا، نجه؟” رب ددي: “ائيئرمي نفرئن ده خاطئرئنه اوراني محو اتمه‌رم.” ۳۲ ائبراهئم ددي: “رب قضبلنمه‌سئن؛ من آخير دفه دانيشاجاغام: اورادا اون نفر تاپيلسا، نجه؟” رب ددي: “اون نفرئن ده خاطئرئنه اوراني محو اتمه‌رم.” ۳۳ رب ائبراهئمله صؤحبتئني بئتئرئب گتدي. ائبراهئم ده اؤز يرئنه قاييتدي.

- GEN
- ←
- ۱۸
- →

© 2008 Bible Society of Azerbaijan