- GEN
- ←
- ۳۷
- →

۳۷
يوسئفئن يوخولاري ۱ يعقوب آتاسينين قرئب اولاراق قالديغي کَنَعان تورپاغيندا ياشادي. ۲ يعقوبون تارئخچه‌سي بله‌دئر: يوسئف اون يدّي ياشيندا بئر جاوان ائدي. او اؤز قارداشلاري، آتالارينين آروادلاري بئلحا‌نين و زئلپانين اوغوللاري ائله بئرلئکده سورو اوتاريردي. يوسئف اونلارين پئس ائشلري باره‌ده خبرلري آتاسينا چاتديردي. ۳ ائسرايئل يوسئفي بوتون او اوغوللاريندان چوخ سِوئردي، چونکي يوسئف اونون قوجاليق واختينين اوغلو ائدي. او، يوسئفه اَلوان پالتار تئکدئردي. ۴ قارداشلاري گؤردولر کي، آتالاري اونلارين هاميسيندان چوخ يوسئفي سِوئر. بونا گؤره ده يوسئفدن نئفرت اتدئلر و اونونلا آرتيق ياخشي رفتار اتمه‌دئلر. ۵ بئر دفه يوسئف يوخو گؤردو و اونو قارداشلارينا نقل اتدي. بوندان سونرا اوندان داها چوخ نئفرت اتمَيه باشلاديلار. ۶ يوسئف اونلارا ددي: “لوطفن گؤردويوم بو يوخويا قولاق آسين: ۷ بئز زمئنئن اورتاسيندا دَرز باغلاييرديق؛ باخ، منئم دَرزئم قالخيب دئک دوردو، آمّا سئزئن دَرزلرئنئز منئم دَرزئمي اَحاطه‌يه آليب اونا سجده اتدئلر.” ۸ قارداشلاري اونا ددئلر: “دوغرودان، سن بئزه پادشاه اولاجاقسان، حؤکمرانليق اده‌جکسن؟” اونلار يوسئفدن يوخولارينا و سؤزلرئنه گؤره داها چوخ نئفرت اتدئلر. ۹ يوسئف آيري بئر يوخو گؤردو و اونو قارداشلارينا ددي: “باخ، گئنه بئر يوخو گؤردوم؛ گؤردوم کي، گون، آي و اون بئر اولدوز منه سجده ادئردئلر.” ۱۰ او، يوخوسونو آتاسينا و قارداشلارينا دانيشاندا، آتاسي اونو دانلاييب ددي: “بو گؤردويون يوخو نه دمکدئر؟ دوغرودان دا، من، آنان و قارداشلارين سنه يِره اَيئلئب، تعظئم اده‌جيئک؟” ۱۱ قارداشلاري اونا پاخيلّيق اتدئلر، آمّا آتاسي بو سؤزو ياددا ساخلادي.
قارداشلار يوسئفي ساتيرلار. ۱۲ بئر گون يوسئفئن قارداشلاري آتالارينين سوروسونو اوتارماق اوچون شِکِمه گتدئلر. ۱۳ ائسرايئل يوسئفه ددي: “مگر قارداشلارين شِکِمده سورو اوتارميرلار؟ گل سني ده اونلارين يانينا گؤندرئم.” يوسئف آتاسينا ددي: “گتمَيه حاضيرام.” ۱۴ ائسرايئل گئنه اونا ددي: “گت گؤر، آيا قارداشلارين ياخشيدير، سورو سالاماتدير؟ سونرا منه خبر گتئر.” بلجه اونو خِبرون دره‌سئندن يولا سالدي. يوسئف گلئب شِکِمه چاتدي. ۱۵ چؤلده گَزَرکَن بئر نفر اونا راست گلدي. بو آدام اوندان سوروشدو: “نه آختاريرسان؟” ۱۶ او ددي: “قارداشلاريمي آختاريرام. منه دِه گؤروم، اونلار سورونو هارادا اوتاريرلار؟” ۱۷ او آدام ددي: “بورادان گتدئلر، چونکي من اونلارين “دوتانا گدک” سؤزلرئني اشئتدئم.” يوسئف قارداشلارينين دالينجا دوشدو و اونلاري دوتاندا تاپدي. ۱۸ قارداشلاري اونو اوزاقدان گؤردولر و اونلارين يانلارينا چاتماميش، قرار وردئلر کی، اونو اؤلدورسونلر. ۱۹ قارداشلار بئربئرلرئنه ددئلر: “باخ، يوخو گؤره‌نئمئز گلئر. ۲۰ ائندي گلئن اونو اؤلدوروب بئر قويويا آتاق، سونرا دا دئيَک کي، وحشي حيوان اونو پارچالاييب. او واخت گؤره‌رئک، يوخولاري نجه دوغرو چيخير.” ۲۱ رِعوبئن بونو اشئدئب، يوسئفي اونلارين اَلئندن قورتارماق اوچون ددي: “گلئن اونون جانيني آلماياق.” ۲۲ رِعوبئن اونلارا ددي: “قان تؤکمه‌يئن، اونو چؤلده‌ اولان بو قويويا آتين، لاکئن اونا توخونمايين.” بونو اونا گؤره ديئردي کي، يوسئفي قارداشلارينين اَلئندن قورتاريب آتاسينين يانينا قايتارسين. ۲۳ يوسئف قارداشلارينين يانينا چاتاندا اونلار يوسئفئن اَينئنه گيدئيي اَلوان پالتاري زورلا چيخارتديلار. ۲۴ اؤزونو ده گؤتوروب قويويا آتديلار. قويو بوش ائدي، اورادا سو يوخ ائدي. ۲۵ قارداشلار چؤرک يمک اوچون اوتوردولار. اونلار باشلاريني قالديراندا گؤردولر کي، گئلعاددان ائسماعئللی‌لرئن بئر کارواني گلئر. اونلارين دوه‌لري کتئره، بالزام و عطرئيّاتلا يوکلَنمئشدي و بونلاري مئصئره آپاريرديلار. ۲۶ يهودا قارداشلارينا ددي: “اگر قارداشيميزي اؤلدوروب قتلئن اوستونو باسديراق، بونون نه خيئري اولار؟ ۲۷ گلئن اونو ائسماعئللی‌لره ساتاق و اونا توخونماياق، چونکي قارداشيميزدير، بئز همن قاندانيق.” قارداشلاري اونون سؤزو ائله راضيلاشديلار. ۲۸ اورادان مئديان تاجئرلري کچنده، يوسئفي قويودان چيخارديب ائسماعئللی‌لره ائيئرمي گوموشه ساتديلار. اونلار دا يوسئفي مئصئره آپارديلار. ۲۹ رِعوبئن قويويا طرف قاييديب گؤردو کي، يوسئف قويودا يوخدور. او، پالتاريني جيردي. ۳۰ سونرا قارداشلارينين يانينا قاييديب ددي: “اوشاق يوخدور، بس من هارايا گدئم؟” ۳۱ اونلار يوسئفئن پالتاريني گؤتوردولر و بئر اِرکَک کِچي کسئب، پالتاري قانا باتيرديلار. ۳۲ سونرا قارداشلار بو اَلوان پالتاري گؤتوروب، آتالارينا گتئردئلر و ددئلر: “بئز بونو تاپديق: گؤر، اوغلونون پالتاريدير يا يوخ؟” ۳۳ او، پالتاري تانييب ددي: “بو، اوغلومون پالتاريدير؛ اونو وحشي بئر حيوان يِيئب، يوسئف حقئقتن پارچالانيب.” ۳۴ يعقوب اؤز پالتاريني جيردي و بلئنه چول باغلادي؛ او، اوزون مودّت اوغلو اوچون ياس توتدو. ۳۵ بوتون اوغوللار و قيزلاري اونا تسلّی ورمک اوچون ييغيشديلار، لاکئن او تسلّی تاپماق ائستَمه‌يئب ددي: “ماتمله اوغلومون يانينا-اؤلولر دئيارينا اِنه‌جيم.” بلجه آتاسي اونون اوچون آغلادي. ۳۶ مئديانليلار يوسئفي مئصئرده فئرعونون بئر اعيانينا-اونون کشئکچئلر ريئسي پوطئفَره ساتديلار.

- GEN
- ←
- ۳۷
- →

© 2008 Bible Society of Azerbaijan