- 1SA
- ←
- ۲۰
- →

۲۰
يوناتانلا داوودون عهدی ۱ داوود راماداکي نايوتدان قاچدي و گلئب يوناتاندان سوروشدو: “مگر من نه اتمئشم؟ تقصئرئم ندئر؟ آتانين ضئدّئنه نه گوناهيم وار کي، جانيمين قصدئنه دوروب؟” ۲ يوناتان اونا جاواب وردی: “ائراق اولسون! سن اؤلمَيه‌جکسن. باخ، آتام منه دِمه‌مئش هچ بئر ائش گؤرمَز، ائستر بؤيوک اولسون، ائستر کئچئک. اونا گؤره ده نه اوچون آتام مندن بو ائشي گئزلَتسئن؟ بله شي اولا بئلمز!” ۳ داوود گئنه آند ائچئب ددي: “آتان ياخشي بئلئر کي، من سنئن گؤزونده لوطف تاپميشام. اونا گؤره ديئب: «قويمايين يوناتان بونو بئلسئن، يوخسا ناراحات اولار.» لاکئن وار اولان ربّه و جانينا آند اولسون، منئمله اؤلوم آراسيندا، حقئقتن، آنجاق بئر قَدَم وار.” ۴ يوناتان داوودا ددي: “سن نه دئيه‌سن، اونو دا اده‌جيم.” ۵ داوود يوناتانا ددي: “صاباح تزه آي مراسئمئدئر و قطعن پادشاهلا يِمَيه اوتورمالي‌يام. لاکئن سن منه اوچونجونون آخشاميناجاق ائجازه ور، گدئب چؤلده گئزله‌نئم. ۶ اگر آتان منئم يوخلوغومو آنلاسا، او واخت دِه کي، داوود اؤز شهري بِيت‌لِخِمه دَيمَک اوچون مندن ائجازه ائسته‌دي. چونکي اورادا بوتون عايئله‌سئنئن ائلّئک قورباني وار. ۷ اگر دِسه: «لاپ ياخشي.» دِمَلي سنئن قولون سالاماتدير، يوخ، اگر قضبلَنسه، اوندا او منه پئسلئک اتمک نئيّتئنده‌دئر. ۸ بونا گؤره بو قولونا خيئرخاهليق ات، چونکي قولونو اؤزونله ربّئن عهدئنه سالدين. لاکئن اگر منئم تقصئرئم وار، اِله سن اؤزون منی اؤلدور، نه اوچون منی آتانين يانينا آپاراسان؟” ۹ يوناتان ددي: “اصلا، بو سنئن باشينا گلمَز! آتامين سنه پئسلئک اتمک نئيّتئنده اولدوغونو بئلسَيدئم، سنه مگر خبر ورمَزدئم؟” ۱۰ داوود يوناتانا ددي: “آتان اگر سنه بو باره‌ده بَرک بئر جاواب ورسه، بونو منه کئم بئلدئرَر؟” ۱۱ يوناتان داوودا ددي: “گل چؤله چيخاق.” ائکئسي ده چؤله چيخديلار. ۱۲ سونرا يوناتان داوودا ددي: “ائسرايئلئن تاريسي رب شاهئد اولسون! صاباح و يا او بئرئسي گون بو واختلاراجاق من آتامدان فئکرئني اؤيرَنمئش اولارام. اَگَر، حقئقتن، داوودون ضئدّئنه فئکري ياخشي اولسا، مگر بو خبري سنه چاتديرمارام؟ ۱۳ يوخ، اگر آتامين خوشونا بو گلسه کي، سنه پئسلئک اتسئن و من بونو سنه بئلدئرمه‌سَم کي، سالامات چيخيب گده‌سن، رب يوناتانا بِله‌سئني و بوندان بَتَرئني اتسئن. رب نجه آتاملا اولوب، سنئنله ده اِله اولسون. ۱۴ سن منئم حياتيم بويونجا، منه ربّئن مهرئبانليغيني گؤرسد کي، اؤلمه‌يئم. ۱۵ بو مهرئبانليغي رب داوودون بوتون دوشمنلرئني ير اوزوندن سئلَن زامان دا هچ واخت اِوئمدن کسميه‌جکسن.” ۱۶ بلجه يوناتان داوود نسلی ائله عهد باغلاييب ددي: “قوي رب داوودون دوشمنلرئني اؤزو جزالانديرسين!” ۱۷ يوناتان داوودا اولان سِوگئسئنه گؤره بئر ده اونا آند ائچدئردي، چونکي اونو اؤز جاني کئمي سِوئردي. ۱۸ يوناتان ددي: “صاباح تزه آي مراسئمئدئر، يِرئن بوش اولدوغو اوچون اورادا اولماديغين باشا دوشوله‌جک. ۱۹ اوچ گون قالاندان سونرا، تزدن بورا اِنَرسن و اوّل گئزلَندئيئن يره گلئب «اِسِل» داشينين يانيندا اوتورارسان. ۲۰ من هَدفه آتان کئمي، داشين بئر طرفئنه اوچ اوخ آتارام. ۲۱ سونرا «گت اوخلاري تاپ» دِئيب بئر اوشاق گؤندره‌رم باخ، اگر اوشاغا مخصوصَن دِسَم کي: «اوخلار سنئن بو يانيندادير، گت اونلاري اورادان گؤتور.» يانيما گل، چونکي سنئن اوچون سالاماتليقدير و وار اولان ربّه آند اولسون، هچ بئر شي يوخدور. ۲۲ لاکئن اگر اوشاغا «اوخلار سندن اوزاقدادير» دِسَم، اؤز يولونلا چيخ گت، چونکي رب سني اوزاغا گؤندرئب. ۲۳ آراميزدا دانيشديغيميز سؤزه گلئنجه، بئل کي، رب ابده کئمي سنئنله منئم آرامدادير.” ۲۴ بلجه داوود چؤلده گئزلَندي. تزه آي مراسئمي باشلايارکَن پادشاه يِمَيه اوتوردو. ۲۵ همئشه‌کي کئمي پادشاه اؤز يرئنده، دووارين يانيندا اوتوردو. يوناتان آياغا قالخدي و آبنِر شاعولون يانيندا اوتوردو. آمّا داوودون يري بوش ائدي. ۲۶ شاعول او گون بئر سؤز دِمه‌دي، چونکي دوشونوردو: “داوودون باشينا بئر شي گلمئش اولمالي، طاهئر ديئل، حَتمن طاهئر ديئل.” ۲۷ او گونون صاباحيسي يعني تزه آي مراسئمئنئن ائکئنجي گونو داوودون يري گئنه ده بوش ائدي. اونون اوچون شاعول اوغلو يوناتاندان سوروشدو: “نه اوچون يَسّه‌نئن اوغلو نه دونَن، نه ده بو گون يِمَيه گلمه‌يئب؟” ۲۸ يوناتان شاعولا جاواب وردی: “داوود بِيت‌لِخِمه گتمک اوچون مندن ائصرارلا ائجازه ائسته‌دي. ۲۹ منه ددي: «خاهئش ادئرم، ائجازه ور گدئم، چونکي شهرده عايئله‌مئزئن قورباني وار. بؤيوک قارداشيم منه امر ادئب کي، اورادا اولوم. اگر ائندي گؤزونده لوطف تاپميشام، خاهئش ادئرم، منی بوراخ، گدئم قارداشلاريملا گؤروشوم.» بونا گؤره ده پادشاهين سوفره‌سئنه گله بئلمه‌يئب.” ۳۰ يوناتانين ضئدّئنه شاعولون قضبي آلوولاندي و اونا ددي: “ای خيانتکار و اَيري آروادين اوغلو! يَسّه‌نئن اوغلو داوودون طَرفدارليغيني اتمه‌يئندن مگر خبرئم يوخدور؟ بو هم سنه، هم ده سني دوغوران آنانا بي‌آبيرچيليقدير. ۳۱ نه قدر کي يَسّه‌نئن اوغلو يِر اوزونده ياشايير، نه سن برقرار اولاجاقسان، نه ده پادشاهليغين. ائندي آدام گؤندر، و اونو يانيما گتئرت، چونکي او اؤلوم جزاسينا لايئقدئر.” ۳۲ يوناتان آتاسي شاعولا جاواب وردی: “نه اوچون اؤلمَلي‌دئر؟ مگر نه ادئب؟” ۳۳ شاعول يوناتاني اؤلدورمک اوچون نئزه آتدي. او واخت يوناتان باشا دوشدو کي، آتاسي، داوودو اؤلدورمک نئيّتئنده‌دئر. ۳۴ يوناتان آلوولانان قضبله سوفره اوستوندن قالخدي. تزه آيين ائکئنجي گونونده يمک يِمه‌دي، چونکي آتاسينين داوودا نامردلئک اتدئيي اوچون قاني قارالميشدي. ۳۵ او گونون صاباحي يوناتان داوودلا تعيئن اتدئيي واخت چؤله گتدي. يانيندا کئچئک بئر اوشاق وار ائدي. ۳۶ او، اوشاغا ددي: “قاچ، ائندي آتاجاغيم اوخلاري تاپ.” اوشاق قاچارکَن يوناتان اونون باشي اوستوندن بئر اوخ آتدي. ۳۷ اوشاق يوناتانين آتديغي اوخون يانينا چاتاندا، يوناتان اوشاغي آرخادان چاغيريب ددي: “اوخ سندن اوزاقدا مگر ديئل؟” ۳۸ يوناتان اوشاغي گئنه آرخادان چاغيريب ددي: “تِز اول، قاچ، دايانما!” يوناتانين نؤکري اوخو گؤتوروب آغاسينين يانينا گلدي. ۳۹ لاکئن اوشاغين هچ نَدن خبري يوخ ائدي. بو ائشي آنجاق يوناتانلا داوود بئلئردي. ۴۰ يوناتان سئلاحلاريني اوشاغا ورئب ددي: “گت، بونلاري شهره آپار.” ۴۱ اوشاق گِدندن سونرا، داوود داشين جنوب طرفئندن چيخيب اوزو اوسته يره دوشدو و اوچ دفه اونون موقابئلئنده اَيئلدي. اونلار اؤپوشوب آغلاشديلار، داوود داها چوخ آغلادي. ۴۲ يوناتان داوودا ددي: “صاغ-سالامات گت، چونکي «سنئنله منئم آرامدا و سنئن اؤولادلارينلا منئم اؤولادلاريم آراسيندا ابده کئمي رب اولاجاق» دئيه‌رک ائکئمئز ده ربّئن آدينا آند ائچمئشئک.” بوندان سونرا داوود قالخيب اؤز يولو ائله گتدي، يوناتان دا شهره قاييتدي.

- 1SA
- ←
- ۲۰
- →

© 2008 Bible Society of Azerbaijan