- NUM
- ←
- ۱۶
- →

۱۶
قورَخ، داتان و اَبئرامين عوصياني ۱ لاوي اوغلو، قوحات اوغلو، يئصحار اوغلو قورَخ رِعوبئن نسلئندن اِلئآب اوغوللاري داتانلا اَبئرام و پِلِت اوغلو اونلا بئرلئکده عمله گئرئب ۲ موسانين ضئدّئنه عوصيان قالديرديلار. ائسرايئل اؤولادلاريندان جاماعات ائچئندن سِچئلمئش و آد قازانميش ائکي يوز اَلّي نفر جاماعات باشچيسي اونلارا قوشولدو. ۳ بئرلئکده موسا و هارونون ضئدّئنه ييغيليب ددئلر: “آرتيق بَسدئر! چونکي بوتون جاماعات موقدّسدئر، هاميسي موقدّسدئر. رب ده اونلارين آراسيندادير. نه اوچون سئز اؤزونوزو ربّئن جاماعاتيندان اوستون توتورسونوز؟” ۴ موسا بونو اشئدنده اوزو اوسته يره دوشدو. ۵ سونرا قورَخله بوتون يولداشلارينا ددي: “سحر رب کئمئن اونا مخصوص اولاني، کئمئن موقدّس اولدوغونو گؤرسده‌جک و اونو اؤز حوضورونا آپاراجاق؛ حتّا کئمي سِچه‌جَيئني و اؤز يانينا آپاراجاغيني دا. ۶ ای قورَخ و بوتون يولداشلاري، بونو ادئن. اؤزونوز اوچون بوخوردانلار آلين؛ ۷ صاباح ربّئن حوضوروندا اونلارين ائچئنه کؤزَرمئش کؤمور و بوخور قويون. رب کئمي سِچسه، موقدّس اولان اودور. ای لاوي اؤولادلاري، آرتيق بَسدئر!” ۸ موسا قورَخه بونو دا ددي: “ای لاوي اؤولادلاري، ائندي اشئدئن! ۹ ائسرايئلئن تاريسي سئزي ائسرايئل جاماعاتيندان سِچئب اؤز حوضورونا گلمه‌يئنئز اوچون ائمکان ياراديب کي، ربّئن خيمه‌سئنده ائش گؤره‌سئنئز و جاماعاتين قاباغيندا دوروب اونلارا خئدمت اده‌سئنئز. ۱۰ سني ای قورَخ، و بوتون لاوئلي قارداشلاريني حوضورونا گتئرئب. بو سئزه مگر آز گلئر؟ ائندي کاهئنلئيي ده ائسته‌يئرسئنئز؟ ۱۱ دِمه‌لي، سن و بوتون يولداشلارين ربّئن ضئدّئنه قالخيرسينيز. هارون کئمدئر کي، اونون ضئدّئنه ديئنئرسئنئز؟» ۱۲ موسا اِلئآب اوغوللاري داتاني و اَبئرامي چاغيرتديردي، آمّا اونلار ددئلر: “گلمَيه‌جَيئک! ۱۳ بئزي صحرادا اؤلدورمک اوچون سود و بال آخان اؤلکه‌دن چيخارتديغين بس ديئل، حله ائسته‌يئرسن اوستوموزه باشچيليق دا اده‌سن؟ ۱۴ بوندان آيري، بئزي سود و بال آخان بئر اؤلکه‌يه گتئرمه‌دئن، بئزه نه زَمئلر ائرث وردئن نه ده اوزوم باغلاري. بو آداملاري مگر کور حساب ادئرسن؟ گلمَيه‌جَيئک!” ۱۵ موسا چوخ قضبله‌نئب ربّه ددي: “اونلارين تقدئمئني قبول اتمه! اونلاردان بئر اِششَک بِله، آلماميشام و اونلارين هچ بئرئنه پئسلئک اتمه‌مئشم.” ۱۶ موسا قورَخه ددي: “سن و بوتون يولداشلارين، صاباح ربّئن حوضوروندا اولون؛ هم سن، هم اونلار و هم ده هارون. ۱۷ هر بئرئنئز اؤز بوخوردانينيزي گؤتوروب اوستونه بوخور قويون. سونرا ائکي يوز اَلّي نفرئن هر بئري بوخوردان گؤتوروب ربّئن حوضورونا گتئرسئن. سن و هارون دا بوخوردانينيزي گتئرئن.” ۱۸ هر کس اؤز بوخوردانيني گؤتوروب اوستونه کؤزَرمئش کؤمور و بوخور قويدو. سونرا موسا و هارونلا بئرلئکده حوضور چاديرينين گئرئشئنده دوردولار. ۱۹ بلجه قورَخ بوتون يولداشلاريني حوضور چاديرينين گئرئشئنه ييغدي کی، موسا ائله هارونا ضئدّ چيخسين. و ربّئن جلالي بوتون جاماعاتا گؤروندو. ۲۰ رب موسا و هارونلا دانيشيب ددي: ۲۱ “بو جاماعاتدان آيريلين کي، اونلاري بئر آن ائچئنده محو ادئم.” ۲۲ لاکئن اونلار اوزو اوسته يره دوشدولر: “ای تاري، بوتون ائنسان روحلارينين تاريسي! بئر آدامين گوناهينا گؤره بوتون جاماعاتا مگر قضبله‌نئرسن؟” ۲۳ رب موسا ائله دانيشيب ددي: ۲۴ “جاماعاتلا دانيشيب اونلارا دِه: «قورَخ، داتان و اَبئرامين مسکنلرئنئن اطرافيندان چکئلئن!»” ۲۵ موسا قالخيب داتانلا اَبئرامين يانينا گتدي. ائسرايئلئن آغساقّاللاري دا اونون دالينجا گتدئلر. ۲۶ موسا جاماعاتلا دانيشيب اونلارا ددي: “بو پئس آداملارين مسکنلرئندن اوزاقلاشين و اونلارا عاييد اولان هچ بئر شيه توخونمايين. يوخسا اونلارين بوتون گوناهلارينا گؤره سئز محو اونلارسينيز.” ۲۷ هامي قورَخ، داتان و اَبئرامين مسکنلرئندن اوزاقلاشدي. داتانلا اَبئرام، آروادلاري، اوغوللاري و کؤرپه اوشاقلاري ائله چيخيب چاديرلارينين گئرئشئنده دوردولار. ۲۸ موسا ددي: “بونونلا بئلرسئنئز کي، بوتون بو ائشلري گؤرميه رب منی گؤندرئب؛ اؤز باشيما بئر ائش گؤرمورم. ۲۹ اگر بو آداملار هر کسئن اؤلدويو کئمي اؤلسه‌لر و يا هر کسئن باشينا گلن تجروبه‌لردن کچسه‌لر، اوندا رب منی گؤندرمه‌يئب. ۳۰ لاکئن اگر رب تزه بئر شي اتسه و ير آغزيني آچيب اونلاري و اونلارا عاييد اولان هر شيي اودسا و اونلار اؤلولر دئيارينا دئري-دئري اِنسه‌لر، آنلاياجاقسينيز کي، بو آداملار ربّي تحقئر ادئبلر.” ۳۱ موسا بوتون بو شيلري دا‌نيشيب قورتاراندا اونلارين آلتينداکي ير ياريلدي. ۳۲ ير آغزيني آچدي، اونلاري، عايئله‌لرئني، قورَخه عاييد اولان بوتون آداملاري و بوتون ماللاريني اودّو. ۳۳ بلجه اونلار و اونلارا عاييد اولانلارين هاميسي دئري- دئري اؤلولر دئيارينا اِندئلر. ير اوستلرئنه قاپاندي و جاماعات آراسيندان يوخ اولدولار. ۳۴ اونلارين اطرافيندا اولان بوتون ائسرايئل اؤولادلاري اونلارين فريادلاريني اشئدنده قاچديلار، چونکي ديئردئلر: “يِر بئزي ده اودار!” ۳۵ ربّئن حوضوروندان اود چيخدي و بوخور تقدئم ادن ائکي يوز اَلّي نفري محو اتدي. ۳۶ سونرا رب موسا ائله دانيشيب اونا ددي: ۳۷ “کاهئن هارون اوغلو اِلعازارا دِه کي، بوخوردانلاري اود آراسيندان گؤتورسون، چونکي موقدّسدئر. کؤزلري کَنارا داغيت. ۳۸ بو آداملارين بوخوردانلاريندان کی، اؤز حياتي باهاسينا گوناه ادئبلر، قوربانگاه اوچون اؤرتوک اولاراق لؤوحه‌لر دوزلتسئنلر. چونکي بوخوردانلار ربّه تقدئم اولونوب و موقدّسدئرلر. قوي بونلار، ائسرايئل اؤولادلارينا علامت اولسون.” ۳۹ بلجه کاهئن اِلعازار يانديريلان آداملارين بورونج بوخوردانلاريني کی، تقدئم اتمئشدئلر، گؤتورودو. اونلاري دؤيدولر و اونلاردان قوربانگاهي اؤرتمک اوچون لؤوحه‌لر دوزلتدئلر ۴۰ کي، ائسرايئل اؤولادلارينا بئر خاطئره اولسون و هارونون نسلئندن اولمايان هچ کس ربّئن حوضورونا گلئب بوخور يانديرماسين. اله کي، قورَخ و يولداشلاري کئمي اؤلمه‌سئن. نجه کي، رب اونا موسانين واسئطه‌سئله دمئشدي. ۴۱ او گونون صاباحي ائسرايئلئن بوتون جاماعاتي موسا و هارونون ضئدّئنه ديئنئب ددئلر: «سئز باعئث اودونوز کی، ربّئن خالقي اؤلومه ورئلسئنلر.» ۴۲ جاماعات موسايا و هارونا ضئدّ چيخماق اوچون ييغيليب حوضور چاديرينا طرف گِدنده، قَفلَتَن بولود چاديري بورودو و ربّئن جلالي گؤروندو. ۴۳ موسا و هارون حوضور چاديرينين قاباغينا گلدئلر. ۴۴ رب موسا ائله دانيشيب اونا ددي: ۴۵ “بو جاماعاتين آراسيندان چيخين کي، اونلاري بئر آندا محو اِدئم.” موسا ائله هارون اوزو اوسته يره دوشدولر. ۴۶ موسا هارونا ددي: “اؤز بوخوردانيني گؤتور، اوستونه قوربانگاهدان کؤزَرمئش کؤمور گؤتور و بوخورو اوستونه قوي. سونرا تز جاماعاتا آپار و اونلار اوچون کفّاره ات. چونکي رب قضبئني تؤکوب و وبا باشلانيب.” ۴۷ هارون موسانين ددئيي کئمي بوخورداني گؤتوردو و جاماعاتين آراسينا قاچدي. گؤردو کي، خالق آراسيندا وبا باشلاييب. بونا گؤره بوخورو تقدئم ادئب خالق اوچون کفّاره اتدي. ۴۸ هارون اؤلولرله دئرئلر آراسيندا دوردو، اله کي، وبا داياندي. ۴۹ قورَخ اَحوالاتيندان اؤلَنلردن آيري، وبادان اؤلَنلر اون دؤرد مئن يدّي يوز نفر ائدي. ۵۰ وبا دايانديغينا گؤره هارون موسانين يانينا حوضور چاديرينين گئرئشئنه قاييتدي.

- NUM
- ←
- ۱۶
- →

© 2008 Bible Society of Azerbaijan