- HAB
- ←
- ۲
- →

۲
۱ گؤزَتچي يِرئمده دوراجاغام،
قالا دووارينين اوستونده داياناجاغام،
گؤز اولاجاغام کي، گؤروم رب منه نه دئيه‌جک،
شئکايتلرئم باره‌ده نه جاواب وره‌جيم.”
ربّئن جاوابي ۲ رب منه بله جاواب وردی:
“رؤياني ياز، لؤوحه‌لرده اِله آچيقلا کي،
قاچاراق گِدن آدام دا اونو اوخويا بئلسئن. ۳ چونکي بو رؤيا موعيّن واخت اوچوندور،
يرئنه يِتمه‌سئنه طرف گِدئر و يالان ديئل.
گرچي گِجئکئر،
آمّا گؤزله‌يئن، چونکي حتمن گله‌جک، يوبانماياجاق. ۴ باخ، مغرور آداما!
اونون نئيّتي دوزگون ديئل،
آمّا صالح آدام، ائماني ائله
ياشاياجاق. ۵ دوغرودان دا، شراب آلداديجي‌دير،
تکبّورلو آدام آرام توتماز،
اؤلولر دئياري کئمي آج‌گؤزدور،
اؤلوم کئمي هچ دويماز.
بوتون مئلّتلري اؤزونده ييغار،
بوتون خالقلاري اؤزونده توپلايار.
کَلدانئلرئن سونراکي عاقئبتي ۶ بونلارين هاميسي مگر اونو لاغ اتمَيه‌جک؟
مسخره‌يه قويوب دِمَيه‌جک:
«واي اونون حالينا کي،
اؤزونه عاييد اولمايانلاري آرتيرير،
گئروو گؤتورولَنلرله اؤزونو وارلي ادئر!
نه واختا قدر بله اولاجاق؟» ۷ سئزه گئروو ورنلر بئر گون مگر قَفلَتَن قئيام اتميه‌جکلر؟
اويانيب سئزي مگر قورخوتماياجاقلار؟
او واخت سئز، اونلار اوچون
تالان مالي کئمي اولاجاقسينيز. ۸ بئر چوخ مئلّتلري سويدوغونوز اوچون،
مئلّتلرئن بوتون صاغ قالانلاری سئزي سوياجاقلار.
چونکي سئز، ائنسان قاني تؤکوبسونوز؛
اؤلکه‌لره، شهرلره
اورادا ياشايان هر کَسه قدّارليق ادئبسئنئز. ۹ واي او آدامين حالينا کي،
اِوئني حارام قازانجلا دولدورور،
پئسلئيئن اَلئندن قاچماق اوچون
يوواسيني اوجا يرده قورور! ۱۰ سئز چوخ خالقلاري قيرماقلا
اؤز هموطنلرئنئزي روسواي ادئبسئنئز،
اؤز جانينيزين ضئدّئنه گوناه ادئرسئنئز! ۱۱ دووار داشلاري بله فرياد اده‌جک،
تاختا تئرلر اونو مونعَکئس اده‌جک! ۱۲ واي او آدامين حالينا کي، قان تؤکمکله شهر تئکئر،
حاقسيزليقلا کَند قورور. ۱۳ خالقلارين چکدئيي زحمتئنئن يانماسي،
مئلّتلرئن بوش يِره اؤزلرئني يورماسي
قوشونلار ربّئنئن ائشي مگر ديئل؟ ۱۴ چونکي سولار دهنزي نجه دولدورور،
دونيا دا ربّئن عئزّتئنئن مَعرئفَتي ائله اِله دولاجاق. ۱۵ واي او آدامين حالينا کي، قونشولارين چيلپاق بدنلرئنه تاماشا اتمک اوچون
شراب ائچدئرئب اونلاري مست ادئر،
ائچکئيه زَهرئمار قاتير! ۱۶ عئزّت عوضئنه خجالتله دولاجاقسينيز!
ائندي سئزئن واختينيزدير!
ائچئن و چيلپاقليغينيز گؤرونسون!
جزا جامي ربّئن صاغ اَلي ائله سئزه گلئر،
عئزّتئنئز روسواچيليغا دؤنه‌جک. ۱۷ لوبنانا اتدئيئنئز قدّارليق اؤز باشينيزا گله‌جک.
قيرديغينيز حيوانلار سئزي دهشته سالاجاق.
چونکي سئز قان تؤکوبسونوز؛
اؤلکه‌لره، شهرلره وَ اورادا ياشايان هر کَسه
قدّارليق ادئبسئنئز. ۱۸ صَنَتکارين اويدوغو بئر بوتون نه دَيَري وار؟
يالان اؤيره‌دن تئمثالين نه خِيري وار؟
بوتو دوزه‌لدن صَنَتکار،
دانيشا بئلمه‌ين بوتلر دوزلتمکله،
اؤز ائشئنه بِل باغلايير. ۱۹ واي او آدامين حالينا کي،
تاختايا «دئرئل»، دئلسئز داشا «اويان» ديئر!
بوت مگر يول گؤرسده بئلر؟
او، قيزيللا، گوموشله اؤرتولموشدور؛
ائچئنده حيات نفسي اصلا يوخدور. ۲۰ لاکئن رب اؤز موقدّس معبدئنده‌دئر.
قوي اونون حوضوروندا بوتون دونيا ساکئت اولسون!”

- HAB
- ←
- ۲
- →

© 2008 Bible Society of Azerbaijan