- 1KI
- ←
- ۲۰
- →

۲۰
بِن‌هَدَدئن سامئره‌يه هوجومو ۱ اَرام پادشاهي بِن‌هَدَد بوتون قوشونونو ييغدي. اونونلا بئرلئکده اوتوز ائکي پادشاه، آتلار و دؤيوش عارابالاري وار ائدي. بِن‌هَدَد گلئب سامئره‌ني موحاصئره‌يه آلدي و شهره هوجوم اتدي. ۲ او، شهره، ائسرايئل پادشاهي اَخابين يانينا قاصئدلر گؤندرئب ددي: ۳ “بِن‌هَدَد بله ديئر: «سنئن قيزيل-گوموشون منئمدئر، آروادلارينين و اؤولادلارينين لاپ گؤزَلي ده منئمدئر.»” ۴ ائسرايئل پادشاهي جاواب ورئب ددي: “آغام پادشاه سنئن ددئيئن کئمي اؤزوم و هر نه‌يئم وار، سنئندئر.” ۵ قاصئدلر گئنه گلئب ددئلر: “بِن‌هَدَد بله ديئر: «هر چند کي سنه ‹قيزيل- گوموشونو، آروادلاريني و اوغوللاريني منه ور› ديئب خبر گؤندردئم، ۶ آنجاق صاباح بو واخت آداملاريمي سنئن يانينا گؤندره‌جيم. اِوئني و اعيانلارينين سارايلاريني آختاراجاقلار و سنئن خوشونا گلن هر شيي گؤتوروب گتئره‌جکلر.»” ۷ ائسرايئل پادشاهي اؤلکه‌نئن بوتون آغساقّال‌لاريني چاغيريب ددي: “گؤرون بو آدام نجه پئسلئک آختارير. آروادلاريمي، اوغوللاريمي، قيزيل-گوموشومو مندن طلب اتدي، من اونا يوخ دِمه‌دئم.” ۸ بوتون آغساقّاللار و خالق اونا ددئلر: “قولاق آسما، راضي دا اولما.” ۹ او، بِن‌هَدَدئن قاصئدلرئنه ددي: “آغام پادشاها ديئن: «بو قولوندان اوّلجه ائسته‌دئيئن هر شيي وره‌رم، آنجاق بونو اده بئلمَيه‌جيم.»” قاصئدلر گدئب اونون سؤزونو چاتديرديلار. ۱۰ بِن‌هَدَد اونا خبر گؤندرئب ددي: “اگر سامئره تورپاغي منئم داليمجا گدن قوشونون اوووجلاريني دولدورماغا بس اتسه، قوي آللاهلار منه بله و بوندان بَتَرئني اتسئنلر.» ۱۱ ائسرايئل پادشاهي جاواب ورئب ددي: “ديئن، زئره‌هئني گِيمه‌دن اوّل يوخ، سويوناندان سونرا فَخر اتسئن.” ۱۲ بِن-هَدَد بو سؤزو اشئدنده، پادشاهلارلا بئرلئکده چارداقلاردا شراب ائچئردي. او، عسگرلرئنه ددي: “سيرايا دوزولون!” اونلار شهرئن موقابئلئنده سيرايا دوزولدولر.
اَخابين بن‌هَدَدي مغلوب اتمه‌سي ۱۳ بو واخت بئر پيغمبر ائسرايئل پادشاهي اَخابين يانينا گلئب ددي: “رب بله ديئر: «بوتون بو بؤيوک قوشونو گؤرورسن؟ باخ، بو گون اونلاري سنه تسلئم اده‌جيم و بئله‌جکسن کي، رب منم.»” ۱۴ اَخاب ددي: “کئمئن واسئطه‌سئله؟” او ددي: “رب بله ديئر: «وئلايت باشچيلارينين خئدمتئنده اولان ائگئدلرئن واسئطه‌سئله بونو اده‌جيم.»” او واخت اَخاب سوروشدو: “دؤيوشو کئم باشلاياجاق؟” او جاواب وردی: “سن.” ۱۵ سونرا اَخاب وئلايت باشچيلارينين ائگئدلرئني سيرايا دوزدو. اونلار ائکي يوز اوتوز ائکي نفر ائدئلر. اونلاردان سونرا اورادا اولان خالقين هاميسيني، حتّا بوتون ائسرايئل اؤولادلاريني سيرايا دوزدو؛ اونلار يدّي مئن نفر ائدئلر. ۱۶ اونلار گون اورتا اورادان چيخديلار. بِن‌هَدَد و اونا کؤمک ادن اوتوز ائکي پادشاه چارداقلاردا ائچئب کِفلَنمئشدئلر. ۱۷ اَوّل وئلايت باشچيلارينين ائگئدلري چيخديلار. بِن‌هَدَدئن گؤندردئيي جاسوسلار اونا ددئلر: “سامئره‌دن آداملار چيخيب.” ۱۸ او ددي: “اگر صولح اوچون چيخيبلار، اونلاري دئري توتون، اگر دؤيوش اوچون چيخيبلار، گئنه اونلاري دئري توتون.” ۱۹ او واخت بو آداملار، يعني هم وئلايت باشچيلارينين ائگئدلري، هم ده اونلارين دالينجا گلن قوشون، آرتيق شهردن چيخميشدي. ۲۰ اونلاردان هر بئري قاباغيندا دوراني ووردو. اَراملي‌لار قاچديلار و ائسرايئللی‌لر اونلاري تعقئب اتدئلر. اَرام پادشاهي بِن‌هَدَد آت اوستونده آتلي‌لاري ائله بئرلئکده قاچيب قورتاردي. ۲۱ ائسرايئل پادشاهي اورادان چيخيب آتلارا و دؤيوش عارابالارينا هوجوم اتدي و اَراملي‌لاري بؤيوک بئر شکئلده قيلينجدان کچئرتدي.
اَراملي‌لارين ائکئنجي هوجومو ۲۲ همئن پيغمبر ائسرايئل پادشاهينين يانينا گلئب اونا ددي: “گت اؤزونو مؤحکملَندئر، گؤر کي، نه اتمه‌لي‌سن. چونکي باهار گلنده اَرام پادشاهي گئنه سنئن اوستونه گله‌جک.” ۲۳ اَرام پادشاهينين اعيانلاري اونا ديئردئلر: “ائسرايئللی‌لرئن آللاهي، داغلار آللاهلاري‌دير، بونا گؤره ده بئزدن داها قووّتلي ائدئلر. اونلارلا هامار بؤلگه‌ده ووروشساق، حتمن اونلاردان قووّتلي اولاجاغيق. ۲۴ بله ات: پادشاهلارين هر بئرئني وظئفه‌سئندن گؤتور و اونلارين يرئنه والئلر تعيئن ات. ۲۵ سن ده آت يرئنه آت، عارابا يرئنه عارابا قويوب ائتئردئيئن قوشون کئمي اؤزون اوچون بئر قوشون دوزلت کي، بئز اونلارين ضئدّئنه هامار بؤلگه‌ده ووروشاق. حتمن بئز اونلاردان داها قووّتلي اولاجاغيق.” بِن‌هَدَد اونلارين سؤزونه قولاق آسدي و بله اتدي. ۲۶ باهار گلنده بِن‌هَدَد اَراملي‌لاري ييغدي و ائسرايئللی‌لرله ووروشماق اوچون اَفِقه طرف گتدي. ۲۷ ائسرايئل اؤولادلاري دا ييغيلديلار، آذوقه حاضيرلاديلار و اونلارين پئشوازينا گتدئلر. ائسرايئل اؤولادلاري اونلارين قاباغيندا ائکي کئچئک کچي سوروسو کئمي اوردوگاه قوردولار، لاکئن اَراملي‌لار اؤلکه‌ني دولدوردولار. ۲۸ بئر تاري آدامي ائسرايئل پادشاهينين يانينا گلئب ددي: “رب بله ديئر: «اَراملي‌لار ديئرلر کي، ‹رب داغلار تاريسيدير، اووالار تاريسي ديئل.› بونا گؤره ده من بو بؤيوک قوشونو سنه تسلئم اده‌جيم و بئله‌جکسئنئز کي، رب منم.»” ۲۹ اونلار بئربئرلرئنئن قاباغيندا يدّي گون اوردوگاهدا قالديلار. يدّئنجی گون دؤيوش باشلاندي. ائسرايئل اؤولادلاري بئر گونده اَراملي‌لارين پئيادا قوشونوندان يوز مئن نفري قيرديلار. ۳۰ اونلارين قالانلاري اَفِقه، شهرئن ائچئنه قاچديلار. شهرئن دوواري قالان ائيئرمي يدّي مئن نفرئن اوستونه ييخيلدي. بِن‌هَدَد شهره قاچيب ائچَري بئر اوتاغا گئردي. ۳۱ اعيانلاري اونا ددئلر: “بئز اشئتمئشئک کي، ائسرايئل پادشاهلاري مرحمتلي پادشاهلارميش. گلئن بِللرئمئزه چول، باشلاريميزا ائپ ساريياق و ائسرايئل پادشاهينين يانينا گِدَک. بلکه او سني صاغ بوراخار.” ۳۲ اونلار بِل‌لرئنه چول، باشلارينا ائپ باغلاديلار و گلئب ائسرايئل پادشاهينا ددئلر: “قولون بِن‌هَدَد ديئر: «يالواريرام، منی صاغ بوراخ.»” ائسرايئل پادشاهي ددي: “مگر او حله ده صاغدير؟ او منئم قارداشيمدير.” ۳۳ بو آداملار بئر علامت گؤزله‌يئردئلر، پادشاهين سؤزونو ياخشي علامت ساييب جَلد ددئلر: “بِن‌هَدَد سنئن قارداشيندير.” او ددي: “گدئن، اونو گتئرئن.” بِن‌هَدَد اونون يانينا گلدي و او، بِن‌هَدَدي اؤز دؤيوش آراباسينا مئندئردي. ۳۴ بِن‌هَدَد اونا ددي: «منئم آتامين سنئن آتاندان آلديغي شهرلري گری قايتاريرام. آتامين سامئره‌ده دوزلتدئيي کئمي، سن ده دَمَشقده اؤزون اوچون بازارلار دوزَلدَرسن.” اَخاب ددي: “بو عهدله سني صاغ بوراخارام.” بلجه بِن‌هَدَدله عهد باغلاييب اونو آزاد بوراخدي.
ائسرايئل پادشاهي و پيغمبر ۳۵ پيغمبرلردن اولان بئر نفر ربّئن سؤزو ائله اؤز يولداشينا ددي: “خاهئش ادئرم منی وور.” لاکئن او آدام اونو وورماق ائستَمه‌دي. ۳۶ او واخت پيغمبر او آداما ددي: “ائندي کي، سن ربّئن سؤزونه قولاق آسمادين، باخ، منئم يانيمدان آيريلديقدا بئر شئر سني اؤلدوره‌جک.” پيغمبرئن يانيندان آيريلديقدا بئر شئر اونا راست گلئب اونو اؤلدوردو. ۳۷ پيغمبر آيري بئر آدام تاپيب اونا ددي: “خاهئش ادئرم، منی وور.” او آدام پيغمبري ووروب يارالادي. ۳۸ پيغمبر گتدي و گؤزلرئني بئر اؤرتوکله اؤرتوب قئيافه‌سئني دَيئشدي و پادشاهين يولو اوستونده داياندي. ۳۹ پادشاه کچنده اونو سَسله‌يئب ددي: “بو قولون دؤيوشون اورتاسينا گئرمئشدي. باخ، بئر آدام کنارا چکئلدي و منئم يانيما بئر نفر گتئرئب ددي: «بو آدامي گود. اگر آرادان چيخسا، عوضئنده يا جا‌نيني وره‌جکسن يا دا بئر تالانت گوموش.» ۴۰ بو قولون اورادا-بورادا مشغول اولارکن او، يانيمدان قاچدي.” ائسرايئل پادشاهي بو آداما ددي: “حؤکمون اِله ده اولمالي‌دير، اؤزون قرار ورئبسن.” ۴۱ او جَلد گؤزلرئندن اؤرتويو گؤتوردو. ائسرايئل پادشاهي اونون پيغمبرلردن بئري اولدوغونو گؤردو. ۴۲ او، ائسرايئل پادشاهينا ددي: “رب بله ديئر: «منئم اؤلومه لعنت اتدئيئم آدامي، سن اَلدن بوراخدين. بونا گؤره ده اونون يرئنه سن اؤله‌جکسن و اونون خالقينين باشينا گله‌جک ائشلر، سنئن خالقينين باشينا گله‌جک.»” ۴۳ ائسرايئل پادشاهي قاشقاباقلي و قضبلي سامئره‌ده اولان سارايينا گلدي.

- 1KI
- ←
- ۲۰
- →

© 2008 Bible Society of Azerbaijan