- 1CH
- ←
- ۱۶
- →

۱۶
۱ تارينين سانديغيني گتئرئب اونو او چاديرين اورتاسينا قويدولار کي، داوود اونون اوچون قورموشدو. تارينين حوضوروندا يانديرما و باريش قوربانلاري تقدئم اتدئلر. ۲ داوود يانديرما و باريش قوربانلاريني تقدئم ادئب قورتاراندان سونرا ربّئن آدي ائله خالقا برکت وردی. ۳ او بوتون ائسرايئللی‌لره، کئشئلرئن و آروادلارين هر بئرئنه بئر کؤمبه چؤرک، خورما لاواشاسي و کئشمئش لاواشاسي پايلادي. ۴ داوود لاوئلردن بعضئلرئني بو خئدمته قويدو کي، ربّئن سانديغي قاباغيندا خئدمت اتسئنلر، ائسرايئلئن تاريسي ربّی چاغيريب اونا شوکور و حمد اتسئنلر: ۵ باشچي آساف، اونون کؤمکچئسي زِکَريا، سونرا يِعي‌اِل، شِمئراموت، يِخي‌اِل، مَتّئتيا، اِلئآب، بِنايا، عوبِد اِدوم و يِعي‌اِل، موسئقي آلَتلري ائله، چنگلر و طنبورلارلا. آساف دا سئنجلري چاليردي، ۶ کاهئن اولان بِنايا و يَخزي‌اِل تارينين عهد سانديغي قاباغيندا دائم کَره‌نايلار چاليرديلار. ۷ او گون داوود ائلک دفه اولاراق آسافلا قوحوملاريني ربّه شوکور اتمک خئدمتئنه قويدو.
تارييا وقف اولونان مزمور
(مزمور ۹۶: ۱- ۱۳؛ ۱۰۵: ۱- ۱۵؛ ۱۰۶: ۱وَ ۴۷- ۴۸) ۸ “ربّه شوکور ادئن، اونون آديني چاغيرين،
عمل‌لرئني خالقلار آراسيندا اعلان ادئن! ۹ اونا اوخويون، اونا حمدلر اوخويون؛
بوتون عجايئب ائشلرئني بيان ادئن! ۱۰ اونون موقدّس آدينا جلال اولسون،
قوي ربّی آختارانلارين اوره‌يي سِوئنسئن! ۱۱ رَبّي، اونون قووّتئني آختارين،
همئشه اونون حوضورونو آختارين. ۱۲ اونون اتدئيي عجايئب ائشلرئني،
مؤجوزه‌لري، دئلئندن چيخان حؤکملري خاطيرلايين، ۱۳ ای اونون قولو ائسرايئل نسلي،
ای يعقوب اؤولادلاري، ای اونون سِچدئکلري! ۱۴ تاريميز رب اودور،
حؤکملري بوتون ير اوستونده‌دئر. ۱۵ اونون عهدئني همئشه خاطيرلايين،
مئن نسئله امر اتدئيي سؤزو، ۱۶ ائبراهئمله باغلاديغي عهدي،
ائسحاقا ائچدئيي آنديني. ۱۷ بونو قايدا کئمي يعقوب اوچون ده تصدئق اتدي،
ائسرايئله ابدی بئر عهد کئمي. ۱۸ ددي: «کَنَعان تورپاغيني اؤولادلارين پايينا دوشَن مئراث کئمي سنه وره‌جيم.» ۱۹ او زامان کي، اونلار ساييجا آز ائدئلر،
چوخ آز، هم ده اؤلکه‌ده قرئب، ۲۰ اؤلکه‌دن-اؤلکه‌يه،
مملکتدن-مملکته کؤچوردولر. ۲۱ رب هچ کئمي قويمادي کي، اونلارا عذاب ورسئن،
اونلارا گؤره پادشاهلاري تَنبِه اتدي. ۲۲ ددي: «مسح اتدئکلرئمه دَيمه‌يئن،
پيغمبرلرئمه زئيان يتئرمه‌يئن.» ۲۳ ای بوتون دونيا، ربّه اوخويون،
اونون نئجاتيني گوندن-گونه موژده ورئن. ۲۴ اِحتئشاميني مئلّتلر آراسيندا،
عجايئب ائشلرئني بوتون خالقلارا اعلان ادئن! ۲۵ چونکي رب عظمتلي‌دئر، بول حمده لايئقدئر،
او بوتون آللاهلاردان داها هيبتلي‌دئر. ۲۶ بوتون اؤزگه خالقلارين آللاهلاري بوتلردئر،
لاکئن گؤيلري يارادان ربدئر. ۲۷ احتئشام و عظمت اونون حوضوروندادير،
قودرتله سِوئنج اونون يرئنده‌دئر. ۲۸ ای خالقلارين طايفالاري، ربّی وصف ادئن،
احتئشامي، قودرتي ربّه ورئن، ۲۹ آدينا لايئق احتئشامي ربّه ورئن،
تقدئم گتئرئن، حوضورونا گلئن.
موقدّسلئيئن شؤوکتئنده ربّه پرستئش ادئن. ۳۰ ای بوتون دونيا، اونون حوضوروندا لرزه‌يه گلئن!
دوغرودان دا دونيا مؤحکم قورولوب، لرزه‌يه دوشمَز. ۳۱ قوي گؤيلر سِوئنسئن، قوي ير اوزو شادليق اتسئن!
قوي مئلّتلر آراسيندا دسئنلر:
«رب حؤکمرانليق ادئر.» ۳۲ قوي دهنز و بوتون اوندا اولانلار گورله‌سئن،
چؤللر و بوتون اوندا اولانلار فَرَحلَنسئن، ۳۳ او واخت مِشه‌ده‌کي آغاجلار،
ربّئن حوضوروندا شادليق نغمه‌سي اوخوياجاقلار!
چونکي او، دونيانين حؤکمونو ورمک اوچون گلئر. ۳۴ ربّه شوکور ادئن، اونا گؤره کي ياخشي‌دير،
چونکي محبّتي ابدي‌دئر. ۳۵ ديئن: «ای نئجاتيميزين تاريسي، بئزي قورتار،
بئزي مئلّتلرئن آراسيندان بئر يره ييغ و آزاد ات کي،
موقدّس آدينا شوکور اِدَک،
فَخرله سنه حمد ورک.» ۳۶ موبارک اولسون ائسرايئلئن تاريسي رَب
اَزَلدن ابده‌جک!” او واخت بوتون خالق ددي: “آمئن.” و ربّه حَمد اتدئلر.
ربّئن عهد سانديغينين قاباغيندا و گئبعوندا خئدمت ادنلر ۳۷ بلجه داوود اورادا، ربّئن عهد سانديغينين قاباغيندا، آساف و اونون قوحوملاريني قويدو کي، هر گونون ائشئنه گؤره دائم خئدمت اتسئنلر؛ ۳۸ هم ده عوبِد اِدوم و اونون آلتميش سکّئز نفر قوحومو، يِدوتون اوغلو عوبِد اِدوم و خوساني قاپيچيليغا. ۳۹ او، گئبعوندا اولان پرستئشگاهدا، ربّئن خيمه‌سي قاباغيندا، کاهئن صادوقو و اونون کاهئن قوحوملاريني قويدو کي، ۴۰ ربّئن ائسرايئله امر اتدئيي قانوندا يازيلانلارين هاميسينا گؤره، دائم سحر و آخشام، ربّه يانديرما قوربانلاري اوچون دوزَلدئلَن قوربانگاهدا، اونا يانديرما قوربانلاري ورسئنلر. ۴۱ اونلارلا بئرلئکده هِيماني، يِدوتونو و آدلاري چکئلَن باشقا سچئلمئش آداملاري تعيئن اتدي کي، ربّه شوکور اتسئنلر، چونکي اونون محبّتي ابدي‌دئر. ۴۲ هِيمان، يِدوتون و همئن آداملارين اَلئنده کَره‌نايلار، سئنجلر و باشقا آلَتلر وار ائدي کي، تارييا نغمه چالسينلار. يِدوتونون اوغوللاري دا قاپيچي اولدولار. ۴۳ سونرا بوتون خالق آيريلدي و هر کس اؤز اِوئنه گتدي. داوود دا گری قاييتدي کي، اؤز اِو اهلئنه برکت ورسئن.

- 1CH
- ←
- ۱۶
- →

© 2008 Bible Society of Azerbaijan