- PSA
- ←
- ۲۳
- →

۲۳
۱ رب منئم چوبانيمدير،
هچ بئر شيه مؤحتاج اولمارام. ۲ او مني ياشيل اوتلاقلاردا ياتيردير،
آرام سولار قيراغيندا گزدئرئر، ۳ جانيمي تزه‌له‌يئر،
اؤز آدي اوچون مني صالحلئک يوللاريندا هئدايت ادئر، ۴ ظولمت دره‌سئنده گزسم بله،
شردن قورخوم يوخدور،
چونکي سن يانيمداسان.
سنئن دَيَنکئن، سنئن ال آغاجين منه اورک ورئر. ۵ دوشمنلرئمئن قاباغيندا منئم اوچون سوفره آچيرسان،
باشيمي ياغلا عطئرله‌يئرسن،
منئم کاسام دولوب داشير. ۶ يقئن عؤمرومون بوتون گونلرئنده،
ياخشيليق و محبّت داليمجا گله‌جک،
و ربّئن اوئنده عؤمور بويو ساکئن اولاجاغام.

- PSA
- ←
- ۲۳
- →

© 2008 Bible Society of Azerbaijan