- PRO
- ←
- ۱۹
- →

۱۹
۱ کاماللا گزن يوخسول،
اَيري دانيشان آخماقدان ياخشي‌دير. ۲ معرئفتسئزلئک ائنسان اوچون ياخشي ديئل،
آياقلاري ائله تله‌سن آدام دا يولوندان چيخار. ۳ ائنسانين سفه‌لئيي اونون يولونو آلت-اوست ادر،
اوره‌يي ربّه قيزار. ۴ مال-دؤولت دوستلاري آرتيرار،
لاکئن کاسيب آدامين دوستو اونو بوراخار. ۵ يالانچي شاهئد جزاسيز قالماز،
يالانلار دئين آدام خئلاص اولماز. ۶ سخاوتلي آدامين ائلتئفاطيني قازانماغا چوخ آدام چاليشار،
هدئيّه‌لر باغيشلايان آداما هر کس دوست اولار. ۷ يوخسول آداملارين بوتون قارداشلاري اوندان نئفرت ادر؛
گؤر دوستلاري اوندان نه قدر چوخ اوزاقلاشار!
يالوارا-يالوارا داللارينجا گتسه ده، ياخينينا گلمزلر. ۸ معرئفت قازانان اؤز جانيني سِوَر؛
فراست ساخلايان ياخشيليق تاپار. ۹ يالانچي شاهئد جزاسيز قالماز،
يالان دئين آدام دا هلاک اولار. ۱۰ آخماغا دبدبده‌لي ياشاماق ياراشماز،
قولون ريئسلره آغاليق اتمه‌سي نه قدر آز ياراشاجاق! ۱۱ ائنسانين عاغيلي اونون حئدّتئني گِجئکدئرَر،
اؤزگه‌نئن خاطاسيني نظره آلماماق اونا شرف گتئرر. ۱۲ پادشاهين قضبي شئر نعره‌سئنه بنزر،
لاکئن ريضاسي اوت اوستونه دوشن شحه بنزر. ۱۳ آخماق اوغول، آتاسينا بلا اولار،
آروادين ديئشمه‌لري دايانمادان دامان سو دامّاسي کئمي‌دئر. ۱۴ اِو و مال-دؤولت آتالار مئراثي‌دير،
آمّا عاغيلّي آرواد ربدندئر. ۱۵ تنبل‌لئک ائنسانا درئن يوخو گتئرر،
آوارا آدام آجليق چکر. ۱۶ امري يرئنه يتئرن جانيني حئفظ ادر،
لاکئن يوللارينين قيدئنه قالمايان آدام اؤلر. ۱۷ کاسيبا سخاوتلي اولان آدام ربّه بورج ورئر،
رب اونا عوضئني وره‌جکدئر. ۱۸ اومئد وار ائکن اوغلونا تربئيه ور،
اؤلومونه باعئث اولما. ۱۹ قضبده ائفراط ادن آدام تنبه اولار؛
اونو قورتاراسان بله، گئنه ده داوام ادر. ۲۰ نصئحته قولاق آس، تربئيه‌ني قبول ات،
بونون نتئجه‌سئنده حئکمتلي اولارسان. ۲۱ آدامين اوره‌يئنده چوخ فئکئرلر اولار،
لاکئن برقرار دوران ربّئن نئيّتي‌دئر. ۲۲ ائنسانين زئنتي اونون شفقتي‌دئر،
يوخسول اولماق دا يالانچي اولماقدان ياخشي‌دير. ۲۳ ربدن قورخماق ائنساني حياتا آپارار،
او، توخ ياتار؛
پئسلئک اونا ياخين گلمز. ۲۴ تنبل آدام الئني قابا باتيرار،
لاکئن اونو آغزينا گري گتئرمه‌يي بله ائسته‌مز. ۲۵ رئشخند ادن آدامي دؤي، جاهئل آدام شوعورلو اولار،
فهئم آدامي دانلا، معرئفتي قازانار. ۲۶ آتاسيني سويان و آناسيني قووان آدام،
خجالت و روسوايچيليق گتئرن اوغولدور. ۲۷ اگر معرئفت سؤزلرئندن آزماغي ائسته‌يئرسن، اوغلوم،
تربئيه‌ني اشئتمه‌يي بوراخ. ۲۸ دَيَرسئز شاهئد عدالته رئشخند ادر،
شر آداملارين آغزي شر تيخار. ۲۹ رئشخند ادنلر اوچون موحاکئمه،
آخماقلارين کوره‌يي اوچون کؤتک حاضيرلانار.

- PRO
- ←
- ۱۹
- →

© 2008 Bible Society of Azerbaijan