- JER
- ←
- ۱۶
- →

۱۶
اِرِميانين حياتي تارينين جزاسيندان بئر تصوئر ۱ منه ربّئن بو سؤزو نازئل اولدو: ۲ “اؤزونه آرواد آلما، بو يرده اوغوللارين و قيزلارين اولماسين. ۳ چونکي بو يرده دوغولان اوغوللار و قيزلار اوچون، اونلاري دوغان آنالار و اونلاري عمله گتئرن آتالار اوچون رب بله ديئر: ۴ «اونلار اؤلومجول ناخوشلوقلاردان اؤله‌جکلر. اونلار اوچون ياس توتولماياجاق، باسديريلماياجاقلار، تورپاغين اوستونده پِيئن کئمي اولاجاقلار. قيلينج و آجليقلا قيريليب تؤکوله‌جکلر. جسدلري ده گؤيده‌کي قوشلارا و يرده‌کي حيوانلارا يِم اولاجاق.» ۵ چونکي رب بله ديئر: «ياس اِوئنه گئرمه، آغلاماق اوچون گتمه، باش‌صاغليغي دا ورمه، چونکي بو خالقين آراسيندان صولحومو، محبّتئمي و مرحمتئمي گؤتورموشم.» رب بله بويورور. ۶ «بو اؤلکه‌ده بؤيوکلر ده، کئچئکلر ده اؤله‌جکلر، قبئره قويولماياجاقلار، آداملار اونلار اوچون ياس توتماياجاقلار، اونلار اوچون هچ کس اؤزونو يارالاييب ساچلاريني قيرخماياجاق. ۷ هچ کس اؤلولردن اؤتري ياس توتانا يمک ورميه‌جک کي، اونا تسلّي ورسئن. هچ کس ده اونلارا تسلّی اوچون بئر کاسا سو ائچئرتميه‌جک، حتّا آناسينا يا دا آتاسينا گؤره. ۸ ضئيافت کچئرئلَن بئر اِوه گئرمه و اونلارلا اوتوراراق يِيئب-ائچمه.» ۹ چونکي ائسرايئلئن تاريسي اولان قوشونلار ربّی بله ديئر: «باخ، بو يرده، سئزئن گونلرئنئزده، گؤزلرئنئزئن قاباغيندا، شادليق و سِوئنج سَسئنه، بَي-گلئن سَسئنه آخير قوياجاغام.» ۱۰ بوتون بو سؤزلري خالقا بئلدئرَنده، اگر سندن سوروشسالار: «نه اوچون رب ضئدّئمئزه بله بئر بؤيوک بلا اعلان ادئب؟ تقصئرئمئز نه‌دئر؟ تاريميز ربّه نه گوناه اتمئشئک؟» ۱۱ او واخت اونلارا بله دِه: «اونا گؤره کي، سئزئن آتالارينيز منی ترک اتدئلر.» رب بويورور. «آيري آللاهلارين دالينجا گتدئلر، اونلارا قوللوق و سجده اتدئلر، منی ترک ادئب قانونوما عمل اتمه‌دئلر. ۱۲ لاکئن سئز آتالارينيزدان دا آرتيق پئسلئک ادئبسئنئز. گؤرون نجه هر کس منه قولاق آسماياراق اؤز پئس اوره‌يئنئن عئنادي ائله رفتار ادئر. ۱۳ بونا گؤره ده سئزي بو اؤلکه‌دن اِله بئر اؤلکه‌يه آتاجاغام کي، نه آتالارينيز تاني‌ييب نه ده سئز اؤزونوز. اورادا گجه- گوندوز باشقا آللاهلارا قوللوق اده‌جکسئنئز، چونکي سئزه اصلا لوطف اتميه‌جيم.»” ۱۴ بونا گؤره ده، رب بويورور: “گونلر گله‌جک کي، ائنسانلار آرتيق دِميه‌جکلر: «آند اولسون او ربّئن وارليغينا کی، ائسرايئل اؤولادلاريني مئصئر تورپاغيندان چيخارتدي.» ۱۵ آمّا دئيه‌جکلر: «آند اولسون او ربّئن وارليغينا کی، ائسرايئل اؤولادلاريني شئمال اؤلکه‌سئندن و قوودوغو بوتون باشقا اؤلکه‌لردن چيخارتدي.» چونکي اونلاري آتالارينا وردئيئم تورپاغا قايتاراجاغام.” ۱۶ رب بويورور: “آمّا ائندي من چوخلو باليقچي گؤنده‌ره‌جيم و اونلاري توتاجاقلار. اوندان سونرا من چوخلو شئکارچي گؤنده‌ره‌جيم، هر داغ و تپه اوستوندن، قايا اويوقلاريندان اونلاري شئکار اده‌جکلر. ۱۷ گؤزلرئم اونلارين بوتون يوللاريني ائزله‌يئر. اونلار مندن گئزلَنه بئلمزلر، تقصئرلري ده منئم نظرئمدن قاچا بئلمز. ۱۸ تقصئرلرئنئن و گوناهلارينين عوضئنه اونلارا ائکي‌قات جزا وره‌جيم. چونکي ائيرنج بوتلرئنئن جسدلري ائله اؤلکه‌مي نجئسله‌يئبلر، مولکومو ائيرنجلري ائله دولدوروبلار.” ۱۹ يارب، قووّتئم و قالام،
سيخينتي گونونده سيغيناجاغيم!
مئلّتلر دونيانين اوجقارلاريندان سنئن يانينا گلئب دئيه‌جکلر:
“آتالاريميز ساختا و پوچ بوتلره،
هچ بئر فايدا گؤرمه‌دئکلري شيلره وارئث اولدولار. ۲۰ آدام دا اؤزونه مگر آللاه دوزه‌لدر؟
آخي اونلار تاري ديئل. ۲۱ بونا گؤره ده اونلارا گؤرسده‌جيم،
بو دفه اونلارا قووّت و قودرتئمي تانيتديراجاغام.
او واخت بئله‌جکلر کي، آديم ربدئر.

- JER
- ←
- ۱۶
- →

© 2008 Bible Society of Azerbaijan