- ISA
- ←
- ۵۱
- →

۵۱
اورشلئمه تسلّي‌ورئجي سؤزلر ۱
ای صالحلئيي آختارانلار، ربّی آختارانلار،
منی اِشئدئن!
يونولدوغونوز قايايا،
چيخاريلديغينيز چوخورون درئنلئيئنه باخين. ۲ آتانيز ائبراهئمه، دردله سئزي دوغان سارايا باخين!
چاغيرديغيمدا تَک بئر کئشي ائدي او،
سونرا اونا برکت وردئم، نسلئني آرتيرديم. ۳ دوغرودان دا رب صحيونا تسلّی وره‌جک
اونون بوتون خاراباليقلارينا تسلّی وره‌جک.
صحرالاريني عَدنه، چؤل‌لرئني ربّئن باغينا دؤندره‌جک.
اورادا سِوئنج و شادليق تاپيلاجاق،
شوکورلر، نغمه‌لر اوخوناجاق. ۴ ای منئم خالقيم، منه قولاق آسين،
ای منئم مئلّتئم، منی اِشئدئن!
چونکي قانون مندن چيخاجاق،
عدالتئمي نور کئمي خالقلارا احسان اده‌جيم. ۵ صالحلئيئم ياخيندير، قورتولوشوم گلئر،
منئم قولوم خالقلاري موحاکئمه اده‌جک.
ساحئل‌نشئن خالقلار منی گؤزلَيه‌جکلر،
منئم قولوما تَوَقّعله اومئد باغلاياجاقلار. ۶ باشينيزي قالديريب گؤيلره نظر سالين،
سونرا آشاغي‌يا، يِر اوزونه باخين.
چونکي گؤيلر توستو کئمي داغيلاجاق،
ير اوزو پالتار کئمي کؤهنَله‌جک.
يِر اوزونون ساکئنلري مئلچک کئمي قيريلاجاقلار.
لاکئن منئم خئلاصيم همئشه‌لئک اولاجاق،
صالحلئيئمئن آخيري اولماياجاق. ۷ ای صالحلئکدن خبردار اولانلار،
قانونومو قلبلرئنده ساخلايان خالق،
منه قولاق آسين!
آداملارين مزمّتئندن قورخمايين،
اونلارين سؤيوشلرئندن دهشته دوشمه‌يئن. ۸ چونکي گووه اونلاري پالتار کئمي يئيه‌جک،
قورد اونلاري يون کئمي يئيه‌جک.
لاکئن منئم صالحلئيئم همئشه‌لئک اولاجاق،
قورتولوشوم نسئل‌لر بويو دوراجاقدير. ۹ اويان، اويان، گوجلَن، ای ربّئن قولو!
قدئم زامانلارداکي کئمي اويان،
اوّلکي نسئللرئن واختيندا اولدوغو کئمی!
سن رَهَبي
پارچا-پارچا اتمه‌دئن مگر؟
سو اژداهاسيني تئکه-تئکه اتمه‌دئن مگر؟ ۱۰ دهنزي، درئن سولاري قورودان سن ديئلدئن مگر؟
ساتين آلينان خالقين کِچمه‌سئندن اؤتری
دهنزئن درئنلئکلرئني يولا چِوئرَن سن ديئلدئن مگر؟ ۱۱ ربّئن ساتين آلينميش آداملاري قاييداجاق،
سِوئنجله نغمه اوخوياراق صحيونا گله‌جک.
باشلاريندا ابدی شادليق اولاجاق،
اونلار سِوئنج و شَنلئک تاپاجاقلار،
کدر و قم-قوصّه يوخ اولاجاق. ۱۲ رب ديئر: “سئزه تسلّی ورن منم، بلی منم.
سئز کئمسئنئز کي، فاني ائنساندان قورخورسونوز؟
اوت کئمي سولان بشر اوغلوندان؟ ۱۳ سئزي يارادان، گؤيلري سَرَن،
دونيانين پايالاريني قويان ربّی نجه ياددان چيخارديبسينيز کي،
ظالئمئن قضبئندن بوتون گون دايانمادان قورخورسونوز،
او ظالئم کي، اؤزونو سئزي محو اتمک اوچون حاضيرلايير؟
بس هاني ظالئمئن قضبي؟ ۱۴ ذلئل‌لر تزلئکله آزاد اولاجاقلار، سئاهچالدا اؤلمَيه‌جکلر، چؤرکلري ده اَسکئک اولماياجاق. ۱۵ چونکي تارينيز رب منم. دهنزي گور شپه‌لرله چالخالايان منم. اونون آدي قوشونلار ربّي‌دئر. ۱۶ من سؤزلرئمي سنئن آغزينا قويموشام و اَلئمئن کؤلگه‌سئنده سني گئزلَتمئشم کي، گؤيلري قوروم، دونيانين پايالاريني قويوم، و صحيونا «خالقيم سنسن» دِيئم.”
اورشلئمئن عذابينين آخيري ۱۷ دور آياغا، دور آياغا، قالخ، ای اورشلئم!
ای سن کي ربّئن اَلئندن قضب پئياله‌سئني آليب ائچدئن.
کِفلي‌لئک کاساسيني آخيرا قدر بوشالتدين. ۱۸ دوغدوغون بوتون اوغوللاردان سنه يول گؤرسه‌دن اولمادي،
بؤيوتدويون بوتون اوغوللاردان سنه داياق اولان اولمادي. ۱۹ بو ائکي بلا سنئن باشينا گلئب؛
سنه کئم ياس توتاجاق؟
هلاکت، داغينتي، قيتليق و قيلينج!
سنه نجه تسلّی ورئم؟ ۲۰ اؤولادلارين طاقتدن دوشوب،
ربّئن قضبي، تارينين مزمّتي اوستلرئنده‌دئر.
اونلار تله‌يه دوشموش بئر غزال کئمي
چاره‌سئز هر کوچه باشيندا اوزانيب. ۲۱ بونا گؤره ده، ای ذلئل اولموش اورشلئم،
ای شرابسيز مست، بونو اشئت! ۲۲ پروردئگارين رب،
اؤز خالقيني مودافئعه ادن تارين بله ديئر:
“باخ، کِفلئلئک پئياله‌سئني اَلئندن آلميشام.
قضبئمئن کاساسيندان آرتيق ائچميه‌جکسن. ۲۳ بو کاساني سنه ظولم ادنلرئن اَلئنه وره‌جيم.
اونلارين اَلئنه کي، سنه ديئبلر:
«يِره اوزان کي، اوستوندن کِچک.»
سن ده آرخاني يِر کئمي، يول کئمي ادئردئن کي، کچسئنلر.”

- ISA
- ←
- ۵۱
- →

© 2008 Bible Society of Azerbaijan