- MAT
- ←
- ۲۱
- →

۲۱
عئسا اورشلئمه گئرئر
(مرقوس 11:‏1-‏11، لوقا 19:‏28-‏40، يوحنّا 12:‏12-‏19) ۱ اونلار اورشلئمه ياخينلاشيب زيتون داغينين يانيندا اولان بيت فاجي‌يا گلن زامان، عئسا ائکي شاگئردئنه بو سؤزلري ديئب اونلاري گؤنده‌ردي: ۲ “قاباغينيزداکي کنده گدئن. گئردئکده باغلي بئر اششکله بئر سيپاني تاپاجاقسينيز. اونلاري آچيب منه گتئرئن. ۳ اگر کئمسه سئزه بئر شي دسه، دئيرسئنئز کي، ربّئن بونا احتئياجي وار، آنَن گري گؤنده‌ره​جک.” ۴ بو، اونون اوچون باش وردي کي، پيغمبر واسئطه​سئله ديئلن سؤز يرئنه يتئشسئن: ۵ “صحيون قيزينا ديئن،
باخ، پادشاهين سنئن يانينا گلئر؛
او حلئمدئر، اِششه‌يه مئنمئش،
سيپايا مئنمئش، اششه‌يئن بالاسينا مئنمئش.” ۶ شاگئردلر گدئب عئسانين اونلارا ددئيي کئمي اتدئلر. ۷ اششکله سيپاني گتئردئلر، پالتارلاريني اونلارين اوستونه قويدولار و عئسا اونلارين اوستونه مئندي. ۸ جاماعاتين چوخلاري پالتارلاريني يولا دؤشه​دئلر و اؤزگه​لر ده آغاجلارين بوداقلاريني کسئب يولا سردئلر. ۹ عئسانين قاباغيندا گدن و دالينجا گلن جاماعات قيشقيريرديلار: “هوسانّا ، داوودون اوغلونا! ربّئن آديندا گلن موبارک اولسون! لاپ اوجالاردا هوسانّا!” ۱۰ عئسانين اورشلئمه گئردئيي زامان، بوتون شهر جوشا گلئب سوروشدو: “بو کئمدئر؟” ۱۱ جاماعات ديئردئ: “بو جلئلئن ناصئره شهرئندن اولان عئسا پيغمبردئر.”
عئسا آليش-ورئش ادنلري معبددن قووور
(مرقوس 11:‏15-‏19، لوقا 19:‏45-‏48، يوحنّا 2:‏13-‏22) ۱۲ عئسا معبده گئردي و آليش-ورئش ادنلرئن هاميسيني اشئيه قوودو؛ صرّافلارين مئزلرئني و گؤيرچئن ساتانلارين کورسولرئني چوئردي. ۱۳ و اونلارا ددي: “يازيليب کي، «منئم اِوئمه دوعا اِوي ديئله​جک، آمّا سئز اونو اوغرولار يوواسينا دؤنده‌رئرسئنئز.»” ۱۴ معبدده کورلار و توپاللار اونون يانينا گلدئلر و عئسا اونلارا شفا وردي. ۱۵ لاکئن باش کاهئنلر و دئن عالئملري اونون عجايئب ائشلرئني و معبدده “هوسانّا، داوودون اوغلونا” باغيران اوشاقلاري گؤرن واخت، قضبله‌نئب ددئلر: ۱۶ “بونلارين نه ددئکلرئني اشئدئرسن؟” عئسا ددي: “بلي، مگر هچ اوخوماييبسينيز کي،
«اوشاقلارين و سود اَمَنلرئن آغزيندان حمد تؤکدوردون؟!»” ۱۷ و اونلاري قويوب شهردن کنارا، بيت عنيايا گتدي و گجه​ني اورادا قالدي.
ميوه​سئز انجئر آغاجي
(مرقوس 11:‏12-‏14، 20-‏24) ۱۸ سحر ارکن عئسا شهره قاييداندا آجيقدي. ۱۹ يول قيراغيندا بئر انجئر آغاجي گؤروب اونا ياخينلاشدي، آمّا اوندا يارپاقدان باشقا هچ بئر شي تاپمادي. او زامان اونا ددي: “قوي بوندان سونرا سندن هچ ميوه چيخماسين!” و انجئر آغاجي او آندا قورودو. ۲۰ شاگئردلري بونو گؤرن واخت، تعجّوب ادئب ددئلر: “انجئر آغاجي بئر آندا نجه قورودو؟!” ۲۱ عئسا اونلارا جاواب ورئب ددي: “دوغروسونو سئزه ديئرم: اگر ائمانينيز اولوب شوبهه اتميه​سئنئز، نه ائنکي انجئر آغاجينا ادئله‌ني اده بئلرسئنئز، بو داغا دئيه​سئنئز ده کي، «قالخ، دهنزه آتيل»، اولاجاقدير. ۲۲ اگر ائمان اده​سئنئز، دوعادا نه ائستيه​سئنئز، آلاجاقسينيز.”
عئسانين ائقتئداري
(مرقوس 11:‏27-‏33، لوقا 20:‏1-‏8) ۲۳ عئسا معبده گئرئب اورادا تعلئم ورئردي کي، باش کاهئنلر و خالقين آغساقّاللاري اونون يانينا گلئب ددئلر: “بو ائشلري نه ائقتئدارلا ادئرسن؟ و سنه بو ائقتئداري کئم ورئب؟” ۲۴ عئسا اونلارا جاواب ورئب ددي: “من ده سئزدن بئر سوآل سوروشاجاغام. اگر منه جاواب وره​سئنئز، او زامان من ده سئزه دئيه​جه‌يم کي، بو ائشلري کئمئن ائقتئداري​ائله گؤرورم. ۲۵ يحيانين تعمئدي هارادان ائدي؟ گؤيدن ائدي يوخسا ائنسانلاردان؟” اونلار آرالاريندا مصلحتله‌شئب ددئلر: “اگر «گؤيدن ائدي دسک»، دئيه​جک: «بس نه اوچون اونا ائمان گتئرمه‌دئنئز؟» ۲۶ آمّا اگر «ائنسانلاردان ائدي دسک»، جاماعاتدان قورخوروق، چونکي هامي يحياني بئر پيغمبر سايير.” ۲۷ اونا گؤره ده عئسايا بله جاواب وردئلر: “بئلمئرئک.” عئسا دا اونلارا ددي: “من ده سئزه دمئرم کي، بو ائشلري نه ائقتئدارلا گؤرورم.
ائکي اوغول مثلي ۲۸ بونا نجه دوشونورسونوز؟ بئر آدامين ائکي اوغلو وار ائدي. بئرئنجئسئنئن يانينا گدئب ددي: «اوغول، بو گون گت اوزوم باغيندا ائشله.» ۲۹ اوغول جاواب وردي: «ائسته‌مئرم.» لاکئن سونرا، پشمان اولوب گتدي. ۳۰ آدام ائکئنجئسئنئن يانينا دا گلئب همن سؤزو ددي. اوغول جاواب وردي: «گده‌رم، آغا.» آمّا گتمه‌دي. ۳۱ بو ائکئسئندن هانسي آتاسينين ائسته‌دئيئني يرئنه يتئردي؟” جاواب وردئلر: “بئرئنجئسي” عئسا اونلارا ددي: “دوغروسونو سئزه ديئرم: باج ييغانلار و فاحئشه​لر تارينين پادشاهليغينا سئزدن قاباق گئررلر. ۳۲ چونکي يحيا سئزه صالحلئک يولوندا گلدي، سئز اونا ائنانمادينيز. لاکئن باج ييغانلار و فاحئشه​لر ائنانديلار. بونو گؤرندن سونرا بله پشمان اولوب اونا ائنانمادينيز.
پئس باغبانلار مثلي
(مرقوس 12:‏1-‏12، لوقا 20:‏9-‏19) ۳۳ آيري بئر مثل اشئدئن: بئر مالئک وار ائدي کي، اوزوم باغي اکدي. باغين اطرافينا حاصار چکدي. اوزومو سيخماق اوچون ائچئنده بئر حوووض قازدي و بئر بورج تئکئب باغي باغبانلارا ائجاره​يه وردي و سفره چيخدي. ۳۴ محصول زاماني يتئشن واخت، باغبانلارين يانينا نؤکرلرئني گؤنده‌ردي کي، محصولو آلسينلار. ۳۵ آمّا باغبانلار نؤکرلري توتوب بئرئني دؤيدولر، بئرئني اؤلدوردولر، بئرئني ده داشا باسديلار. ۳۶ باغ صاحئبي بو دفه اوّلکئندن داها چوخ نؤکر گؤنده‌ردي. باغبانلار بونلارا دا اله اتدئلر. ۳۷ آخيردا باغ صاحئبي اونلارين يانينا اوغلونو گؤنده‌ردي و ديئردي کي، اوغلوما حؤرمت اِدَرلر. ۳۸ لاکئن باغبانلار، اوغولو گؤرن واخت، آرالاريندا ددئلر: «وارئث بودور؛ گلئن اونو اؤلدورک و مئراث بئزه قالسين.» ۳۹ و اوغولو توتدولار، باغدان اشئيه ساليب اؤلدوردولر. ۴۰ بلجه، باغين صاحئبي گلنده بو باغبانلارا نه اده​جک؟” ۴۱ اونلار عئسايا ددئلر: “بو خائنلري قورخولو بئر اؤلومه محکوم اده​جک، اوزوم باغيني دا اؤزگه باغبانلارا ائجاره​يه وره​جک کي، محصولو اونا اؤز واختيندا ورسئنلر.” ۴۲ عئسا اونلارا ددي: “مگر موقدّس يازيلاردا اوخوماييبسينيز کي:
«بنّالارين ردّ اتدئيي داش
کونجون باش داشي اولدو.
بو ربّئن ائشئدئر،
و گؤزوموزده حيرتلي گؤرونور.» ۴۳ بونا گؤره، سئزه ديئرم کي، تارينين پادشاهليغي سئزدن آلينيب اله بئر خالقا ورئله​جک کي، حاصئلي يتئشدئره بئلسئن. ۴۴ بو داشين اوستونه دوشن تئکه-تئکه اولاجاق، آمّا داش کئمئن اوستونه دوشسه، اونو اَزه​جکدئر.” ۴۵ باش کاهئنلر و فرئسئلر اونون مثل​لرئني اشئدن واخت، آنلاديلار کي، بو سؤزلري اونلارين حاقّيندا ديئر. ۴۶ اونو توتماغا قصد اتدئلر، لاکئن جاماعاتدان قورخدولار، چونکي اونلار عئساني پيغمبر حساب ادئردئلر.

- MAT
- ←
- ۲۱
- →

© 2008 Bible Society of Azerbaijan