- EXO
- ←
- ۸
- →

۸
ائکئنجي جزا: قورباغالار ۱ رب موسايا ددي: “فئرعونون يانينا گدئب اونا دِه: «رب بله ديئر: خالقيمي آزاد بوراخ کي، منه عئبادت اتسئن! ۲ اگر خالقيمي بوراخماقدان ائمتئناع اده‌سن، من سنئن بوتون تورپاغيني قورباغالارلا دولدوروب بلايا سالاجاغام. ۳ چاي، قورباغالارلا قايناشاجاق و اورادان چيخيب سنئن ساراييندا، ياتاق اوتاغيندا، ياتاغينين اوستونده گزه‌جکلر، اعيانلارينين، خالقينين اِولرئنه، تَندئرلرئنه و خمئر تَکنه‌لرئنه گئره‌جکلر. ۴ سنئن، خالقينين، و بوتون اعيانلارين اوستونه قورباغالار چيخاجاقلار.»” ۵ رب موسايا ددي: “هارونا بله دِه: «دَيَنکئني گؤتور و اَلئني چايلارين، آرخلارين و گؤلمَچه‌لرئن اوستونه اوزات. قوي مئصئر تورپاغي قورباغالارلا دولسون.»” ۶ هارون اَلئني مئصئر سولاري اوستونه اوزاتدي و اورادان قورباغالار چيخيب مئصئر تورپاغيني بورودولر. ۷ سِحربازلار دا اؤز سِحرلري ائله بله اتدئلر و مئصئر تورپاغينا قورباغالار يتئردئلر. ۸ فئرعون موساني و هاروني چاغيريب ددي: “ربّه يالوارين کي، قورباغالاری مندن و خالقيمدان رَدّ اتسئن، اوندا خالقي بوراخارام کي، ربّه قوربان تقدئم اتسئن.” ۹ موسا فئرعونا ددي: “دانيش، نه واخت سنئن، اعيانلارين و خالقين اوچون يالواريم کي، قورباغالار سندن و اِولرئندن يوخ اولسونلار و آنجاق چايدا قالسينلار؟” ۱۰ فئرعون ددي: “صاباح.” موسا ددي: “سن ددئيئن کئمي اولسون؛ بوندان بئله‌جکسن کي، تاريميز ربّه بَنزَر هچ تاري يوخدور! ۱۱ قورباغالار سندن، اِولرئندن، اعيانلاريندان و خالقيندان رَدّ اولوب آنجاق چايدا قالاجاقلار.” ۱۲ موسا و هارون فئرعونون يانيندان چيخديلار. موسا فئرعونون اوستونه گؤندردئيي قورباغالارا گؤره ربّه يالواردي. ۱۳ رب ده موسانين سؤزونه عمل اتدي. اِولرده، حيطلرده، زَمئلرده اولان قورباغالار اؤلدولر. ۱۴ اونلاري قالاق-قالاق ييغديلار و تورپاق قوخوماغا باشلادي. ۱۵ آنجاق فئرعون گؤرنده کي، وضعئيّت يونگوللَشئب، ربّئن ددئيي کئمي اوره‌يئني عئنادکار اتدي و اونلارا قولاق آسمادي.
اوچونجو جزا: ميغميغالار ۱۶ رب موسايا ددي: “هارونا بله دِه: «دَيَنَکئني اوزاديب يرئن توزونا وور کي، او بوتون مئصئر اؤلکه‌سئنده ميغميغالارا دؤنسون.» ۱۷ اونلار بله ده اتدئلر. هارون اَلئنده‌کي دَيَنَکئني اوزاديب يرئن توزونا ووردو و ائنسانلارين دا، حيوانلارين دا اوستونه ميغميغالار قوندو. بوتون مئصئر تورپاغيندا يرئن توزو ميغميغايا دؤندو. ۱۸ سِحربازلار دا ائسته‌دئلر کی، اؤز سِحرلري ائله ميغميغالار گتئرسئنلر. لاکئن بونو باجارماديلار. ائنسانلارين دا، حيوانلارين دا اوستونه ميغميغالار قوندو. ۱۹ سِحربازلار فئرعونا ددئلر: “بوندا تارينين اَلي وار”. لاکئن ربّئن ددئيي کئمي، فئرعونون اوره‌يي عئنادکار اولدو و فئرعون اونلارا قولاق آسمادي.
دؤردونجو جزا: چئبئنلر ۲۰ رب موسايا ددي: “سحر تزدن چيخ. او زامان کی، فئرعون سويا طرف گدئر، اونون موقابئلئنه گدئب بله دِه: «رب بله ديئر: خالقيمي آزاد بوراخ کي، منه عئبادت اتسئن! ۲۱ اگر اونلاري بوراخماقدان ائمتئناع اده‌سن، سنئن، اعيانلارينين و خالقينين اوستونه و اِولرئنئن ائچئنه چئبئن ييغينلاري گؤندره‌جيم. مئصئرلی‌لرئن اِولري، ياشاديقلاري تورپاق چئبئنلرله دولاجاق. ۲۲ لاکئن او گون خالقيمين ياشاديغي گوشِن وئلايتئني آييراجاغام کي، اورادا چئبئنلر اولماسين؛ بوندان بئله‌جکسن کي، بو اؤلکه‌ده رب منم. ۲۳ سنئن خالقينلا اؤز خالقيم آراسيندا فرق قوياجاغام. بو علامت صاباح اولاجاق.” ۲۴ رب بله ده اتدي. فئرعونون سارايينين، اعيانلارينين اِولرئني، بوتون مئصئر تورپاغيني، آغير چئبئن ييغيني باسدي. چئبئنلرئن الئندن اؤلکه وئران اولدو. ۲۵ فئرعون موساني و هاروني چاغيريب ددي: “گدئن، بو اؤلکه‌ده اؤز تارينيزا قوربان تقدئم ادئن.” ۲۶ لاکئن موسا ددي: “بله اتمک اولماز، چونکي بئزئم تاريميز ربّه قوربان کسمه‌يئمئز مئصئرلی‌لري ائيرَندئره‌جک. اگر مئصئرلی‌لرئن قاباغيندا بئز ائيرَندئرن قوربانلار کَسَک، مگر اونلار بئزي داشا باسمازلار؟ ۲۷ بئز ائسته‌يئرئک کي، صحرادا اوچ گون يول گدک و تاريميز ربّئن بئزه امر اتدئيي کئمي قوربان تقدئم ادک.” ۲۸ فئرعون ددي: “من سئزي آزاد بوراخيرام کي، صحرادا تارينيز ربّه قوربان گتئره‌سئنئز، آمّا چوخ اوزاغا گتمه‌‌يه‌جکسئنئز. منئم اوچون ده يالوارين.” ۲۹ موسا ددي: “باخ، من سنئن يانيندان گدئرم. ربّه يالواراجاغام کي، صاباح چئبئن ييغينلاري فئرعونو، اعيانلاريني و خالقيني ترک اتسئن؛ آمّا مبادا فئرعون، خالقي ربّه قوربان گتئرميه بوراخماماقلا گئنه ده بئزي آلداتسين.” ۳۰ موسا فئرعونون يانيندان گدئب ربّه يالواردي. ۳۱ رب موسانين سؤزونه عمل اتدي. فئرعونو، اعيانلاريني و خالقيني چئبئنلردن قورتاردي؛ بئري ده قالمادی. ۳۲ آمّا بو دفه ده فئرعون اوره‌يئني عئنادکار اتدي و خالقي آزاد بوراخمادي.

- EXO
- ←
- ۸
- →

© 2008 Bible Society of Azerbaijan