- ZEP
- ←
- ۳
- →

۳
اورشَلئمئن پئسلئيي ۱
عاصي، پوزغون، ظالئم شهرئن واي حالينا! ۲ سؤزه قولاق آسمير، عئبرت درسي آلمير.
ربّه بِل باغلامير، تاريسينا ياخينلاشمير. ۳ باشچيلاري اونون ائچئنده نَرئلده‌يَن آصلانلارا بَنزه‌يئر،
حاکئملري آخشام گَزَن قوردلار کئمي‌دئر کي،
سحره قدر بئر شي قويماز. ۴ پيغمبرلري دئکباشدير، خائن آداملارديرلار،
کاهئنلري موقدّس اولاني نجئسله‌يئب،
قانونون معناسيني پوزور. ۵ آمّا شهرئن ائچئنده اولان رب صالح‌دئر،
او حاقسيزليق اِتمَز.
هر سحر دورمادان عدالتئني آشکار اِتدئرَر،
لاکئن حاقسيز آدام اوتانماق بئلمز. ۶ رب بله ديئر:
“مئلّتلري محو اتمئشم،
کونج بورجلري داغيليب.
کوچه‌لرئني وئران قويموشام،
اونلاردان آرتيق گلئب کِچَن يوخدور!
شهرلري خاراباليغا دؤنوب،
اورادا هچ بئر ساکئن ده قالماييب. ۷ من ددئم:
«يقئن کي، مندن قورخارسينيز،
عئبرت درسي آلارسينيز.»
او واخت مسکنلري داغيديلماز،
وردئيئم جزالارين هاميسي اوستلرئنه گلمز،
لاکئن اونلار حله ده هر جور پوزغون ائش گؤرمکدن ذؤوق آلديلار.” ۸ رب بويورور:
“بونا گؤره تالان اوچون قالخاجاغيم گونه قدر
منی گؤزله‌يئن.
چونکي من قرارا آلميشام کي،
مئلّتلري بئر يِره ييغيم،
پادشاهليقلاري بئر يِره توپلاييم.
اوستلرئنه قِيضئمي، آلوولانان بوتون قضبئمي تؤکوم.
چونکي قِيرَتلي قضبئمئن اودو ائله بوتون ير اوزو تلف اولاجاق. ۹ او زامان من خالقلارين نئطقئني دَيئشئب،
اونلارا تمئز دئل وره‌جيم کي،
هامي ربّئن آديني چاغيرسين،
اونا چئيئن-چئيئنه خئدمت اتسئنلر. ۱۰ قوربَته داغيلميش،
منه سجده ادنلر،
کوش چايلارينين او تاييندان
منه تقدئملر گتئره‌جکلر. ۱۱ او گون سن، ای خالقيم،
منئم ضئدّئمه عاصئلئک اتدئيئنه گؤره،
داها خجالتلي اولماياجاقسان.
چونکي قورورلو، تکبّورلو آداملاري
سنئن آراندان اوزاقلاشديراجاغام،
و سن آرتيق موقدّس داغيمدا بئر داها مغرور اولماياجاقسان. ۱۲ سئزئن آرانيزدا باشي آشاغي‌لاري،
مظلوملاري ساخلاياجاغام،
اونلار ربّئن آدينا بِل باغلاياجاقلار. ۱۳ ائسرايئلدن صاغ قالانلار داها حاقسيزليق اتميه‌جکلر!
يالان دِمَيه‌جکلر،
آغيزلاريندا حئيله تاپيلماياجاق.
چونکي اونلار قارني توخ ياتاجاقلار،
اونلاري قورخودان اولماياجاق.”
سِوئنج نغمه‌سي ۱۴ ای صحيون قيزي، ترنّوم ات،
ای ائسرايئل، اوجا سَسله چيغير!
ای اورشَلئم قيزي، بوتون قَلبئنله سِوئن و فَرَحلَن! ۱۵ رب سنئن جزاني لغو ادئب، دوشمنلرئني قوووب!
ائسرايئلئن پادشاهي رب سنئن آراندادير،
آرتيق پئسلئکدن قورخماياجاقسان! ۱۶ او گون اورشَلئمه ديئله‌جک:
“قورخما، ای صحيون، قويما اَل‌لرئن طاقتدن دوشسون! ۱۷ تارين رَب،
قووّتلي قورتاريجين سنئن آراندادير!
او سنئن اوچون سِوئنئب شادلاناجاق،
سني محبّتي ائله آرام اده‌جک،
سنئن اوچون شادليق ادئب اوخوياجاق! ۱۸ بايرام اوچون چکدئيئنئز قوصّه‌لري
من سئزئن اوستونوزدن گؤتوره‌جيم؛
اونلارا يوکدورلر، عاييبديرلار. ۱۹ باخ، او واخت من سئزه ظولم ادنلرئن هاميسيني
جزالانديرجاغام،
شئکَستلري قورتاراجاغام، قووولانلاري ييغاجاغام،
چکدئکلري خجالتي
بوتون دونيادا شان-شؤهرَته چِوئره‌جيم. ۲۰ او زامان سئزي ييغيب گری قايتاراجاغام.
من سئزي گؤزونوزون قاباغيندا گئنه قاباکي حالينيزا دؤنده‌رَنده،
بوتون دونيا خالقلاري آراسيندا
سئزه شان-شؤهرت وره‌جيم.”
رب بويورور.

- ZEP
- ←
- ۳
- →

© 2008 Bible Society of Azerbaijan