- EZK
- ←
- ۴۱
- →

۴۱
۱ سونرا او آدام منی معبدئن بؤيوک اوتاغينا گتئرئب يان تاختالاريني اؤلچدو: يان تاختالارين اِني هر طرفدن آلتي قول‌آچ ائدي. ۲ گئرئشئنئن اِني اون قول‌آچ ائدي، اونا هر ائکي طرفدن بئر دووار بئتئشئردي کي، هر دووارينين اِني بش قول‌آچ ائدي. او آدام معبدئن بؤيوک اوتاغيني دا اؤلچدو: اوزونلوغو قيرخ، اِني ائيئرمي قول‌آچ ائدي. ۳ سونرا او ائچ اوتاغا گئرئب گئرئشئن يان تاختالاريني اؤلچدو: هر بئرئنئن اِني ائکي قول‌آچ ائدي. گئرئشئن اِني آلتي قول‌آچ ائدي، اونا هر ائکي طرفدن بئتئشَن دووارلارين اِني يدّي قول‌آچ ائدي. ۴ او آدام بؤيوک اوتاغين او بئري طرفئنده‌کي ائچ اوتاغي اؤلچدو: هم اوزونلوغو، هم ده اِني ائيئرمي قول‌آچ ائدي. او منه ددي: “بورا لاپ موقدّس يِردئر.” ۵ سونرا معبدئن دوواريني اؤلچدو: قالينليغي آلتي قول‌آچ ائدي. معبدئن اطرافينداکي يان اوتاقلاردان هر بئرئنئن اِني دؤرد قول‌آچ ائدي. ۶ بو يان اوتاقلار اوچ مرتبه ائدي، هر مرتبه‌ده او بئري مرتبه‌نئن اوستونده، و هر مرتبه‌ده اوتوز اوتاق وار ائدي. معبدئن دووارلاري بويو، چيخينتي‌لار وار ائدي کي، يان اوتاقلار اوچون داياق ائدئلر، اِله کي، داياقلار معبدئن دووارلارينا گئرمه‌سئن. ۷ معبدئن اطرافينداکي يان اوتاقلار يوخاري مرتبه‌‌يه طرف چيخديقجا گِنئشله‌نئردي. معبدئن اطرافينداکي تئکئلئنئن يوخارييا قالخان طبقه‌لري وار ائدي. يوخارييا طرف چيخديقجا يان اوتاقلار گِنئشله‌نئردي. پئلّه‌کَن ائله آشاغي مرتبه‌دن اورتا مرتبه‌‌يه، اورادان دا اوست مرتبه‌‌يه چيخيرديلار. ۸ معبدئن اطرافيندا اوجا بئر دؤشَمه گؤردوم کي، يان اوتاقلارين بونؤوره‌سئني تشکئل ورئردي: اوزونلوغو بئر قاميش کامئل، يعني آلتي قول‌آچ ائدي. ۹ يان اوتاقلارين بايير دووارينين قالينليغي بش قول‌آچ ائدي. معبدئن يان اوتاقلاري ائله کاهئن اوتاقلاري آراسيندا آچيق بئر ساحه وار ائدي. ۱۰ آچيق ساحه‌نئن اِني ائيئرمي قول‌آچ ائدي کي، معبدئن اطرافي بويونجا اوزانيردي. ۱۱ يان اوتاقلارين گئرئشلري آچيق ساحه‌يه باخيردي: بئري شئمالدا، او بئري ده جنوبدا ائدي. آچيق ساحه‌يه بئتئشَن بونؤوره‌نئن اِني هر طرفدن بش قول‌آچ ائدي. ۱۲ معبدئن قربئنده آچيق ساحه‌يه باخان بئر تئکئلي وار ائدي: اِني يتمئش قول‌آچ ائدي. دووارينين قالينليغي هر طرفدن بش قول‌آچ، اوزونلوغو دوخسان قول‌آچ ائدي. ۱۳ سونرا او آدام معبدي اؤلچدو: اوزونلوغو يوز قول‌آچ ائدي. آچيق ساحه، تئکئلي و اونون دووارلاري يوز قول‌آچ اوزونلوغوندا ائدي. ۱۴ شرقده‌کي معبدئن آچيق ساحه‌سئنئن اِني معبدئن قاباق طرفي ائله بئرلئکده يوز قول‌آچ ائدي. ۱۵ او آدام معبدئن آرخاسينداکي آچيق ساحه‌يه باخان تئکئلئنئن و هر ائکي طرفئنده‌کي دهلئزلرئن اوزونلوغونو اؤلچدو: يوز قول‌آچ ائدي. معبدئن بؤيوک اوتاغي، ائچ اوتاق، حيطه باخان ايوان، ۱۶ آستانالار، موشَبّک پنجره‌لر، آستانانين موقابئلئنده اوچ مرتبه‌ني اَحاطه ادن دهلئزلر، دؤشَمه‌دن پنجره‌لره قدر، آغاجلا اؤرتولموشدو. پنجره‌لر آچيليب-باغلانيردي. ۱۷ گئرئشئن اوستو، ائچ اوتاق، اونون باييري، بوتون ائچه‌ري و بايير دووارلار نئظاملي آراليقلارلا، ۱۸ کَرّوب و خورما آغاجي اويما تصوئرلري ائله دوزه‌لدئلمئشدي. ائکي کَرّوب آراسيندا بئر خورما آغاجي تصوئري وار ائدي. هر کَرّوبون ائکي اوزو وار ائدي: ۱۹ بئر ياندان خورما آغاجينا باخان ائنسان اوزو، او بئري ياندان خورما آغاجينا باخان شئر اوزو. معبد هر طرفدن بو اويما تصوئرلري ائله بَزَنمئشدي. ۲۰ دؤشَمه‌دن گئرئشئن اوستونده‌کي حئصّه‌يه قدر معبدئن بؤيوک اوتاغينين دووارلاري کَرّوب و خورما آغاجلارينين اويما تصوئرلري ائله دوزه‌لدئلمئشدي. ۲۱ بؤيوک اوتاغين قاپيسينين يان تاختالاري دؤردبوجاقلي شکلئنده ائدي. لاپ موقدّس يِرئن قاباغينداکي قاپينين يان تاختالاري دا او بئرئلرئنه بَنزه‌يئردي. ۲۲ اورادا اوچ قول‌آچ هوندورلويونده، ائکي قول‌آچ اوزونلوغوندا آغاجدان دوزه‌لدئلمئش بئر قوربانگاه وار ائدي. اونون کونجلري، آلتليغي و يانلاري دا آغاجدان ائدي. او آدام منه ددي: “ربّئن قاباغيندا اولان مئز بودور.” ۲۳ بؤيوک اوتاغين و لاپ موقدّس يِرئن جوت قانادلي قوشا قاپيسي وار ائدي. ۲۴ هر قاپينين ائکي طرفه ائکي قانادي وار ائدي: بئر قاپي اوچون ائکي قاناد، او بئري قاپي اوچون ائکي قاناد. ۲۵ دووارلار اوستونده اولدوغو کئمي، بؤيوک اوتاغين قاپيلاريندا دا کَرّوب و خورما آغاجلارينين اويما تصوئرلري دوزه‌لدئلمئشدي. باييردا، ايوانين قاباغيندا آغاجدان اولان بئر آسما تاوان وار ائدي. ۲۶ اِيوانين يان دووارلارينداکي قفسلي پنجره‌لرئن هر ائکي طرفي خورما آغاجلارينين اويما تصوئرلري ائله اؤرتولموشدو. معبدئن يان اوتاقلارينين آسما تاوانلاري دا وار ائدي.

- EZK
- ←
- ۴۱
- →

© 2008 Bible Society of Azerbaijan