- 1PE
- ←
- ۳
- →

۳
۱ همن شکئلده، سئز آروادلار دا، اؤز اَرلرئنئزه موطئع اولون، اِله کي، حتّا اگر اونلاردان بعضئلري کلاما ناموطئع اولالار، هچ بئر کلامسيز، آروادلارينين رفتارلاري ائله قازانيلسينلار، ۲ او زامان کي، سئزئن ادبلي و حؤرمتلي رفتارينيزي گؤرورلر. ۳ سئزئن بزه‌يئنئز گرک ساچ هؤرمک، قيزيل تاخماق، يا دا پالتارلار گيمک کئمي ظاهئري اولماسين. ۴ لاکئن قويون بزه‌يئنئز اوره‌يئن گئزلي ائنساني، روحون او آرادان گتمه‌ين حلئملئک و ساکئتلئيي ائله اولسون کي، تارينين نظرئنده قئيمتلئدئر. ۵ چونکي قاباقکي زامانلاردا تارييا اومئد باغلايان موقدّس آروادلار دا اؤزلرئني بله بزه‌يئب، اؤز اَرلرئنه موطئع ائدئلر. ۶ نجه کي، سارا ائبراهئمي آغا چاغيراراق اوندان ائطاعت اتدي. سئز ده اونون اؤولادلاريسينيز، اگر هچ بئر قورخودان دهشته دوشمه‌يئب، صحئح اولاني يرئنه يتئره​سئنئز. ۷ سئز اَرلر ده، همن آروادلارينيزلا آنلاقلي بئر شکئلده ياشايين، اِله بئل کي، ضعئف بئري ائله ياشاييرسينيز. چونکي او، بئر آرواددير و اونا حياتين فيضئنه سئزئنله هموارئث اولان کئمي احتئرام گؤرسه‌دئن، اِله کي، دوعالارينيزا بئر مانع چيخماسين. ۸ خولاصه، هامينيز همفئکئر، اؤزگه​لره اورک يانديران، قارداشوار، شفقتلي و روحدا باشي‌آشاغي اولون. ۹ پئسلئيه پئسلئکله، سؤيوشه ده سؤيوشله جاواب ورمه‌يئن. عکسئنه، برکت دوعاسي ورئن. چونکي سئز اِله بو مقصد اوچون دعوت اولونوبسونوز کي، بئر برکته وارئث اولاسينيز. ۱۰ چونکي حياتا جان آتان، ياخشي گونلري سوئب گؤرمک ائسته‌ين، گرک دئلئني شردن، دوداقلاريني دا حئيله سؤزلرئندن ساخلاسين. ۱۱ او گرک شردن دؤنسون و ياخشيليق اتسئن. او گرک باريشدان دانيشسين و اونون دالينجا قاچسين. ۱۲ چونکي ربّئن گؤزلري صالحلره، قولاقلاري دا اونلارين دوعالارينا آچيقدير. لاکئن اونون اوزو شر قورانلارين ضئدّئنه​دئر. ۱۳ اگر ياخشيليق اتمه‌يه قيرت گؤرسده​سئنئز، سئزه کئم زئيان يتئره​ بئلر؟ ۱۴ آمّا حتّا اگر صالحلئيئن خاطئري اوچون عذاب دا چکه​سئنئز، بختورسئنئز. “اونلارين تهدئدلرئندن قورخمايين، پرئشان دا اولمايين.” ۱۵ لاکئن مسئحي رب اولاراق اورکلرئنئزده تقدئس ادئن. سئزده اولان اومئد باره​سئنده سئزدن هر کس حساب ائسته‌سه، اونا جاواب ورمک اوچون همئشه حاضير اولون؛ لاکئن مولايئملئک و حؤرمتله. ۱۶ وئجدانينيزي تمئز ساخلايين، اِله کي، مسئحده اتدئيئنئز ياخشي رفتاري سؤيَنلر و سئزه بؤهتان آتانلار خجالت آلتيندا قالسينلار. ۱۷ چونکي اگر تارينين ائراده​سي بودور، اوندا صحئح اولاني يرئنه يتئردئيئنئز اوچون عذاب چکمه‌يئنئز داها ياخشي‌دير کي، سهو اولاني يرئنه يتئردئيئنئز اوچون عذاب چکه‌سئنئز. ۱۸ چونکي مسئح ده گوناهلار اوچون بئر دفه​لئک اؤلدو؛ عادئل اولان بئري ظالئم اولانلار اوچون، اِله کي، جئسمن اؤلموش لاکئن روحدا دئرئلمئش اولوب، بئزي تارينين يانينا گتئرسئن کي، ۱۹ اوندا دا گدئب زئنداندا اولان روحلارا دا اعلان اتدي. ۲۰ او روحلار کي، بئر زامان تاري نوحون گونلرئنده صبرله گؤزله‌دئيي واخت، گمي تئکئلرکن، ناموطئع ائدئلر. او گمئده آز آدام، يعني، سکّئز نفر سودان صاغ-سالامات چيخديلار. ۲۱ او سو ائله تمثئل اِدئلن تعمئد ده کي، جئسمئن کثئفلئيئني گؤتورمک يوخ، تمئز بئر وئجدان اوچون تارييا توسّول اتمکدئر، عئسا مسئحئن اؤلولردن دئرئلمه‌يي ائله ائندي سئزي نئجات ورئر. ۲۲ او کي، گؤيه قالخاندان سونرا تارينين صاغيندادير. ملکلر، ائقتئدار و قودرت صاحئبلري ده اونا موطئع اولونوبلار.

- 1PE
- ←
- ۳
- →

© 2008 Bible Society of Azerbaijan