- ACT
- ←
- ۲
- →

۲
پنطئکاست گونو ۱
پنطئکاست گونو گلنده، اونلارين هاميسي بئرلئک ائچئنده بئر يرده ائدئلر. ۲ قفلتن گوجلو بئر يل اَسن کئمي، گؤيدن بئر سس گلدي و اوتوردوقلاري اِوئن هر يانيني دولدوردو. ۳ و اوددان اونلارا دئللره بنزر بئر شيلر گؤروندو کي، اؤزلرئني بؤلوب اونلارين هر بئرئسئنئن اوستونه قوندو. ۴ و اونلارين هاميسي موقدّس روحلا دولوب، روحون اونلاري دانيشديرديغي باشقا دئللرده دانيشماغا باشلاديلار. ۵ بو زامان، دئندار يهودئلر گؤيون آلتيندا اولان هر مئلّتدن اورشلئمده ياشاييرديلار. ۶ و بو سَس باش ورن زامان، جاماعات بئر يره ييغيليب حيران قالديلار؛ چونکي هر بئري اونلارين اونون دئلئنده دانيشديقلاريني اشئدئردي. ۷ اونلار مات قاليب حيرت ائچئنده ائدئلر و بئربئرلرئنه ديئردئلر: “باخ، مگر بو دانيشانلارين هاميسي جلئل​لي ديئل؟! ۸ بس نجه​دئر کي، اؤز آنا دئلئمئزي اشئدئرئک؟! ۹ بئز پارتلي​لار، مادلي​لار، عِيلاملي​لار، مِسوپوتامئيادا، يهودئيه​ده، کاپادوسئيادا، پونطوس و آسئيادا ۱۰ فئرئجئيه و پامفئلئيه‌ده، مئصئرده، لئبيانين کرِنيا بؤلگه​سئنده ياشايانلار، رومدان گلن قرئبلر، ۱۱ هم يهودئلر، هم ده يهود دئنئنه دؤنن​لر، کرئتلي​لر و عرب​لر، اونلارين اؤز دئللرئمئزده دانيشماقلاريني اشئدئرئک کي، تارينين قووّتلي ائشلري حاقّيندا دانيشيرلار.” ۱۲ و اونلارين هاميسي مات قاليب، بؤيوک حيرت ائچئنده بئربئرلرئنه ديئردئلر: “بو نه اولا بئلر؟” ۱۳ لاکئن اؤزگه​لر اَله ساليب ديئردئلر: “تزه شرابين چوخ ائچدئکلرئندن کفلئدئرلر.”
پطروسون وعظي ۱۴ آمّا پطروس او “اون بئر” نفرله دوردو و سَسئني اوجالديب اونلارا خئطاب اتدي: “اي يهودئلر، و سئز اي بوتون اورشلئمده ياشايانلار! بو سئزه معلوم اولسون و سؤزلرئمه قولاق آسين. ۱۵ بو آداملار سئزئن گومان اتدئيئنئز کئمي کفلي ديئللر، چونکي ائندي گوندوزون اوچونجو ساعاتي‌دير . ۱۶ لاکئن بو، يوئل پيغمبرئن واسئطه‌سئله ديئلمئش سؤزدور: ۱۷ «تاري ديئر:
بله اولاجاق کي،
آخير گونلرده روحومدان بوتون بشر اوستونه تؤکه​جه‌يم؛
اوغوللارينيز و قيزلارينيز نبئلئک اده​جکلر،
جاوانلارينيز رؤيالار،
قوجالارينيز دا يوخولار گؤره​جکلر؛ ۱۸ او گونلرده حتّا قوللاريمين و کنئزلرئمئن اوستونه ده روحومدان تؤکه​جه‌يم
و اونلار نبئلئک اده​جکلر. ۱۹ يوخاريدا، گؤيده بؤيوک عجايئبلر،
و آشاغي دا، ير اوزونده
علامتلر گؤرسده​جه‌يم؛
قان، اود و توستو دوماني. ۲۰ ربّئن او بؤيوک و شؤوکتلي گونو گلمه‌دن
گون قارانليغا، آي دا قانا دؤنه​جک. ۲۱ و اله اولاجاق کي،
هر کئم ربّئن آديني ذئکر اتسه،
نئجات تاپاجاقدير.» ۲۲ اي ائسرايئللي​لر، بو سؤزلري اشئدئن: نجه کي، اؤزونوز ده بئلئرسئنئز، ناصئره​لي عئسا کي، تاري اونون واسئطه​‌سئله آرانيزدا ياراتديغي مؤجوزه‌لر، عجايئبلر و علامتلرله اونو تصدئق اتدي، ۲۳ بو آدام، تارينين موعيّن ادئلمئش مقصدئنه و قاباقجادان بئلن علمئنه گؤره سئزه تسلئم ادئلدي و سئز شرئعتسئز آداملارين اَلي‌ ائله اونو چارميخا ميخلاييب، اؤلدوردونوز. ۲۴ و تاري اونو تزه​دن دئرئلتدي و اؤلوم عذابلاريني باشا گتئردي؛ چونکي مومکون ديئلدي کي، اؤلوم اونو توتا بئلسئن. ۲۵ اونا گؤره کي، داوود اونون حاقّيندا ديئر:
ربّي دائم گؤزومون قاباغيندا قويموشام؛
چونکي او، منئم صاغيمدادير کي، اَسمه​يئم. ۲۶ اونون اوچون ده، اوره‌يئم سوئنئردي،
دئلئم ده شادليق ادئردي؛
حتّا بدنئم ده اومئد ائچئنده ساکئن اولاجاق. ۲۷ چونکي سن، جانيمي اؤلولر دئيارينا بوراخمازسان،
موقدّسئني ده چورومه‌يه قويمازسان. ۲۸ حيات يوللاريني منه بئلدئرئبسن؛
اؤز حوضورونلا سن مني شادليقلا دولدورارسان. ۲۹ اي قارداشلار، سئزه بؤيوک آتاميز داوودون حاقّيندا آچيقجا دئيه​بئلرم کي، هم اؤلدو، هم ده باسديريلدي و قبئري بو گونه قدر آراميزدادير. ۳۰ بلجه پيغمبر اولدوغونا گؤره، بئلئردي کي، تاري اونا آند ائچئب کي، جئسمه گؤره اونون نسلئندن بئرئني، اونون تختئنده اوتورداجاق. ۳۱ او گله​جه‌يي گؤروب مسئحئن دئرئلمه‌سئندن دانيشدي کي، او نه اؤلولر دئياريندا ترک اِدئلدي، نه ده بدني چورودو. ۳۲ بو عئساني، تاري تزه​دن دئرئلتدي کي، بئز هاميميز اونون شاهئدلرئيئک. ۳۳ بلجه، تارينين صاغ طرفئنه اوجالديليب، وعده ورئلمئش موقدّس روحو آتادان آلدي و ائندي، گؤردويونوز و اشئتدئيئنئز کئمي، بو روحو اوستوموزه تؤکوب. ۳۴ چونکي گؤيلره قالخان، داوود ديئلدي، آمّا او اؤزو بله ديئر:
«رب منئم ربّئمه ددي:
منئم صاغيمدا اوتور، ۳۵ او زاماناجاق کي،
دوشمنلرئني سنئن آياقلارينين آلتينا کتئل ادئم.» ۳۶ بونا گؤره ده، بوتون ائسرايئل خالقي بونو آرخايين بئلسئن کي، چارميخا چکدئيئنئز بو عئساني تاري هم رب، هم ده مسئح ادئب.” ۳۷ اونلار بونو اشئدن زامان، اورکلرئنه اِله بئل اوخ باتدي و پطروس و او بئري حوارئلره ددئلر: “قارداشلار، بس بئز نه ادک؟” ۳۸ پطروس اونلارا ددي: “تؤوبه ادئن و گوناهلارينيزين باغيشلانماسي اوچون هر بئرئنئز عئسا مسئحئن آدي ائله تعمئد آلين؛ و موقدّس روحون عطاسيني آلاجاقسينيز. ۳۹ چونکي بو وعده سئزه​دئر، اوشاقلارينيزادير، بوتون اوزاقدا اولانلارادير، و تاريميز ربّئن چاغيراجاغي نه قدر آدام وارسا، اونلاريندير.” ۴۰ و داها چوخ سؤزلرله اونلارا شهادت وردي و تشوئق ادئب ددي: “بو اَيري نسئلدن اؤزونوزو قورتارين.” ۴۱ و سونرا، اونون سؤزونو قبول اِدَنلر تعمئد آلديلار. و او گون اوچ مئنه ياخين آدام اونلارا قوشولدو. ۴۲ اونلار اؤزلرئني حوارئلرئن تعلئم و رفاقتئنه، چؤرک بؤلمک و دوعايا وقف اتمئشدئلر.
ائمانلي‌لار آراسينداکي بئرلئک ۴۳ هر آدامين جانينا قورخو دوشموشدو. و حوارئلرئن واسئطه‌سئله چوخ عجايئبلر و علامتلر باش ورئردي. ۴۴ بوتون ائمان گتئرنلر بئر يرده ائدئلر و بوتون شيلري موشترک ائدي. ۴۵ ماللار و مولکلرئني ساتيب هر کسه احتئاجينا گؤره پايلاييرديلار. ۴۶ هر گون بئرلئکده معبده گتمکده داوام ادئردئلر، اِودن اِوه چؤرک بؤلوب، شادليق و صاف اورکله بئرلئکده يمک ييئردئلر. ۴۷ تارييا حمد ادئردئلر و بوتون خالق يانيندا عزئز ائدئلر. رب ده نئجات تاپانلارلا گون​به​گون اونلارين ساييني آرتيريردي.

- ACT
- ←
- ۲
- →

© 2008 Bible Society of Azerbaijan