- NUM
- ←
- ۲۵
- →

۲۵
ائسرايئل اؤولادلارينين پِعوردا گوناها باتماسي ۱ ائسرايئل خالقي شئتّئمده ياشايارکَن، کئشئلري موآب قيزلاري ائله زئنا اتمه‌يه باشلاديلار. ۲ بو آروادلار آللاهلارينا قوربان کسنده ائسرايئل خالقيني دا دعوت ادئردئلر. ائسرايئل خالقي يمک يدي و اونلارين آللاهلارينا سجده اتدي. ۳ ائسرايئل اؤولادلاري پِعورداکي بَعَل بوتونه قوشولدولار و ربّئن قضبي ائسرايئللی‌لرئن اوستونه آلوولاندي. ۴ رب موسايا ددي: “خالقين بوتون باشچيلاريني گؤتور و گوندوز ربّئن قاباغيندا دار آغاجيندان آسدير. بلجه، قوي ربّئن قضبي ائسرايئلدن دؤنسون.” ۵ بونا گؤره موسا ائسرايئلئن قاضي‌لارينا ددي: “هر بئرئنئز اؤز آداملارينيز آراسيندا پِعورداکي بَعَله قوشولانلاري اؤلدورون.” ۶ و باخ، بو آن ائسرايئل اؤولادلاريندان اولان بئر نفر گلدي، موسانين و حوضور چاديرينين گئرئشئنده آغلاشان بوتون ائسرايئل جاماعاتينين گؤزو قاباغيندا قوحوملارينا مئديانلي بئر آرواد گتئردي. ۷ کاهئن هارون اوغلو اِلعازار اوغلو پئنِخاس بونو گؤردوکده جاماعاتين آراسيندان قالخدي و الئنه بئر نئزه گؤتوردو. ۸ ائسرايئللي کئشئنئن دالينجا چاديرين ائچئنه گئردي، نئزه‌ني ائسرايئللي کئشئنئن و آروادينين قارنينا سوخدو. بلجه، ائسرايئل اؤولادلاريني قيران وبا داياندي. ۹ وبادان اؤلَنلر ائيئرمي دؤرد مئن نفر ائدي. ۱۰ رب موسا ائله دانيشيب اونا ددي: ۱۱ ‎”کاهئن هارون اوغلو اِلعازار اوغلو پئنِخاس منئم قضبئمي ائسرايئل اؤولادلاريندان دؤندَردي، چونکي آرالاريندا فقط او منئم قيرتئمي چکدي. بلجه، من اؤز قيرتئمده ائسرايئل اؤولادلاريني محو اتمه‌دئم. ۱۲ بونا گؤره دِه: «باخ، من اونونلا باريش عهدئمي باغلاييرام. ۱۳ بو اونون اوچون و اوندان سونرا گلن نسلی اوچون ابدی کاهئنلئک عهدي اولاجاق. چونکي تاريسينين قيرتئني چکئب، ائسرايئل اؤولادلاري اوچون کفّاره اتدي.»” ۱۴ مئديانلي آروادلا بئرلئکده اؤلدورولَن ائسرايئللي کئشئنئن آدي سالو اوغلو زئمري ائدي. او، شَمعونلولارين آراسيندا بئر طايفا رهبري ائدي. ۱۵ اؤلدورولَن مئديانلي آروادينين آدي صور قيزي کوزبي ائدي. صور مئدياندا بئر طايفا باشچيسي ائدي. ۱۶ سونرا رب موسا ائله دانيشيب ددي: ۱۷ “مئديانليلاري دوشمن حساب ات و اونلاري قير. ۱۸ چونکي اونلار حئيله‌لري ائله سئزه دوشمنچئلئک اتدئلر و اونلارلا سئزي پِعوردا مئديانلي باشچي قيزي کوزبي مَسَله‌سئنده آلداتديلار. او مَسَله‌‌ده کي، باجيلاري پِعوردا باش ورن وبا گونونده اؤلدورولدو.”

- NUM
- ←
- ۲۵
- →

© 2008 Bible Society of Azerbaijan