- PSA
- ←
- ۱۰۴
- →

۱۰۴
۱ اي جانيم، ربّه حمد ات،
يارب، تاريم،
سن چوخ بؤيوکسن.
عئزّت و شؤوکته گِيئنئبسن. ۲ نورا بئر ردا کئمي بورونوبسن.
گؤيلري بئر چادير کئمي آچان، ۳ سنسن ساراييني يوخاريدا اولان سولار اوستونده قوران،
بولودلاري اؤزونه عارابا ادن،
يلئن قانادلاريني مئنئب-گزن، ۴ سنسن يل‌لري اؤزونه خبرچي ادن،
اؤد آلوولاريني اؤزونه قول ادن. ۵ يري بونؤوره‌لري اوستونده بئنا اتدئن،
اله کي، هچ واخت تئتره‌مه‌سئن. ۶ درئنلري اونا پالتار کئمي گيئندئردئن،
سولار داغلار اوستونده دوردو. ۷ سولار سنئن قهرئندن،
سنئن ائلديريمينين سسئندن تله‌سئک قاچديلار. ۸ داغلارا قالخديلار،
دره‌لره اِندئلر؛ اونلار اوچون تعيئن اتدئيئن يرلره. ۹ اونلارا سرحد تعيئن ادئبسن کي،
اوندان آشماسينلار،
قاييديب ير اوزونو اؤرتمه‌سئنلر. ۱۰ بولاقلاري دره‌لره سن آخيرديرسان؛
داغلارين آراسيندان آخيرلار، ۱۱ چؤل حيوانلارينين هاميسينا سو ورئرلر؛
وحشي اششکلر سوسوزلوقلاريني ياتيرديرلار. ۱۲ گؤيون قوشلاري اونلارين يانينا قونورلار؛
بوداقلارين آراسيندان اوخويورلار. ۱۳ يوخاريدا اولان ساراييندان داغلاري سولاييرسان؛
ير سنئن عمل‌لرئنئن ثمره‌سئندن دويور. ۱۴ مال-حيوان اوچون اوت گؤيردئرسن؛
ائنسان اوچون گؤيرتي بئتئرئرسن کي،
ائشله‌يئب يردن يمک چيخارتسين؛ ۱۵ ائنسانين اوره‌يئني فرحلندئرن شرابي،
اوزو نورلو ادن ياغي،
ائنسانين حياتيني ساخلايان چؤره‌يي. ۱۶ ربّئن آغاجلاري دويونجاق سو ائچئر؛
اکدئيي لوبنانين سئدر آغاجلاري. ۱۷ قوشلار اولاردا يووالاريني تئکئر؛
لِيله‌يئن اِوي شام آغاجلاريندادير. ۱۸ اوجا داغلار داغ‌ کچئلري اوچوندور؛
قايالار قايا دووشانلارينين سيغيناق يرئدئر. ۱۹ فصئل‌لري بلّي اتمک اوچون آيي ياراتدين؛
گون، باتاجاق واختيني بئلئر. ۲۰ قارانليق سن ادئرسن، و گجه اولور،
او زامان مشه‌نئن بوتون حيوانلاري چيخير، ۲۱ جاوان آصلانلار اوولاري اوچون نرئلده‌يئرلر،
يمکلرئني تاريدان طلب ادئرلر. ۲۲ گون دوغان زامان چکئلئرلر،
يووالاريندا ياتيرلار. ۲۳ آداملار اؤز ائشلرئنئن باشينا گدئرلر،
آخشاما قدر ائشله‌يئرلر. ۲۴ يارب، سنئن ائشلرئن نه چوخدور!
اونلارين هاميسيني حئکمتله ادئبسن:
ير اوزو سنئن ياراتديقلارينلا دولودور. ۲۵ بودور بؤيوک و گنئش دهنز!
اورادا ساييسيز حيوانلار وار،
ياشايان شيلر، هم بؤيوک هم ده کئچئک. ۲۶ اورادا گمئلر گدرلر،
لئوياتاني
دا کي، اورادا اويناماق اوچون ياراديبسان. ۲۷ اونلارين هاميسي سنه باخيرلار کي،
يمکلرئني واختيندا اونلارا وره‌سن. ۲۸ اونلارا وردئيئن زامان ييغيرلار.
الئني آچديغين زامان نعمتلرله دويورلار. ۲۹ اوزونو گئزلتدئيئن زامان دهشته دوشورلر؛
نفسلرئني آلديغين زامان اؤلوب تورپاغا قاييديرلار. ۳۰ روحونو گؤندردئيئن آن، يارانيرلار؛
سن ير اوزونو تزه‌له‌يئرسن. ۳۱ قوي ربّئن شؤوکتي ابده کئمي قالسين؛
قوي رب اؤز اتدئکلرئنده سوئنسئن. ۳۲ رب يره باخاندا ير تئتره‌يئر.
داغلارا دينده اونلار توستوله‌نئر. ۳۳ نه قدر کي، وارام،
ربّه اوخوياجاغام؛
نه قدر کي، ووجودوم وار،
تاريما پرستئش نغمه‌سي اوخوياجاغام. ۳۴ قوي فئکئرلرئم اونون خوشونا گلسئن؛
من ربده سوئنه‌جيم. ۳۵ قوي گوناهکارلار ير اوزوندن محو اولسونلار،
قوي پئس آداملار آرتيق اولماسينلار.
اي جانيم، ربّه حمد ات.
ربّه حمد ادئن!

- PSA
- ←
- ۱۰۴
- →

© 2008 Bible Society of Azerbaijan