- LEV
- ←
- ۳
- →

۳
باريش قورباني ۱ اگر کئمسه باريش قورباني گتئرسه و قوربانليق مال- حيوانداندير، گرک ربّئن حوضورونا عيبسئز اِرکَک يا دا دئشي حيوان تقدئم اتسئن. ۲ قوي آدام الئني قوربانليغين باشينا قويوب، حوضور چاديرينين گئرئشئنده کَسسئن و هارون نسلئندن گلن کاهئنلر، قاني قوربانگاهين هر طرفئنه سَپسئنلر. ۳ قوي او آدام باريش قوربانيندان بونلاري اودلا ربّه اولونان تقدئم کئمي گتئرسئن: ائچ‌آلاتي اؤرتَن پئيي و اوستونده‌کي بوتون پئيي، ۴ بلئنده‌کي هر ائکي بؤيره‌يئني، اوستونده‌کي پئيي ائله و قارا جئيه‌رئن قويروغا بَنزَر حئصّه‌سئني. بونلاري بؤيرَکلري ائله بئرلئکده چيخارتسين. ۵ بونلاري هارون اؤولادلاري قوربانگاهدا، اودونلارلا قالانان اود اوستونده‌کي يانديرما قورباني ائله توستوله‌دئب يانديرسينلار؛ بو ربّه خوش عطئر اوچون، اودلا تقدئم اولونان قورباندير. ۶ لاکئن اگر ربّه تقدئم اولونان باريش قورباني قويون-کچئدندئر، قوي او عيبسئز اِرکَک و يا دئشي حيوان گتئرسئن. ۷ اگر گتئردئيي قوربان بئر قوزودور، اوندا اونو ربّئن حوضوروندا تقدئم اتسئن، ۸ الئني قوربانين باشينا قويوب، اونو حوضور چاديرينين قاباغيندا کَسسئن و هارون اؤولادلاري قاني قوربانگاهين هر طرفئنه سَپسئنلر. ۹ او آدام باريش قوربانيندان بونلاري اودلا ربّه اولونان تقدئم کئمي گتئرسئن: پئيئني، بِل سومويونه ياخين کَسدئيي بوتون قوروغونو، و ائچ‌آلاتي اؤرتَن پئيي و اوستونده‌کي بوتون پئيي، ۱۰ بلئنده‌کي هر ائکي بؤيره‌يئني اوستونده‌کي پئيي ائله، و قارا جئيه‌رئن قويروغا بَنزَر حئصّه‌سئني. بونلاري بؤيرَکلري ائله بئرلئکده چيخارتسين. ۱۱ او واخت کاهئن بونلاري خورَک کئمي قوربانگاهدا توستوله‌دئب يانديرسين؛ بو رب اوچون اودلا تقدئم اولونان قورباندير. ۱۲ و اگر آدامين قوربانليغي بئر کچئدئر، قوي اونو ربّئن حوضوروندا تقدئم اتسئن، ۱۳ الئني حيوانين باشينا قويوب، اونو حوضور چاديرينين قاباغيندا کَسسئن. هارون اؤولادلاري قانيني قوربانگاهين هر طرفئنه سَپسئنلر. ۱۴ او آدام اوندان بونلاري اودلا ربّه تقدئم اتدئيي قوربان کئمي گتئرسئن: ائچ‌آلاتي اؤرتَن پئيي و اوستونده‌کي بوتون پئيي، ۱۵ بلئنده‌کي هر ائکي بؤيره‌يئني اوستونده‌کي پئيي ائله، قارا جئيه‌رئن قويروغا بَنزَر حئصّه‌سئني. بونلاري بؤيرَکلري ائله بئرلئکده چيخارتسين. ۱۶ کاهئن بونلاري قوربانگاهدا خورَک کئمي توستوله‌دئب يانديرسين؛ بو ربّه خوش عطئر اوچون، اودلا تقدئم اولونان قورباندير. بوتون پئي ربّه عاييددير. ۱۷ بو، بوتون ياشاديغينيز يرلرده نسئلدن-نسله سئزئن اوچون ابدی قايدادير: نه پئي ييئن، نه ده قان.

- LEV
- ←
- ۳
- →

© 2008 Bible Society of Azerbaijan