- PSA
- ←
- ۸
- →

۸
۱ يارب، آغاميز!
بوتون ير اوزونده سنئن آدين نه عظمتلي‌دئر!
سن کي، عئزّتئنله گؤيلري بورويوبسن. ۲ خصملرئنئن اوزوندن
اوشاقلارين و سود اَمنلرئن آغزيندان دووار چکدئن کي،
خصمي، دوشمني و ائنتئقام آلاني کسه‌سن. ۳ بارماقلارينين ياراتديغي گؤيلرئني گؤرونجه،
يرلرئنده قويدوغون آي و اولدوزلاري گؤرونجه ددئم: ۴ ائنسان نه‌دئر کي، سن اونون فئکرئنده اولاسان،
و ائنسان اوغلو نه‌دئر کي، سن اونون قيدئنه قالاسان. ۵ سن اونو تاريدان بئر آز آشاغي ياراتدين،
باشينا عئزّت و حؤرمت تاجيني قويدون. ۶ اللرئنئن ياراتديغي هر شي اوستونه، اونا سلطنت وردئن.
هر شيي اونون آياقلاري آلتينا قويدون: ۷ بوتون قويونلاري، سيغيرلاري،
چؤلون وحشي حيوانلاريني دا بله، ۸ گؤيون قوشلاريني، دهنزئن باليقلاريني،
دهنزلرئن يوللاريندا اوزه‌نلري. ۹ يارب، آغاميز،
بوتون ير اوزونده آدين نه عظمتلي‌دئر!

- PSA
- ←
- ۸
- →

© 2008 Bible Society of Azerbaijan