- GEN
- ←
- ۴۳
- →

۴۳
مئصئره ائکئنجي سفر ۱ کَنَعان تورپاغيندا آجليق گوجلَنمئشدي. ۲ قارداشلارين مئصئردن گتئردئيي بوغدا يِيئلئب قورتاراندا، آتالاري اونلارا ددي: “گئنه گدئب، بئزه بئر آز ارزاق آلين.” ۳ يهودا اونا بله ددي: “او آدام بئزه برک ائخطار ورئب کي، اگر قارداشينيز سئزئنله گلمسه، گؤزومه گؤرونمه‌يئن. ۴ اگر سن قارداشيميزي گؤندره‌سن، گدئب سنه ارزاق آلاريق. ۵ لاکئن اگر اونو گؤندرميه‌سن، گتميه‌جيئک، چونکي او آدام بئزه ددی کي، «قارداشينيز سئزئنله گلمسه، گؤزومه گؤرونمه‌يئن.»” ۶ ائسرايئل ددي: “نئيه او آداما داها بئر قارداشينيز اولدوغونو بئلدئرئب منه پئسلئک اتدئز؟” ۷ اونلار ددئلر: “او آدام اؤزوموز و عايئله‌مئز باره‌ده دفه‌لرله بئزدن بله سوآللار سوروشدو: «آيا آتانيز حله صاغدير؟ آيا آيري قارداشينيز دا وار؟» بئز ده اونون بو سوآللارينا جاواب وردئک. مگر آغليميزا گلردي کي، «قارداشينيزي گتئرئن» دئيه‌جک؟” ۸ سونرا يهودا آتاسي ائسرايئله ددي: “اوشاغي منئمله گؤندر کي، قالخيب گدک. بئز ده، سن ده، اوشاقلاريميز دا اؤلمه‌يئب صاغ قالاريق. ۹ من اونا ضامئن دورورام، اونو مندن طلب ادرسن. اگر اونو سنئن يانينا گتئرئب قاباغيندا دايانديرماسام، عؤمروم بويو قاباغيندا تقصئرکار اولاجاغام. ۱۰ اگر يوباتماسايديق، ائندي ائکي دفه گدئب-قاييتميشديق.” ۱۱ آتالاري ائسرايئل اونلارا ددي: “اگر بله‌دئر، اوندا بونو ادئن: توربالارينيزدا بو تورپاغين لاپ ياخشي محصوللاريندان او آداما هدئيّه اولاراق بئر قدر بالزام، بئر قدر بال، کتئره، عطرئيّات، پوسته و بادام گؤتورون. ۱۲ اؤزونوزله ائکي قات پول گؤتورون. چوواللارينيزين ائچئنده گري قايتاريلميش پولو اؤز اَللرئنئزله قايتارين، بلکه بئر سهو اولوب. ۱۳ قارداشلارينيزي گؤتورون، قالخين و او آدامين يانينا قاييدين. ۱۴ قادئری‌موطلق تاري او آدامدا سئزئن حاقّينيزدا مرحمت اويانديرسين، او دا او بئري قارداشينيزي و بِنيامئني سئزه تحوئل ورسئن. منه گلئنجه، اگر من اوشاقلاريمدان محروم اولاجاغام، قوي اولوم.” ۱۵ قارداشلار اؤزلرئله بو هدئيّه‌ني ائکي قات پوللا گؤتوردولر. بِنيامئني ده گؤتوروب قالخديلار و مئصئره گلئب، يوسئفئن حوضوروندا دوردولار. ۱۶ يوسئف بِنيامئني اونلارلا برابر گؤرنده اؤز اِو نظارتچئسئنه ددي: “بو آداملاري اِوه آپار و حيوان کسئب حاضيرلا، چونکي اونلار منئمله ناهار يئيه‌جکلر.” ۱۷ او آدام يوسئفئن ددئيئنه عمل اتدي؛ بو آداملاري يوسئفئن اِوئنه آپاردي. ۱۸ قارداشلار يوسئفئن اِوئنه آپاريلديقلاري اوچون قورخوب ددئلر: “کچن دفه چوواللاريميزدا گري قايتاريلميش پول اوستونده آپاريليريق. او ائسته‌يئر کي، بئزئم ضئدّئمئزه بهانه تاپيب اوستوموزه دوشسون، بئزي اؤزونه قول اتسئن و اِششَکلرئمئزي آلسين.” ۱۹ اونلار يوسئفئن اِو نظارتچئسئنه ياخينلاشديلار و اِوئن آستاناسيندا اونا بله ددئلر: ۲۰ “ای آغاميز، بئز کچن دفه دوغرودان دا ارزاق آلماق اوچون گلمئشدئک. ۲۱ آمّا گجه قالديغيميز يِره چاتديغيميز زامان، چوواللاريميزي آچيب گؤردوک کي، هر بئرئمئزئن پولو تامام-کامال چوواللاريميزين ائچئنده‌دئر. ائندي اونو اؤز اَللرئمئزله گري قايتاريريق. ۲۲ ارزاق آلماق اوچون اؤزوموزله آيري پول دا گتئرمئشدئک. آمّا بئلمئرئک کي، پولوموزو کئم بئزئم چوواللاريميزا قويموشدو.” ۲۳ اِو نظارتچئسي ددي: “ناراحات اولمايين، قورخمايين. اؤزونوزون و آتانيزين تاريسي سئزه چوواللارينيزدا خزئنه وردی. پولونوز منه گلئب چاتدي.” سونرا شَمعونو اونلارين يانينا گتئردي. ۲۴ او آدام، قارداشلاري يوسئفئن اِوئنه گتئردي. آياقلاريني يوماق اوچون اونلارا سو وردی و اِششَکلرئنه يِم وردی. ۲۵ قارداشلار، يوسئف ناهارا گلنه قدر، هدئيّه‌ني حاضيرلاديلار، چونکي اورادا يمک يئيه‌جکلرئني اشئتدئلر. ۲۶ يوسئف اِوه گلنده اونلار هدئيّه‌ني اِوه گتئرئب اونا تقدئم اتدئلر، اونون حوضوروندا يِره قدر اَيئلدئلر. ۲۷ يوسئف اونلارين کِفئني سوروشوب ددي: “او دِدئيئنئز قوجا آتانيز سالاماتدير؟ حله ده ياشايير؟” ۲۸ اونلار ددئلر: “سنئن قولون آتاميز سالاماتدير، حله ده ياشايير.” اونلار يوسئفه اَيئلئب سجده اتدئلر. ۲۹ يوسئف باشيني قالديراندا اؤز آناسينين اوغلو اولان قارداشي بِنيامئني گؤروب ددي: “منه دِدئيئنئز لاپ کئچئک قارداشينيز بودور؟” سونرا بِنيامئنه ددي: “تاري سنه لوطف اتسئن، اوغلوم.” ۳۰ يوسئف تَلَسئک اورادان چيخدي، چونکي اوره‌يي سيزيلدادي، اونو آغلاماق توتدو و اوتاغا گئرئب، اورادا آغلادي. ۳۱ سونرا اوزونو يويوب چيخدي، اؤزونه گلئب ددي: “يمک گتئرئن.” ۳۲ يِمه‌يي اونا آيريجا، قارداشلارينا آيريجا، اونونلا بئرلئکده يئين مئصئرلی‌لره آيريجا قويدولار، چونکي مئصئرلئلر عئبرانئلرله بئرلئکده يمک يمزدئلر؛ بو، مئصئرلئلر اوچون ائيرنج بئر شي ائدي. ۳۳ قارداشلار بؤيوکدن-کئچئيه دوغوم حاقلارينا گؤره اونون حوضوروندا اوتوردولار. اونلار بئربئرلرئنه حيرتله باخديلار. ۳۴ يوسئفئن قاباغينداکي يمکلردن اونلارا پاي آيريلدي. لاکئن بِنيامئنئن پايي اونلارين هر بئرئنئن پاييندان بش قات آرتيق ائدي. اونلار يِيئب-ائچدئلر و اونونلا برابر خوش واخت کچئرتدئلر.

- GEN
- ←
- ۴۳
- →

© 2008 Bible Society of Azerbaijan